വിപ്ളവത്തിന്‍െറ നട്ടെല്ല് | fidal revolution america | Madhyamam\ndate_range 27 Nov 2016 12:35 AM GMT\nഅമേരിക്കന് സാമ്രാജ്യത്വത്തെ ചെറുക്കുന്നതില് നിവര്‍ന്നുനിന്നതു വഴി സമകാലിക ചരിത്രത്തില് കാസ്ട്രോ മാത്രമാകുന്നു ശരി\nഫിദല് കാസ്ട്രോയാകും ലോകം കണ്ട ഏറ്റവും സുന്ദരനായ, വിജയിച്ച വിപ്ളവകാരി. മാര്‍കേസിന്‍െറ നോവലിലെ കേണല് അറീലിനിയോ ബുവേന്‍ഡിയ പോലും കാസ്ട്രോയുടെ രൂപസാദൃശ്യം പേറുന്നുണ്ട്. ലോകത്തിന് വിപ്ളവത്തെപ്പറ്റിയുള്ള ഈ കാല്‍പനിക ഛായ കാസ്ട്രോയില് വന്നുപെട്ടതല്ല. മറിച്ച് ചരിത്രത്തില് വിജയിച്ച, വിജയം ആറു പതിറ്റാണ്ടിനിപ്പുറം മരണംവരെ നിലനിര്‍ത്തിയ ഒരു നേതാവ് സ്വയം ആര്‍ജിച്ചെടുത്തതാണ്. വിജയിച്ച വിപ്ളവങ്ങളെ അട്ടിമറിക്കാന് എന്നും ശ്രമിച്ച സാമ്രാജ്യത്വത്തിനെതിരെ (അമേരിക്കക്കെതിരെ) ഏറ്റവും ശക്തമായ നിലപാടെടുത്ത ഭരണാധികാരിയും കാസ്ട്രോയാണ്. കഴിഞ്ഞ ആറു ദശകത്തിനിടയില് അമേരിക്കയുടെ ഉപരോധങ്ങളെയും സൈനിക ചുറ്റിവളയലുകളെയും അതിജീവിക്കാന് തന്‍െറ കൊച്ചുരാജ്യത്തിന് കാസ്ട്രോ നേതൃത്വംകൊടുത്തു. അങ്ങനെ മരണത്തിനും വളരെ മുമ്പേ ചരിത്രം അദ്ദേഹത്തെ ശരിവെച്ചു. 1959ല് ക്യൂബന് വിപ്ളവം നടക്കുമ്പോള് ഫിദല് അലക്സാന്‍ഡ്രോ കാസ്ട്രോ റൂസിന് പ്രായം 33 (വിപ്ളവം 1953ല് തുടങ്ങുമ്പോള് 26 വയസ്സ്). ലെനിനും മാവോയും തങ്ങളുടെ രാജ്യത്തില് വിപ്ളവം വിജയിപ്പിക്കുമ്പോള് അമ്പതിനോടടുത്തോ അതിനെക്കാള് കൂടുതലോ ആയിരുന്നു പ്രായം. വിപ്ളവം യുവത്വത്തിന്‍െറ രാഷ്ട്രീയ കലയാണെന്ന് ലോകത്തോട് ആദ്യമായി കാസ്ട്രോ പ്രഖ്യാപിച്ചു. 1953 ജൂലൈ 26ന് ഫിദലും അദ്ദേഹത്തിന്‍െറ 165 സഖാക്കളും ചേര്‍ന്ന് മോന്‍കാഡ ബാരക്ക് ആക്രമിച്ചു. ശത്രുവിന്‍െറ സൈനികശക്തിക്ക് പ്രഹരമേല്‍പിക്കാനും ജനങ്ങളെ സായുധവഴിയില് അണിനിരത്താനുമായിരുന്നു ആ ആക്രമണം. ബാറ്റിസ്റ്റയുടെ സൈന്യം ഭൂരിപക്ഷം സഖാക്കളെയും വെടിവെച്ചും പീഡിപ്പിച്ചും കൊലപ്പെടുത്തി. പിടിയിലായ കാസ്ട്രോയെ 76 ദിവസം ഏകാന്ത തടവില് അടച്ചു. എല്ലാ നിയമ, മനുഷ്യാവകാശങ്ങളും നിഷേധിക്കപ്പെട്ടു. തുടര്‍ന്ന് കോടതിയില് ഹാജരാക്കിയപ്പോള് താനെന്തിന് പോരാടുന്നുവെന്ന വാദമുഖം അവതരിപ്പിച്ചശേഷം ഇങ്ങനെ പറഞ്ഞു: ‘‘എന്‍െറ തടവറ ജീവിതം മറ്റാരുടേതിനെക്കാളും കഠിനമായിരിക്കുമെന്ന് എനിക്കറിയാം. എന്നാല്, എന്‍െറ 70 സഖാക്കളുടെ ജീവനെടുത്ത ഭീകരവാഴ്ചക്കാരന്‍െറ ക്രോധത്തെ എനിക്ക് ഭയമില്ലാതിരുന്നതുപോലെ തന്നെ ഞാന് ജയിലിനെയും ഭയപ്പെടുന്നില്ല. എനിക്ക് ശിക്ഷ വിധിച്ചോളൂ. അതു സാരമില്ല. ചരിത്രം എന്നെ കുറ്റക്കാരനല്ളെന്ന് വിധിക്കും’’.\nഭയരാഹിത്യമായിരുന്നു കാസ്ട്രോയുടെ മുഖമുദ്ര. 22 മാസത്തെ ജയില്‍ശിക്ഷ കഴിഞ്ഞ് വിട്ടയക്കപ്പെട്ട കാസ്ട്രോ വീണ്ടും വിപ്ളവത്തിനിറങ്ങി.\n1956 നവംബര് 25ന് ക്യൂബന് തീരത്ത് ഗ്രാന്മ എന്ന യാനത്തില് കാസ്ട്രോയും ചെഗുവേരയും നയിച്ച വിപ്ളവകാരികള് വന്നിറങ്ങി. മൂന്നു വര്‍ഷത്തെ പോരാട്ടത്തിലൂടെ 1959 ജനുവരി ഒന്നിന് അവര് ഹവാന പിടിച്ചെടുത്ത് താല്‍ക്കാലിക പ്രസിഡന്‍റിനെ വാഴിച്ചു. രണ്ടുനാള് കഴിഞ്ഞ് സാന്‍റിയഗോ ഡി ക്യൂബയുടെ നിയന്ത്രണം കാസ്ട്രോ ഏറ്റെടുത്തു. പ്രക്ഷുബ്ധമായ നാളുകള്‍ക്കൊടുവില് രാജ്യത്തിന്‍െറ ഭരണസാരഥ്യവും. വിപ്ളവത്തിനുമുമ്പ് കമ്യൂണിസ്റ്റല്ലായിരുന്ന കാസ്ട്രോ രാജ്യത്ത് കമ്യൂണിസ്റ്റ് പാര്‍ട്ടി രൂപവത്കരിച്ച് അതിന്‍െറ നേതാവായി.\nപതിയെ സോഷ്യലിസ്റ്റ് ചേരിയിലേക്ക് നീങ്ങിയ ക്യൂബയെ തകര്‍ക്കാനായി പിന്നീട് അമേരിക്കയുടെ നീക്കങ്ങള്. 1961ലെ ബേ ഓഫ് പിഗ്സ് ആക്രമണത്തോടെ അമേരിക്കയുമായുള്ള എല്ലാ നയതന്ത്ര ബന്ധങ്ങളും കാസ്ട്രോ വിച്ഛേദിച്ചു. യു.എസ് എംബസിയിലെ എല്ലാവരോടും ക്യൂബ വിട്ടുപോകാന് അന്ത്യശാസനമിറക്കി. 1962ല് ക്യൂബക്കെതിരെ അമേരിക്ക ഉപരോധം ഏര്‍പ്പെടുത്തി. വിഷം നിറച്ച ചുരുട്ടടക്കം നല്‍കി 600ലേറെ തവണ സി.ഐ.എ കാസ്ട്രോയെ വധിക്കാന് ശ്രമിച്ചു. നിതാന്തമായ രാഷ്ട്രീയ ജാഗ്രത കൊലയാളികളെ കീഴ്പ്പെടുത്തി. അരയില് സൂക്ഷിച്ച തോക്ക് ഐക്യരാഷ്ട്രസഭയിലടക്കം എടുത്തുമാറ്റാന് വിസമ്മതിച്ചു.\nകാസ്ട്രോ സോവിയറ്റ് യൂനിയനുമായി ഐക്യം സ്ഥാപിച്ചതോടെ ശീതയുദ്ധം ക്യൂബയെയും വല്ലാതെ ചുറ്റിവളഞ്ഞു. 1962ലെ ക്യൂബന് മിസൈല് പ്രതിസന്ധി മനുഷ്യരുടെ സര്‍വനാശം എന്ന തലത്തിന് ഏതാണ്ട് അടുത്തത്തെി. ക്യൂബയിലുള്ള റഷ്യന് ആണവ മിസൈലുകളെച്ചൊല്ലിയായിരുന്നു അത്. ഈ മിസൈലുകള് സ്ഥാപിച്ചത് കാസ്ട്രോയുടെ ക്ഷണപ്രകാരമായിരുന്നു.\nഈ പ്രശ്നം മൂര്‍ച്ഛിച്ച സമയത്ത് സോവിയറ്റ് തലവന് ക്രൂഷ്ചേവിനോട് അമേരിക്ക ക്യൂബയെ ആക്രമിക്കുകയാണെങ്കില് അമേരിക്കക്കെതിരെ ആണവായുധം പ്രയോഗിക്കണമെന്ന് കാസ്ട്രോ കത്തെഴുതി (അതൊരു തെറ്റായിരുന്നുവെന്ന് അവസാന കാലത്ത് കുറ്റസമ്മതം). പീന്നീട് വര്‍ഷങ്ങള് നീണ്ട അമേരിക്കന് സാമ്പത്തിക ഉപരോധത്തോട് ക്യൂബ ഒറ്റക്ക് പോരാടി. ക്യൂബ കീഴടങ്ങുമെന്നു കരുതിയ അമേരിക്കക്ക് തെറ്റി. ഒടുവില് അവര് മുട്ടുമടക്കി സന്ധിസംഭാഷണത്തിന് വന്നു.\nഐക്യ ലാറ്റിനമേരിക്കയായിരുന്നു കാസ്ട്രോയുടെ ലക്ഷ്യം. ഒരു സോഷ്യലിസ്റ്റ് ലാറ്റിനമേരിക്ക. അതിനായി ബൊളീവിയില് തുടക്കം കുറിച്ച രഹസ്യ വിപ്ളവനീക്കം ചെഗുവേരയുടെ രക്തസാക്ഷിത്വത്തോടെ തകര്‍ന്നുപോയെങ്കിലും കാസ്ട്രോ പ്രതീക്ഷ വെച്ചുപുലര്‍ത്തി. 1976ലെ ആണവ നിര്‍വ്യാപന കരാര് ഏകപക്ഷീയവും അമേരിക്കന് താല്‍പര്യപ്രകാരവുമാണെന്ന് വ്യക്തമാക്കി ഒപ്പുവെക്കാന് കാസ്ട്രോ വിസമ്മതിച്ചു. സോവിയറ്റ് ചേരിയിലായിരിക്കുമ്പോഴും ചെക്കോസ്ലോവാക്യക്കെതിരെ സോവിയറ്റ് യൂനിയന് നടത്തിയ സൈനിക അധിനിവേശത്തെ എതിര്‍ത്തു. അമേരിക്കന് അധിനിവേശത്തിനെതിരെ വിയറ്റ്നാം ജനതക്ക് പിന്തുണ നല്‍കി. ഇസ്രായേല് സൈന്യം സിറിയയില് കടക്കുന്നതു തടയാന് 4,000 വരുന്ന ക്യൂബന് സൈനികരെ സിറിയയില് വിന്യസിച്ചു. ഫലസ്തീനൊപ്പം നിലകൊണ്ട കാസ്ട്രോ ഒരു ഘട്ടത്തില് ഇസ്രായേലുമായുള്ള എല്ലാ ബന്ധങ്ങളും വിച്ഛേദിച്ചു.\nഅംഗോളയിലെയും മൊസാംബീകിലെയും അമേരിക്കന് അട്ടിമറികളെ തടഞ്ഞു. ആഫ്രിക്കയിലെ വര്‍ണവെറിയെ എതിര്‍ത്തു. ചേരിചേരാ പ്രസ്ഥാനത്തിന്‍െറ നായകനായി. ഇന്ത്യയുടെ സുഹൃത്തായി. 2006 ജൂലൈ 31ന് എല്ലാ പദവികളും അനിയനും ക്യൂബന് വിപ്ളവനായകരില് ഒരാളുമായ റാഉളിന് കൈമാറി. ആ ഘട്ടത്തിലും അമേരിക്ക നീട്ടിയ സന്ധിയുടെ കൈകളെ കാസ്ട്രോ തട്ടിത്തെറിപ്പിച്ചു.\nവിപ്ളവം, വിപ്ളവത്തിനു ശേഷമുള്ള പരിഷ്കാരങ്ങള്, സോഷ്യലിസം കെട്ടിപ്പടുക്കുന്നതില് വരുത്തിയ വീഴ്ചകള്, ഏകാധിപത്യം, ജനാധിപത്യത്തെ ഇല്ലായ്മ ചെയ്യല്, വിമതരെ ജയിലിലടക്കല്, മനുഷ്യാവകാശ ലംഘനങ്ങള്, കൂട്ടക്കൊലകള്, അവസാന കാലഘട്ടത്തില് നടത്തിയ ചില ഒത്തുതീര്‍പ്പുകള് തുടങ്ങിയ നിരവധി നടപടികളുടെ പേരില് വിമര്‍ശനങ്ങളില്‍നിന്ന് ചരിത്രം കാസ്ട്രോയെ ഒഴിവാക്കില്ല. പക്ഷേ, അമേരിക്കന് സാമ്രാജ്യത്വത്തെ ചെറുക്കുന്നതില് നിവര്‍ന്നുനിന്നതു വഴി സമകാലിക ചരിത്രത്തില് കാസ്ട്രോ മാത്രമാകുന്നു ശരി.\nNews Summary - fidal revolution america


"അന്ന് കളിയാക്കി രാജപ്പന് എന്ന് വിളിച്ചു.. ഇന്ന് സ്നേഹത്തോടെ രാജുവേട്ടന് എന്ന് തിരുത്തി വിളിക്കേണ്ടി വന്നു!" - ഇത് പ്രിഥ്വിക്കായ് കാലം കാത്തുവച്ച ഒരു മധുരപ്രതികാരം...\n“അന്ന് കളിയാക്കി രാജപ്പന് എന്ന് വിളിച്ചു.. ഇന്ന് സ്നേഹത്തോടെ രാജുവേട്ടന് എന്ന് തിരുത്തി വിളിക്കേണ്ടി വന്നു!” – ഇത് പ്രിഥ്വിക്കായ് കാലം കാത്തുവച്ച ഒരു മധുരപ്രതികാരം…\n8 വര്‍ഷങ്ങള്‍ക്ക് മുന്‍പ് ഇന്നൊക്കെ സജീവമായി ചിലരില് കണ്ടുവരുന്ന ഒരുതരം ഫാനിസം തലക്ക് ബാധിച്ചപ്പോള് ഒരു പെണ്‍കുട്ടി യൗവ്വനതുടിപ്പില് അബദ്ധത്തില് പ്രിഥ്വിരാജിനെ രാജപ്പന് എന്ന് വിളിച്ചു പോയതാണ് ! ഈ ഇടക്ക് ചിലര് ആ പെണ്‍കുട്ടിയുടെ അന്നത്തെ ആ ഓണ്‍ലൈന് ഓര്‍മ്മകള് കുത്തിപോക്കിയിരുന്നു. ഇന്ന് കുത്തിപ്പൊക്കല് സമയത്ത് ആ ഫാനിസം ബാധിച്ച പെണ്‍കുട്ടിയാകട്ടെ ഒരു സിനിമാ നായികയായി ഉയര്‍ന്ന് കഴിഞ്ഞിരുന്നു. അങ്ങനെയോരാള്‍ക്കെതിരെ ഈ കുത്തിപൊക്കലും കൂടിയായപ്പോ ആകെ വേവലാതിയായി, ഇന്നത്തെ ഈ നായിക നടി അന്ന് ബുധിയില്ലായ്മയില് പറഞ്ഞുപോയ ആ മണ്ടത്തരത്തിന് സര്‍വ്വസമക്ഷം മാപ്പ് പറയേണ്ടിവരെ വന്നു. അന്ന് അബദ്ധം പറ്റിയ ഇന്ന് ഒരു നായികയായിതിരിച്ചറിവിലേക്ക് ഉയര്‍ന്ന ആ പെണ്‍കുട്ടിയാണ് നമ്മുടെ ഐശ്വര്യ ലക്ഷ്മി. പ്രേക്ഷകരുടെ പ്രിയ ഐഷു കുട്ടി. തൊട്ടതെല്ലാം പൊന്നാക്കിയ മലയാളത്തിലെ ഇപ്പോഴത്തെ ഹിറ്റ് നായിക.\nഇന്ന് ഐശ്വര്യ ലക്ഷ്മി പ്രിഥ്വിരാജിന്റെ സിനിമയിലെ പ്രധാന നായികയായിരിക്കുകയാണ്. ചിത്രത്തിന്റെ പൂജ കഴിഞ്ഞ് ഷൂട്ടിംഗ് ആരംഭിക്കുകയാണ്. പൂജ വേളയില് വളരെ വിനയത്തോടെ പ്രിഥ്വി തന്റെ നായിക ഐശ്വര്യയെ സ്വീകരിച്ചു ഷേക്ക് ഹാന്‍ഡ് നല്‍കി മന്ദഹസിച്ചു. ഐശ്വര്യയും വളരെ സ്നേഹത്തോടെ രാജുവേട്ടന് എന്ന് തന്നെ അദ്ധേഹത്തെ അഭിസംബോധന ചെയ്തു. സന്തോഷനിമിഷങ്ങള് പങ്കിട്ടു. ഇത് കാലം കാത്തുവച്ച പോലൊരു സംഭവമായിരുന്നു. പ്രിഥ്വിയുടെ ഒരു മധുര പ്രതികാരം എന്ന് പറയാമോ എന്നും അറിയില്ല. പക്ഷെ ഇപ്പോള് എല്ലാം ശുഭം.\nഇനി ഈ പ്രിഥ്വി-ഐശ്വര്യ സിനിമയെ കുറിച്ച് പറയാം.. മലയാളിക്ക് ഒരുപാട് കാലമായി സുപരിചിതമായ മുഖമാണ് കലാഭവന് ഷാജോണിന്‍റേത്. നടനായി നമ്മെ വിസ്മയിപ്പിച്ച ഷാജോണ് ഇനി സംവിധാന വേഷം അണിയുകയാണ്. പൃഥ്വിരാജിനെ നായകനാക്കി കോമഡിക്കും ആക്ഷനും പ്രണയത്തിനുമെല്ലാം പ്രാധാന്യം നല്‍കിക്കൊണ്ട് ഒരുക്കുന്ന ബ്രദേഴ്സ് ഡേ അണിയറയില് ആരംഭിക്കുകയാണ്. സിനിമയുടെ സ്വിച്ച് ഓണ് കര്‍മ്മം കൊച്ചിയില് നടന്നു. ഷാജോണ് തന്നെ തിരക്കഥയെഴുതുന്ന ചിത്രം നിര്‍മ്മിക്കുന്നത് മാജിക് ഫ്രെയിംസിന്‍റെ ബാനറില് ലിസ്റ്റിന് സ്റ്റീഫന്‍സാണ്. മലയാളത്തിന്‍റെ ഭാഗ്യ നായിക എന്ന പേര് സ്വന്തമാക്കിയ ഐശ്വര്യ ലക്ഷ്മിയാണ് ചിത്രത്തില് നായികയാവുന്നത്. പ്രയാഗ മാര്‍ട്ടിന്, ഐമ എന്നിവരും പ്രധാന വേഷത്തിലെത്തുന്നു.\nനടന് പൃഥ്വിരാജ് തന്‍റെ ഫേസ്ബുക്ക് പോസ്റ്റിലൂടെ ഈ വിവരം പുറത്തുവിട്ടിരുന്നു. രണ്ട് വര്‍ഷം മുമ്പ് സിനിമയുടെ തിരക്കഥയുമായി ഷാജോണ് തന്നെ സമീപിച്ചിരുന്നെന്നും സിനിമയില് അഭിനയിക്കണമെന്ന് ആവശ്യപ്പെടുകയും ചെയ്തു, ഒപ്പം സിനിമ സംവിധാനം ചെയ്യാന് ഓരാളെ നിര്‍ദ്ദേശിക്കണമെന്നും ഷാജോണ് അവശ്യപ്പെട്ടിരുന്നു. പക്ഷെ, മനോഹരമായി കഥ പറഞ്ഞുതന്ന ഷാജോണിന്റെ ശൈലി തന്നെ ആകര്‍ഷിച്ചു. ഷാജോണ് തന്നെ സിനിമ ചെയ്യണമെന്ന് അന്ന് നിര്‍ദ്ദേശിക്കുകയും ചെയ്തെന്ന് പൃഥ്വിരാജ് പറയുന്നു. പൃഥ്വിരാജിന്റെ ആദ്യ സംവിധാന സംരംഭം ലൂസിഫറിലും ഷാജോണ് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. മാര്‍ച്ച് 28നാണ് ലൂസിഫര് റിലീസാകുന്നത്.\n‘പുള്ളിക്കാരൻ സ്റ്റാറാ’ ടീം വീണ്ടും ഒന്നിക്കുന്നു….\nഅങ്കിളിന്റെ നിഗൂഢതകൾ പുറത്തുവരാൻ ഇനി ഒരു ദിവസം മാത്രം ബാക്കി..


എസ്.എ.ടി. പുതുയുഗത്തിലേക്ക്: ഐ.വി.എഫ്. ചികിത്സയില് ജനിച്ചത് 100ലധികം കുഞ്ഞുങ്ങള് – Smt. K. K. Shailaja Teacher\nPosted on 7.08.2018 7.08.2018 - 6:00\nComments എസ്.എ.ടി. പുതുയുഗത്തിലേക്ക്: ഐ.വി.എഫ്. ചികിത്സയില് ജനിച്ചത് 100ലധികം കുഞ്ഞുങ്ങള് Comments\nഐ.വി.എഫ്. ശിശുക്കളുടെ കുടുംബ സംഗമവും റീപ്രൊഡക്ടീവ് മെഡിസിന് വിഭാഗത്തിന്റെ ഉദ്ഘാടനവും\nഇന്ത്യയില് സംസ്ഥാന സര്‍ക്കാരിന് കീഴിലുളള ആദ്യ സംരംഭം\nതിരുവനന്തപുരം: ദക്ഷിണേന്ത്യയിലെ ഏറ്റവും വലിയ മാതൃശിശു ആശുപത്രിയായ തിരുവനന്തപുരം മെഡിക്കല് കോളേജ് എസ്.എ.ടി. ആശുപത്രി പുതുയുഗത്തിലേക്ക് കടക്കുകയാണ്. കുട്ടികളുണ്ടാകില്ലെന്ന് കരുതിയിരുന്ന 100 ലധികം പേര്‍ക്കാണ് എസ്.എ.ടി.യിലെ അത്യാധുനിക വന്ധ്യതാ ചികിത്സയായ ഐ.വി.എഫ്. (ഇന് വിട്രോ ഫെര്‍ട്ടിലൈസേഷന്) ചികിത്സയിലൂടെ കുഞ്ഞുങ്ങള്‍ക്ക് ജന്മം നല്‍കാന് കഴിഞ്ഞത്. വളരെയധികം ചെലവുള്ള ഐ.വി.എഫ്. ചികിത്സ സാധാരണക്കാര്‍ക്ക് കൂടി ലഭ്യമാക്കിക്കൊടുത്തു എന്നതാണ് ഏറ്റവും വലിയ പ്രത്യേകത. ഐ.വി.എഫ്. ചികിത്സ വഴി ജനിച്ച 100ലധികം കുട്ടികളുടേയും അവരുടെ മാതാപിതാക്കളുടേയും കുടുംബ സംഗമത്തിന്റേയും സര്‍ക്കാര് പ്രത്യേക വിഭാഗമായി ഉയര്‍ത്തിയ റീപ്രൊഡക്ടീവ് മെഡിസിന് വിഭാഗത്തിന്റേയും ഉദ്ഘാടനം ആഗസ്റ്റ് 8-ാം തീയതി ബുധനാഴ്ച രണ്ട് മണിക്ക് മെഡിക്കല് കോളേജ് ഓള്‍ഡ് ആഡിറ്റോറിയത്തില് വച്ച് ആരോഗ്യ സാമൂഹ്യനീതി വകുപ്പ് മന്ത്രി കെ.കെ. ശൈലജ ടീച്ചര് നിര്‍വഹിക്കുന്നു. സഹകരണ ടൂറിസം വകുപ്പ് മന്ത്രി കടകംപള്ളി സുരേന്ദ്രന് ചടങ്ങില് അധ്യക്ഷത വഹിക്കും.\nഗൈനക്കോളജി വിഭാഗത്തിലെ ഡോക്ടര്‍മാര്‍ക്ക് പ്രസവ സംബന്ധമായ ബാഹുല്യവും സങ്കീര്‍ണതകളും കാരണം വന്ധ്യതാ ചികിത്സയ്ക്ക് വേണ്ടത്ര സമയം ലഭിക്കാത്തതിനാലാണ് പുതുതായി റീപ്രൊഡക്ടീവ് മെഡിസിന് വിഭാഗം ആരംഭിക്കുതെന്ന് മന്ത്രി കെ.കെ. ശൈലജ ടീച്ചര് പറഞ്ഞു. ഡോക്ടര്‍മാര്‍ക്ക് ഈ വിഭാഗത്തില് വിദഗ്ധ ചികിത്സ ലഭ്യമാകുന്ന എം.സി.എച്ച്. കോഴ്‌സ് ഇന്ത്യയിലെ രണ്ട് സ്വകാര്യ മെഡിക്കല് കോളേജുകളില് മാത്രമാണുള്ളത്. ഈയൊരു സാഹചര്യത്തിലാണ് തിരുവനന്തപുരം മെഡിക്കല് കോളേജില് റീപ്രൊഡക്ടീവ് മെഡിസിന് വിഭാഗം ആരംഭിക്കുന്നതിന് പ്രൊഫസര്, അസോ. പ്രൊഫസര്, അസി. പ്രൊഫസര് ഉള്‍പ്പെടെ3തസ്തികകള് സൃഷ്ടിച്ചത്. എം.സി.എച്ച്. കോഴ്‌സ് തുടങ്ങുവാനുള്ള നടപടിക്രമങ്ങള് പുരോഗമിച്ച് വരികയാണ്. അതോടെ ഇന്ത്യയില് സര്‍ക്കാര് മേഖലയിലെ ആദ്യത്തെ എം.സി.എച്ച്. കോഴ്‌സ് നടത്തുന്ന സ്ഥാപനമായി തിരുവനന്തപുരം മെഡിക്കല് കോളേജ് മാറും. കുഞ്ഞുങ്ങളില്ലാത്ത നിരവധി ദമ്പതിമാര്‍ക്ക് ഇത് വലിയ അനുഗ്രഹമാകുമെന്നും മന്ത്രി പറഞ്ഞു.\nTags Tags: എസ്എടി, ഐവിഎഫ്, കുഞ്ഞുങ്ങള്, കുടുംബസംഗമം, മന്ത്രി കെ.കെ ശൈലജ, മെഡിസിന്, റീപ്രൊഡക്ടീവ്\nPrev Previous post: ആരോഗ്യമേഖലയില് അനുവദിച്ചത് 4200 പുതിയ തസ്തികകള് : മന്ത്രി കെ.കെ ശൈലജ\nNext Next post: തൊഴിലാളി സമരത്തിന് ഐക്യദാര്‍ഢ്യം പ്രഖ്യാപിച്ച് മന്ത്രി കെ.കെ. ശൈലജ ടീച്ചറും


ഐടിക്കാര് കൂടുന്നു; ശംബളത്തില് ഉയര്‍ച്ചയില്ല | IT, Salary, Recession 2008, Career, Engineering, Bangalore, Infosys, Wipro, ഐടി, ശംബളം, സാമ്പത്തിക മാന്ദ്യം, കരിയര്, എന്‍ജിനീയറിങ്, ബാംഗ്ലൂര് - Malayalam Oneindia\nPublished: November 24 2011, 10:08 [IST]\nബാംഗ്ലൂര്: വിവരസാങ്കേതികവിദ്യാ രംഗത്ത് പ്രൊഫഷണലുകളുടെ തള്ളിക്കയറ്റം. കൂടുതല്‍പ്പേര് വിവിധ ബി-ടെക് ബിരുദങ്ങളുമായി തൊഴില് വിപണിയിലേയ്ക്ക് എത്തുകയാണ്, അതേസമയം ഇപ്പോഴുള്ള ശംബളനിലവാരം മാറ്റമില്ലാതെ തുടരുന്നു. ഇപ്പോള് നിലനില്‍ക്കുന്ന സാമ്പത്തിക പ്രതിസന്ധികൂടിയാവുന്നതോടെ ഐടി രംഗം മറ്റൊരു തകര്‍ച്ചയിലേയ്ക്ക് അടുക്കുകയാണെന്നാണ് വിദഗ്ധര് നല്‍കുന്ന സൂചന.\nവര്‍ഷാവര്‍ഷം പുതിയ പുതിയ ബിരുദധാരികള് തൊഴില്‍രംഗത്തേയ്ക്ക് എത്തുന്നത് നല്ല ശംബളം, നല്ല തൊഴില് എന്നിവയെ സാരമായി ബാധിച്ചുകൊണ്ടിരിക്കുകയാണ്. സാധാരണഗതിയില് ഓരോ വര്‍ഷവും പുതിയതായി നിയമനം ലഭിക്കുന്നവരുടെ ശംബളത്തില് കാര്യമായ വ്യത്യാസമുണ്ടാകാറുണ്ട്. എന്നാല് 2010ലും 11ലും ഇതില് വലിയ വ്യത്യാസം സംഭവിക്കുന്നില്ല.\nമാത്രമല്ല സാമ്പത്തിക വര്‍ഷത്തിന്റെ വിവിധ പാദങ്ങളില് ജീവനക്കാര്‍ക്ക് ശംബള വര്‍ധന അനുവദിക്കുന്നതിലും അതിന്റെ ശതമാനത്തിലുമെല്ലാം മാറ്റങ്ങള് വന്നിരിക്കുകയാണ്. സ്ഥിരമായി കാംപസ് സെലക്ഷന് നടക്കാറുള്ള എന്‍ജിനീയറിങ് കോളെജുകളില് 2008-09 കാലത്ത് വാഗ്ദാനം നല്‍കിയ ശംബളത്തുക ഏറെക്കുറെ സമാനമാണ്. വാര്‍ഷികശംബളത്തിന്റെ കണക്ക്3ലക്ഷത്തിനും 3.5 ലക്ഷത്തിനുമിടയിലാണ് നില്‍ക്കുന്നത്.\nഇന്ത്യന് കമ്പനികളില് പലതും നാവാഗതര്‍ക്ക് നല്‍കുന്ന ശംബളത്തില് വ്യത്യാസം വരുത്താന് മടികാണിക്കുകയാണ്. കഴിഞ്ഞ പത്തുവര്‍ഷത്തിനുള്ളില് ഐടിയിലും അനുബന്ധമേഖലിയിലും പഠിച്ചിറങ്ങുന്നവരുടെ എണ്ണം ഇരട്ടിച്ചിരിക്കുകയാണ്.\nനവാഗതര് ജോലിചെയ്യാന് ഏറ്റവും കൂടുതല് ഇഷ്ടപ്പെടുന്നത് ഇന്‍ഫോസിസ്, വിപ്രോ, ടിസിഎസ്, കോഗ്നിസെന്റ് എന്നീ അഞ്ച് കമ്പനികളിലാണ്. 2008ല് ഈ കമ്പനികളെല്ലാം പുതുമുഖങ്ങള്‍ക്ക് നല്‍കിയത് 3ലക്ഷം-3.5ലക്ഷം എന്ന പാക്കേജാണ്.\nഎന്നാല് വിദേശമ്പനികളായ ഒറാക്കിളും മൈക്രോസോഫ്റ്റും ഇതേ സ്ഥാനത്ത് 6മുതല് 8ലക്ഷം വരെ വാഗ്ദാനം ചെയ്യുന്നുണ്ട്. എന്നാല് ഇവിടങ്ങളില് തൊഴിലവസങ്ങള് ഏറെയുണ്ടാകുന്നില്ലെന്നത് മറ്റൊരു കാര്യമാണ്.\nഐടിമേഖലയുടെ തിളക്കം കുറയുന്നുവെന്നുള്ള റിപ്പോര്‍ട്ടുകള് നേരത്തേ വന്നുതുടങ്ങിയതാണ്. കര്‍ണാടത്തിലെയും കേരളത്തിലെയുമെല്ലാം എന്‍ജിനീയറിങ് കോളെജുകളില് സീറ്റുകള് ഒഴിഞ്ഞുകിടക്കുന്നുവെന്നുള്ള വാര്‍ത്തകളെയും ഇതുമായി ബന്ധപ്പെടുത്തി കാണേണ്ടിവരും.\nഒരുസമയത്ത് ഏറ്റവും ആകര്‍ഷകമായ ശംബളവും അതുമായി ബന്ധപ്പെട്ട ജീവിത സൗകര്യങ്ങളും വാഗ്ദാനം ചെയ്യുന്ന ഐടി മേഖലയുടെ ഇപ്പോഴത്തെ അവസ്ഥയ്ക്ക് 2008ല്‍ത്തുടങ്ങിയ സാമ്പത്തിക മാന്ദ്യംതന്നെയാണ് വലിയൊരു കാരണമെന്ന് വിദഗ്ധര് പറയുന്നു.\nsalary recession 2008 career engineering bangalore infosys wipro ഐടി ശംബളം സാമ്പത്തിക മാന്ദ്യം കരിയര് എന്‍ജിനീയറിങ് ബാംഗ്ലൂര്\nIndia's IT firms recruits an increasing number of fresh graduates every year and is one of the largest white-collar employers,\nStory first published: Thursday, November 24, 2011, 10:08 [IST]


കേന്ദ്ര ഗവണ്‍മെന്റ് പൗരത്വ ഭേദഗതി നിയമം നടപ്പാക്കുന്നതിനെതിരെ മുസ്ലിം ലീഗ് സുപ്രീംകോടതിയില് | www.vyganews.com\nകേന്ദ്ര ഗവണ്‍മെന്റ് പൗരത്വ ഭേദഗതി നിയമം നടപ്പാക്കുന്നതിനെതിരെ മുസ്ലിം ലീഗ് സുപ്രീംകോടതിയില്\nന്യൂഡല്‍ഹി: പൗരത്വ ഭേദഗതി നിയമം നടപ്പാക്കുന്നതിനെതിരെ മുസ്ലിം ലീഗ് സുപ്രീംകോടതിയില്. ജനുവരി പത്തിന് കേന്ദ്ര സര്‍ക്കാര് പൗരത്വ ഭേദഗതി നി...\nന്യൂഡല്‍ഹി: പൗരത്വ ഭേദഗതി നിയമം നടപ്പാക്കുന്നതിനെതിരെ മുസ്ലിം ലീഗ് സുപ്രീംകോടതിയില്. ജനുവരി പത്തിന് കേന്ദ്ര സര്‍ക്കാര് പൗരത്വ ഭേദഗതി നിയമം പ്രാബല്യത്തില് വന്നു എന്നു കാട്ടി വിജ്ഞാപനം ഇറക്കിയിരുന്നു.\nഇതിനു പിന്നാലെ യു.പി സര്‍ക്കാര് ഈ നിയമം നടപ്പാക്കാനുള്ള നടപടികളുമായി മുന്നോട്ടു പോയിരുന്നു. ഏതാണ്ട് 40,000 പേരുടെ പട്ടിക കേന്ദ്രസര്‍ക്കാരിന് യു.പി സര്‍ക്കാര് കൈമാറുകയും ചെയ്തിരുന്നു. ഈ സാഹചര്യത്തിലാണ് മുസ്ലിം ലീഗ് വീണ്ടും സുപ്രീംകോടതിയെ സമീപിച്ചിരിക്കുന്നത്.\nദേശീയ പൗരത്വ പട്ടികയും ദേശീയ ജനസംഖ്യാ രജിസ്റ്ററുമായി ബന്ധമുണ്ടോയെന്നുള്ള കാര്യം വ്യക്തമാക്കാന് കേന്ദ്രസര്‍ക്കാരിനോട് നിര്‍ദ്ദേശിക്കണമെന്നും ലീഗ്ഈ ഹര്‍ജിയില് ആവശ്യപ്പെടുന്നുണ്ട്.\nനേരത്തെ ദേശീയ ജനസംഖ്യ രജിസ്റ്ററിനോടനുബന്ധിച്ചുള്ള നടപടികള് നിര്‍ത്തിവയ്ക്കണമെന്നാവശ്യപ്പെട്ട് മുസ്ലീം ലീഗ് സുപ്രീംകോടതിയെ സമീപിച്ചിരുന്നു. ഇതിനു പിന്നാലെയാണ് ലീഗിന്റെ പുതിയ നടപടി.\nKeywords: Supreme court, CAA, Muslim legue, Uttarpradesh\nwww.vyganews.com: കേന്ദ്ര ഗവണ്‍മെന്റ് പൗരത്വ ഭേദഗതി നിയമം നടപ്പാക്കുന്നതിനെതിരെ മുസ്ലിം ലീഗ് സുപ്രീംകോടതിയില്


ക്രിസ് ഗെയ്ല് നിറഞ്ഞാടിയപ്പോള് റെക്കോര്‍ഡുകൾ തകർന്ന് അടിഞ്ഞു , 30 പന്തില് സെഞ്ചുറി | kanjirappallyNEWS.com\nബാംഗളൂര് റോയല് ചലഞ്ചേഴ്സിന്റെ വെസ്റിന്‍ഡീസ് താരം ക്രിസ് ഗെയ്ലിന് ഒറ്റ ഇന്നിംഗ്സില് നിരവധി റെക്കോര്‍ഡുകൾ .\nഐപിഎല്ലില് പൂനെ വാരിയേഴ്സിനെതിരായ മത്സരത്തില് 30 പന്തില് സെഞ്ചുറി പൂര്‍ത്തിയാക്കി ട്വന്റി-20യിലെ ഏറ്റവും വേഗമേറിയ സെഞ്ചുറി നേടി തുടങ്ങിയ ഗെയ്ല് ട്വന്റി-20യിലെ ഏറ്റവും ഉയര്‍ന്ന വ്യക്തിഗത സ്കോറിനും ഐപിഎല്ലിലെ ഏറ്റവും ഉയര്‍ന്ന വ്യക്തിഗത സകോറിനും ഒരു ഇന്നിംഗ്സില് ഏറ്റവും അധികം സിക്സറുകള് നേടുന്ന റെക്കോര്‍ഡിനും ഉടമയായി.\n66 പന്ത് നേരിട്ട ഗെയ്ല് 17 ഫോറും 13 സിക്സും അടക്കം 175 റണ്‍സ് നേടി പുറത്താകാതെ നിന്നു.\nഗെയ്ലിന്റെ തകര്‍പ്പന് പ്രകടനത്തിന്റെ പിന്‍ബലത്തില് ബാംഗളൂര് റോയല് ചലഞ്ചേഴ്സ്, പൂനെ വാരിയേഴ്സിനെതിരെ 130 റണ്‍സിന്റെ വമ്പന് വിജയവും സ്വന്തമാക്കി. ഈ ജയത്തോടെ ഐപിഎല്ലില് ബാംഗളൂര് ടീം പോയിന്റ് നിലയില് ഒന്നാം സ്ഥാനത്തുമെത്തി.\nഗെയ്ലിന്റെ മാരക ബാറ്റിംഗ് മികവില് ബാംഗളൂര് പൂനയ്ക്കെതിരേ 20 ഓവറില് അഞ്ച് വിക്കറ്റിന് 263 റണ്‍സാണ് നേടിയത്. ഗെയ്ലിന്റെ ആക്രമണത്തില് മനസ് മടുത്തിറങ്ങിയ പൂനെയുടെ പോരാളികള്‍ക്ക് വിജയലക്ഷ്യം എത്തിപ്പിടിക്കാവുന്നതിലും ഏറെ അകലെയായിരുന്നു. 20 ഓവര് പൂര്‍ത്തിയായപ്പോള് അവരുടെ ഇന്നിംഗ്സ് ഒന്‍പത് വിക്കറ്റ് നഷ്ടത്തില് 133 റണ്‍സിന് അവസാനിച്ചു. 31 പന്തില് 41 റണ്‍സ് നേടിയ സ്റീവന് സ്മിത്ത് മാത്രമാണ് പൂനെ നിരയില് പോരാട്ടത്തിനുള്ള മനസ് കാട്ടിയത്.\nക്രിസ് ഗെയ്ല് നിറഞ്ഞാടിയപ്പോള് പൂനെ ബൌളിംഗ് നിരയില് ഭുവനേശ്വര് കുമാറും ലൂക്ക് റൈറ്റും മാത്രമാണ് രക്ഷപെട്ടത്. ഇരുവരും എറിഞ്ഞ എട്ട് ഓവറില് വഴങ്ങിയത് 49 റണ്‍സ് മാത്രം. ശേഷിക്കുന്ന 12 ഓവറില് പൂനെ ബൌളര്‍മാര് വഴങ്ങിയത് 214 റണ്‍സ്. മൂന്ന് ഓവര് ബൌള് ചെയ്ത മിച്ചല് മാര്‍ഷ് വഴങ്ങിയത് 56 റണ്‍സാണ്. നാല് ഓവര് എറിഞ്ഞ അശോക് ദിന്‍ഡ 48 റണ്‍സ് വിട്ടുകൊടുത്തപ്പോള് രണ്ടു ഓവര് പന്തെറിഞ്ഞ അലി മുര്‍ത്താസ വഴങ്ങിയത് 45 റണ്‍സ്. എല്ലാവരും തല്ലു വാങ്ങിയപ്പോള് ക്യാപ്റ്റന് ആരോണ് ഫിഞ്ചും സങ്കടത്തില് പങ്കുചേര്‍ന്നു. ഒരോവര് എറിഞ്ഞ ഫിഞ്ച് വഴങ്ങിയത് 29 റണ്‍സ്. ഗെയ്ലും എട്ട് പന്തില് മൂന്ന് ഫോറും മൂന്ന് സിക്സും അടക്കം 31 റണ്‍സ് നേടിയ എ.ബി.ഡിവില്ലിയേഴ്സും തകര്‍പ്പന് അടികള് ബാംഗളൂരിലെ കാണികള്‍ക്ക് കാഴ്ചവച്ചതോടെയാണ് റോയല് ചലഞ്ചേഴ്സിന്റെ സ്കോര് കുതിച്ചുകയറിയത്.


രോഹിത് ശർമ 8000 ക്ലബിൽ - Rashtradeepika : Rashtradeepika\nരോഹിത് ശർമ 8000 ക്ലബിൽ\nന്യൂഡൽഹി: ഇന്ത്യൻ ക്രിക്കറ്റർ രോഹിത് ശർമയുടെ ഹെൽമറ്റിൽ മറ്റൊരു പൊൻതൂവൽ കൂടി. ഏകദിനത്തിൽ 8000 ക്ലബിൽ രോഹിത്തും തന്‍റെ പേര് കുറിച്ചു. ഓസ്ട്രേലിയയ്ക്കെതിരായ അഞ്ചാം ഏകദിനത്തിൽ 46 റണ്‍സ് നേടിയതോടെയാണ് താരത്തിന്‍റെ സൂവർണ നേട്ടം.\nഏകദിനത്തിൽ വേഗത്തിൽ 8000 റണ്‍സ് തികയ്ക്കുന്ന മൂന്നാമത്തെ താരമെന്ന നേട്ടത്തിൽ സൗരവ് ഗാംഗുലിക്കൊപ്പമാണ് രോഹിത്. 200-ാം ഇന്നിംഗ്സിലാണ് രോഹിത്തിന്‍റെ നേട്ടം. 8000 ക്ലബിലെത്തുന്ന ഒൻപതാമത്തെ ഇന്ത്യൻ താരമാണ് രോഹിത് ശർമ്മ.\n175 ഇന്നിംഗ്സുകളിൽ നിന്ന് 8000 തികച്ച ഇന്ത്യൻ നായകൻ വിരാട് കോഹ്ലിയാണ് പട്ടികയിൽ മുന്നിൽ. ദക്ഷിണാഫ്രിക്കൻ ഇതിഹാസം എ.ബി. ഡി വില്ലിയേഴ്സാണ് (182 ഇന്നിംഗ്സ്) രണ്ടാം സ്ഥാനത്ത്.\nവിരാട് കോഹ്ലി, എം.എസ്. ധോണി, സച്ചിൻ തെൻഡുൽക്കർ, രാഹുൽ ദ്രാവിഡ്, വിരേന്ദർ സെവാഗ്, യുവരാജ് സിംഗ്, സൗരവ് ഗാംഗുലി, മുഹമ്മദ് അസ്ഹറുദീൻ എന്നിവരാണ് മുന്പ് ഈ നേട്ടത്തിലെത്തിയ ഇന്ത്യൻ താരങ്ങൾ.


ഉന്മാദം വരുമ്പോള് ബഷീര് | memories| Books| arts| culture and entertainment| arts| culture and entertainment/literature\nഉന്മാദം വരുമ്പോള് ബഷീര്\nJul 3, 2014, 03:30 AM IST\nജൂലായ്4- ബേപ്പൂര് സുല്‍ത്താന്റെ ഓര്‍മയ്ക്ക് 20 വയസ്സ്.\n'മാന്ത്രികപ്പൂച്ച' എന്ന കൃതിയുടെ കാലത്തെ (1968) ബഷീറിന്റെ ജീവിതത്തിലെ ദുഃസ്വപ്നങ്ങളുടെ കാലം എന്നുവിളിക്കാം. രണ്ടാംതവണ ഭ്രാന്താശുപത്രിയില് കഴിയേണ്ടിവന്ന കാലം. രസകരവും ദുഃഖകരവുമായ അനേകം ഓര്‍മകള് മിന്നിമറയുന്നു. ഞാനന്ന് ബഷീറിന്റെ ബേപ്പൂരിലുള്ള വീടിനടുത്താണ് താമസം. എന്ത് കാര്യത്തിനും ഞങ്ങള് പരസ്പരം ബന്ധപ്പെട്ടിരുന്നു. ബഷീറിന്റെ ജീവിതത്തില് ഏറ്റവും പ്രയാസകരമായ കാലമായിരുന്നു അത്. ബഷീറിന്റെ പ്രധാന പുസ്തകങ്ങള് ഒട്ടുമുക്കാലും മാര്‍ക്കറ്റില് കിട്ടാനില്ല. ഏറ്റവും വലിയ പുസ്തകമായ 'ന്റുപ്പൂപ്പാക്ക് ഒരാനേണ്ടാര്‍ന്നു' എന്ന നോവലിനുതന്നെ മൂന്നു രൂപ വില! പുസ്തകത്തില്‍നിന്നുള്ള വരുമാനംകൊണ്ട് ജീവിക്കാന് കഴിയാത്ത അവസ്ഥ. പറമ്പില്‍നിന്നും കിട്ടുന്ന കുറച്ചു നാളികേരംകൊണ്ട് നിത്യവൃത്തി കഴിക്കേണ്ടിവന്ന ശ്രമകരമായ കാലം. ആ കാലത്താണ് 'മാന്ത്രികപ്പൂച്ച' പുറത്തുവരുന്നത്. തൃശ്ശൂരിലെ കറന്റ് ബ\n# പുനലൂര് രാജന്\nജൂലായ്5- ബേപ്പൂര് സുല്‍ത്താന്റെ ഓര്‍മയ്ക്ക് 20 വയസ്സ്.\n'മാന്ത്രികപ്പൂച്ച' എന്ന കൃതിയുടെ കാലത്തെ (1968) ബഷീറിന്റെ ജീവിതത്തിലെ ദുഃസ്വപ്നങ്ങളുടെ കാലം എന്നുവിളിക്കാം. രണ്ടാംതവണ ഭ്രാന്താശുപത്രിയില് കഴിയേണ്ടിവന്ന കാലം. രസകരവും ദുഃഖകരവുമായ അനേകം ഓര്‍മകള് മിന്നിമറയുന്നു. ഞാനന്ന് ബഷീറിന്റെ ബേപ്പൂരിലുള്ള വീടിനടുത്താണ് താമസം. എന്ത് കാര്യത്തിനും ഞങ്ങള് പരസ്പരം ബന്ധപ്പെട്ടിരുന്നു. ബഷീറിന്റെ ജീവിതത്തില് ഏറ്റവും പ്രയാസകരമായ കാലമായിരുന്നു അത്. ബഷീറിന്റെ പ്രധാന പുസ്തകങ്ങള് ഒട്ടുമുക്കാലും മാര്‍ക്കറ്റില് കിട്ടാനില്ല. ഏറ്റവും വലിയ പുസ്തകമായ 'ന്റുപ്പൂപ്പാക്ക് ഒരാനേണ്ടാര്‍ന്നു' എന്ന നോവലിനുതന്നെ മൂന്നു രൂപ വില! പുസ്തകത്തില്‍നിന്നുള്ള വരുമാനംകൊണ്ട് ജീവിക്കാന് കഴിയാത്ത അവസ്ഥ. പറമ്പില്‍നിന്നും കിട്ടുന്ന കുറച്ചു നാളികേരംകൊണ്ട് നിത്യവൃത്തി കഴിക്കേണ്ടിവന്ന ശ്രമകരമായ കാലം. ആ കാലത്താണ് 'മാന്ത്രികപ്പൂച്ച' പുറത്തുവരുന്നത്. തൃശ്ശൂരിലെ കറന്റ് ബുക്‌സാണ് പുസ്തകം പ്രസിദ്ധീകരിച്ചത്. അന്ന് കോഴിക്കോട്ട് കോര്‍ട്ട്‌റോഡിലുള്ള കറന്റ് ബുക്‌സ് നഗരത്തിലെ സാഹിത്യകാരന്മാര് ഒത്തുചേരുന്ന ഇടമാണ്. ബുക്സ്റ്റാള് മാനേജര് മേനോന് എല്ലാവരുടെയും സുഹൃത്താണ്. മേനോന് കൊടുങ്ങല്ലൂര് സ്വദേശിയാണ്. കറന്റ് ബുക്സ്റ്റാള് ഉടമ ആയിരുന്ന യശഃശരീരനായ പ്രൊഫ. തോമസ്, ബഷീറിന്റെ ഉറ്റസുഹൃത്തായിരുന്ന പണ്ഡിതനായ പ്രൊഫ. ജോസഫ് മുണ്ടശ്ശേരിയുടെ മകനാണ്. മുണ്ടശ്ശേരിയുടെ ആഗ്രഹപ്രകാരം തോമസ് ആരംഭിച്ച പുസ്തകശാലയിലേക്ക് ബഷീര് ബുക്സ്റ്റാളില്‍നിന്നും ധാരാളം പുസ്തകങ്ങള് കൈമാറിയിട്ടുണ്ട്. ബഷീര് ബുക്സ്റ്റാള് എറണാകുളത്ത് കോണ്‍വെന്റ് റോഡില് (ഇന്നത്തെ നാഷനല് ബുക്സ്റ്റാള്) ആയിരുന്നു. അത് നടത്തിയിരുന്ന കാലത്താണ് ബഷീറിന് ആദ്യമായി മാനസികവിഭ്രാന്തി ഉണ്ടായതും വല്ലപ്പുഴയുടെ തൃശൂരിലുള്ള മെന്റല് സാനിറ്റോറിയത്തില് അഡ്മിറ്റ് ചെയ്ത് ചികിത്സിച്ചതും. ആ കാലത്തെക്കുറിച്ച് ബഷീര് തന്നെ 'പാത്തുമ്മായുടെ ആട്' എന്ന ആത്മകഥാപരമായ രചനയുടെ അവതാരികയില് എഴുതിയിട്ടുണ്ട്. ബഷീറിന്റെ സൗഹൃദവലയം മലയാളത്തിന്റെ ഹൃദയശക്തിയായിരുന്നതായി അതില് കാണാന് കഴിയും. തൃശൂരും എറണാകുളവും ബഷീറിന്റെ ജീവിതത്തിന്റെ ഒരു കാലഘട്ടമായിരുന്നു! തൃശൂര് മംഗളോദയം പ്രസിദ്ധീകരണശാലയോട് ചുറ്റിയുള്ള മലയാളസാഹിത്യലോകത്തിന്റെ വളര്‍ച്ച ഫ്യൂഡല് കാലഘട്ടത്തിലെ സാംസ്‌കാരിക നവോത്ഥാനമെന്ന് വിശേഷിപ്പിക്കാവുന്നതാണ്. ചങ്ങമ്പുഴമുണ്ടശ്ശേരിതകഴികേശവദേവ്ബഷീര്‍എം.പി. പോള് തുടങ്ങിയ ഒരു സംഘം എന്നുതന്നെ വിശേഷിപ്പിക്കാം. എല്ലാവരുടെയും ഒത്തുചേരല് സ്ഥലം തൃശൂര്! അല്ലെങ്കില് എറണാകുളം! സാഹിത്യകാരന്മാര് അധികവും രാഷ്ട്രീയപ്രവര്‍ത്തകര്‍കൂടിയായിരുന്നു. സ്വാതന്ത്ര്യസമരകാലത്തും അതിനുശേഷവും അവര് കര്‍മനിരതരായിരുന്നത് അധികവും തൃശൂരും എറണാകുളത്തുമായിരുന്നു. കാഥികരും കവികളും നിരൂപകരും എല്ലാം ഉണര്‍വോടെ ഉശിരോടെ കാലഘട്ടത്തിന്റെ മാറ്റൊലിക്കവിതകളെഴുതിയും കഥകളെഴുതിയും ഒരു പുതുയുഗപ്പിറവിക്കുവേണ്ടി പ്രവര്‍ത്തിച്ചിരുന്ന കാലം! ബഷീര് ബുക്സ്റ്റാള് സന്ദര്‍ശിച്ചിട്ടില്ലാത്തവരെപ്പറ്റി അജ്ഞാനികളെന്നും മറ്റും ബഷീര് നര്‍മരൂപത്തില് അഭിപ്രായങ്ങള് എഴുതുകയും പറയുകയും ചെയ്തിരുന്നു. ബഷീറിന്റെ സഹായികളായി പിന്നീട് പ്രശസ്തരായ രാമു കാര്യാട്ട്, സി.ജെ.തോമസ്, പോഞ്ഞിക്കര റാഫി തുടങ്ങിയവര്! കൂട്ടത്തില് ബഷീറിന്റെ ഇളയ സഹോദരന് അബു എന്ന അബൂബക്കറും.\nബഷീര് എഴുതുമ്പോള് ചുറ്റുമുള്ള ഒരു കാര്യത്തിലും ശ്രദ്ധിക്കാതെ ഏകാഗ്രചിത്തനായി താന് സൃഷ്ടിക്കുന്ന സംഭവങ്ങളിലും കഥാപാത്രങ്ങളിലും ലയിച്ചുചേര്‍ന്നിരിക്കും. 'പാത്തുമ്മായുടെ ആട്' എഴുതാന് ശ്രമിച്ചുതുടങ്ങിയിരുന്നു ബുക്സ്റ്റാള് നടത്തുമ്പോള്. താന് കഥാപാത്രമായ പ്രസ്തുത സൃഷ്ടിയുടെ അവസാനമായപ്പോഴേക്കും ബഷീര് തികച്ചും മാനസികരോഗി ആയിക്കഴിഞ്ഞിരുന്നു. ചുറ്റുമുള്ള സുഹൃത്തുക്കളോടെല്ലാം തന്നിലേക്കു വരുന്ന ദുഃസ്വപ്നങ്ങളുടെ, ചിന്തകളുടെ പ്രതിഫലനത്തെക്കുറിച്ച് ബഷീര് ചര്‍ച്ച ചെയ്യാന് ശ്രമിച്ചു! സ്വപ്നങ്ങളും യാഥാര്‍ഥ്യങ്ങളുമായി താരതമ്യം ചെയ്യാന് ശ്രമിച്ചു! യുക്തിയുടെ ഉരകല്ലില് ഉരച്ചുനോക്കി സത്യം കണ്ടുകിട്ടാന് പണിപ്പെട്ടു! തന്റെ ഹൃദയത്തില് മുഴങ്ങിക്കേട്ടുകൊണ്ടിരുന്ന ആരവം മറ്റുള്ളവര് കേള്‍ക്കുന്നുണ്ടോ എന്ന് തിരക്കിക്കൊണ്ടിരുന്നു! അന്തിമകാഹളം കേള്‍ക്കാന് കഴിയുന്നവരെ അന്വേഷിച്ചിറങ്ങിയ ബഷീര് അവസാനം തൃശൂരെ വല്ലപ്പുഴ മെന്റല് സാനിറ്റോറിയത്തില് അഭയം കണ്ടെത്തി. അക്കാലത്ത് നര്‍മത്തില് പൊതിഞ്ഞ തീക്കനല് കണക്കെ എഴുതിയ ഓര്‍മക്കുറിപ്പുകള് കാവ്യഭംഗിയോടെ മലയാളഭാഷയ്ക്കു കിട്ടിയ മുതല്‍ക്കൂട്ടുകളാവുകയായിരുന്നല്ലോ?\nബഷീര് സമ്പൂര്‍ണ്ണകൃതികള് രണ്ട് വോള്യങ്ങള് + ഡിവിഡി വാങ്ങാം\nപാവപ്പെട്ടവരുടെ വേശ്യ വാങ്ങാം\nമരണത്തിന്റെ നിഴലില് വാങ്ങാം\nഓര്‍മയുടെ അറകള് വാങ്ങാം\nചെവിയോര്‍ക്കുക! അന്തിമകാഹളം വാങ്ങാം\nകേരളപ്പിറവിയോടുകൂടിയാണല്ലോ ബഷീര് മലബാറുകാരനായിത്തീര്‍ന്നത്. അതേത്തുടര്‍ന്ന് ബഷീറിനെ കൂടുതല് അടുത്തറിയാനും പഠിക്കാനും കഴിഞ്ഞു. ഒരു പുതിയ ജീവിതദര്‍ശനംഒരു ജീവിതമാര്‍ഗരേഖ രൂപപ്പെടുത്താനും എനിക്ക് കഴിഞ്ഞു. നന്മയും തിന്മയും വേര്‍തിരിച്ചുകാണാന് കഴിവുണ്ടാക്കുകയാണ് വേണ്ടതെന്ന് അദ്ദേഹം പഠിപ്പിച്ചു. സ്‌നേഹത്തിന് എല്ലാറ്റിലും ഉയര്‍ന്ന സ്ഥാനം നല്‍കാനും പഠിപ്പിച്ചത് ബഷീറായിരുന്നു. അദ്ദേഹത്തിന്റെ ജീവിതത്തിന്റെ പോരായ്മകളെ മനസ്സിലാക്കാനും ഞാന് ശ്രമിച്ചിരുന്നു.\nപറഞ്ഞുവന്നത് 'മാന്ത്രികപ്പൂച്ച'യുടെ കാലഘട്ടത്തെക്കുറിച്ചാണല്ലോ? അക്കാലത്താണ് രണ്ടാമതും ബഷീറിന്റെ മനസ്സിന്റെ താളം തെറ്റിയത്. ബഷീര്‍തന്നെ കാരണം കണ്ടെത്തി വിശകലനം ചെയ്തിട്ടുണ്ട്. ('നേരും നുണയും' എന്ന പുസ്തകത്തില് അവസാനഭാഗം നോക്കുക.)\nകറന്റ് ബുക്‌സ് മാനേജര് മേനോന് അന്ന് ഒരു ദിവസം വൈകീട്ട് എന്റെ കൈവശം ബഷീറിന് കൊടുക്കാനായി 'മാന്ത്രികപ്പൂച്ച'യുടെ ഏതാനും കോപ്പികള് തന്നു. അത് ഏല്പിക്കാനായി ഞാന് ബഷീറിന്റെ വീട്ടിലെത്തിയപ്പോള് 'ഭാര്‍ഗവീനിലയം' എന്ന ചലച്ചിത്രത്തില് പി.ജെ. ആന്റണി കൊണ്ടുനടന്ന ബഷീറിന്റെ സന്തതസഹചാരിയായ കലമാന്‍കൊമ്പില് വെള്ളിയില് കെട്ടിയ പിടിയുള്ള കഠാരയും കൈയില് വെച്ച് വായുവില്‍നിന്നും അദൃശ്യമായ രൂപങ്ങളെ ആവാഹിച്ചുപിടിച്ച് വെട്ടിവീഴ്ത്തുകയായിരുന്നു. ആ കാഴ്ച മനസ്സില് ഇന്നും മായാതെ നില്‍ക്കുന്നു. ഭീതിയോടെ മാത്രം ഓര്‍ക്കാന് കഴിയുന്ന ആ രംഗം ഒരാരംഭം മാത്രമായിരുന്നു! അന്നു ഞാന് താമസിച്ചിരുന്നത് ബഷീറിന്റെ വീടിന് വളരെ അടുത്തായിരുന്നതിനാല് ഏതുസമയത്തും ഒരു വിളിപ്പാടകലെ കഴിഞ്ഞിരുന്ന അദ്ദേഹത്തിന്റെ ഒട്ടുമുക്കാല് കാര്യങ്ങളും ശ്രദ്ധിക്കാന് കഴിഞ്ഞിരുന്നു. പ്രത്യേകിച്ചും രോഗിയായ ബഷീറിനെ ശുശ്രൂഷിക്കാനും അദ്ദേഹത്തോടെന്റെ വേദനകള് പങ്കിടാനും കഴിഞ്ഞിരുന്നു.\nആ കാലത്തെ ബഷീറിന്റെ സാമ്പത്തികനിലയെക്കുറിച്ച് മുമ്പ് രേഖപ്പെടുത്തിയത് ഓര്‍ക്കുമല്ലോ? 'മാന്ത്രികപ്പൂച്ച' എന്ന കൃതിയുടെ ഏതാനും കോപ്പികള് ഏല്പിച്ചുപോരുമ്പോള് ബഷീറിന്റെ പ്രത്യേക തരത്തിലുള്ള പെരുമാറ്റം ഞാന് ശ്രദ്ധിച്ചു. അന്ന് ബഷീറിന്റെ വീട്ടില് ഭാര്യയുടെ സഹോദരങ്ങള്, സഹോദരികള്, മകള്, ഇഷ്ടസുഹൃത്തായ ഷാന് എന്ന ശുനകന്, ഏതാനും കോഴികള്, ആട്, പശു, പൂച്ചകള് മുതലായ വളര്‍ത്തുമൃഗങ്ങളും, കോഴികളെയും കുഞ്ഞുങ്ങളെയും തിന്നാന് തരം കാത്തിരിക്കുന്ന കീരി, പനമെരു, പരുന്ത് തുടങ്ങിയവയും ഗേറ്റിനുമുന്നിലുണ്ടായിരുന്ന പറമ്പിലെ വനതുല്യമായ പൊന്തക്കാട്ടിലെ മാളങ്ങളില് സസുഖം വാണിരുന്ന കുറുക്കനും കുട്ടികളും, അണ്ണാന്, ചേരകള്, കരിന്തേള്, ഉഗ്രവിഷമുള്ള മൂര്‍ഖന് പാമ്പുകള്, തവളകള്, എലികള് എന്നുവേണ്ട ഭൂമിയുടെ അവകാശികളെല്ലാംതന്നെ നിദ്രയിലാണ്ട പാതിരാനേരത്ത് ബഷീര് തന്നിലേക്ക് ഓടിയടുക്കുന്ന ദുഃസ്വപ്‌നങ്ങളില് കാണുന്ന അദൃശ്യരൂപങ്ങളുമായി മല്ലിടുകയായിരുന്നു! ഓരോ ഭീകരരൂപത്തെയും അദ്ദേഹം തന്റെ കൈവശമുണ്ടായിരുന്ന കഠാരയുടെ മൂര്‍ച്ചയേറിയ വായ്ത്തലകൊണ്ടരിഞ്ഞുവീഴ്ത്തിക്കൊണ്ടിരുന്നു. അദൃശ്യരൂപങ്ങളെ ആട്ടി ഓടിക്കാന് തന്നോടൊപ്പം കിടക്കയില് കിടന്നിരുന്ന മകളോട് ആവശ്യപ്പെട്ടപ്പോള് 'ഞാനൊന്നും കാണുന്നില്ലെ'ന്ന് പറഞ്ഞ കൊച്ചുമകളുടെ നേരെ ബഷീര് കഠാര ഓങ്ങി കൈ തട്ടിത്തുറന്ന കതകിന്റെ ചെറിയ വിടവിലൂടെ തന്റെ യജമാനന്റെ നേരെ ആഞ്ഞടുക്കുന്ന അദൃശ്യരൂപങ്ങളെ കണ്ടിട്ടോ എന്തോ, ചാടിവീണ ഷാന് എന്ന ശുനകന്റെ മേല് ശ്രദ്ധപതിഞ്ഞതിനാല് കൊച്ചുമകള് തലനാരിഴ വ്യത്യാസത്തില് കഠാരമുനത്തുമ്പില്‍നിന്ന് രക്ഷപ്പെടുകയായിരുന്നു! ബഷീറിന്റെ മകളെ രക്ഷിച്ച സ്‌നേഹസമ്പന്നനായ ശുനകന് ഷാന് ഒരു വലിയ ദുരന്തത്തിന് കടിഞ്ഞാണിടുകയായിരുന്നു!\nജീവനുംകൊണ്ട് ഓടി പടിക്കു പുറത്തുകടന്ന കുടുംബാംഗങ്ങള് ഇരുട്ടിലൂടെ ബഷീറിന്റെ കണ്‍മുന്നില്‍നിന്നും ഓടിരക്ഷപ്പെട്ടു! ഭീകരമായ ആ നിമിഷം ഇന്നും ഓര്‍ക്കുമ്പോള് ഭയംകൊണ്ട് വിറച്ചുപോകുന്നു! നേരിയ വെളിച്ചത്തില് ഒരു ലെങ്കോട്ടിമാത്രം കെട്ടി രണ്ട് കൈകളിലും കത്തിയുമായി നിന്ന് മുറവിളി കൂട്ടുന്ന ബഷീറിന്റെ സമീപത്തേക്ക് ഒറ്റയ്ക്കുപോകാന് ഭയമായിരുന്നു! ആ പാതിരാക്ക് വിദൂരമായ നഗരത്തിലേക്ക് ഫോണ് ചെയ്ത് എം.ടി. വാസുദേവന് നായര്, പട്ടത്തുവിള കരുണാകരന്, പുതുക്കുടി ബാലന് എന്നിവരെ വിളിച്ചുവരുത്തി ഞങ്ങള് നാലുപേരുംകൂടി ബഷീറിനെ നിര്‍ബന്ധിച്ച് തന്ത്രപൂര്‍വം കാറില്‍കയറ്റി കോഴിക്കോട് നഗരത്തില് പുതുക്കുടി ബാലേട്ടന്റെ വീട്ടില് എത്തിച്ചു. അവിടെനിന്ന് മാനസികരോഗാശുപത്രിയിലേക്കുള്ള യാത്രയും അനുഭവങ്ങളും ബഷീര് തന്നെ എഴുതിയിട്ടുണ്ട്. തന്റെ നേര്‍ക്കടുക്കുന്ന അദൃശ്യരൂപികളെക്കുറിച്ചുള്ള വിഭ്രാന്തിയില് രൂപംകൊള്ളുന്ന മാനസികനിലയില് ബഷീര് എന്തും പ്രവര്‍ത്തിക്കാന് മടിക്കില്ലായിരുന്നു. എല്ലാറ്റിനും കാര്യകാരണസഹിതം വിശകലനം നടത്തി പ്രതിവിധി നിശ്ചയിക്കാനും ശ്രമിച്ചിരുന്നു! ജീവിതത്തോടുള്ള അമിതമായ ആസക്തിയായിരുന്നു കാരണമെന്നും ബഷീര് രേഖപ്പെടുത്തിയിരുന്നു.\nജീവിതം ഒരനുഗ്രഹമാണ് അത് ശാപമാക്കരുത്.\nഈ ഒരു തത്ത്വശാസ്ത്രം സമൂഹത്തോടുള്ള ഒരു ഉപദേശമായിട്ടല്ല ബഷീര് രേഖപ്പെടുത്തിയത്; സ്വന്തം മകളോട് ഒരു പിതാവ് ഉപദേശിച്ച വേദവാക്യമായിട്ടായിരുന്നു. ബഷീറിന്റെ സമ്പൂര്‍ണ കൃതികളുടെ ഒന്നാം പതിപ്പ് പുറത്തിറങ്ങിയപ്പോള് അനാരോഗ്യം കാരണം കിടക്കയില്‍നിന്ന് എഴുന്നേല്‍ക്കാന് കഴിയാതെ, ഒരിറ്റു ശ്വാസത്തിനുവേണ്ടി പ്രയാസപ്പെട്ടിരുന്ന കാലത്ത് തന്റെ മകള്‍ക്ക് സമ്പൂര്‍ണകൃതിയുടെ ഒന്നാംപേജില് വിറയാര്‍ന്ന കൈയക്ഷരത്തിലാണ് വരികള് രേഖപ്പെടുത്തിയത്. ബഷീറിന് ജീവിതം എന്നും അനശ്വരമാക്കാന് പണിപ്പെടാന് ആഗ്രഹമുണ്ടായിരുന്നു. പക്ഷേ, തനിക്കനുവദിച്ച സമയത്തെക്കുറിച്ച് അദ്ദേഹം ബോധവാനായിരുന്നു. 'അല്ലാഹുവിന്റെ ഖജാനയില് മാത്രമേ അനന്തമായ സമയമുള്ളൂ' എന്ന് ബഷീര് കണ്ടെത്തിയിരുന്നു! ജീവിക്കാന് മറന്നുപോകാതിരിക്കാന് സമയം നമ്മെ ഓര്‍മപ്പെടുത്തുന്നു! നമുക്കനുവദിച്ച സമയം എപ്പോള് വേണമെങ്കിലും അവസാനിച്ചേക്കാം. അത് നമ്മെ ഓര്‍മപ്പെടുത്തിക്കൊണ്ട് ബഷീര് എന്നും കാതോര്‍ത്തിരുന്നു!\nകുതിരവട്ടം ഭ്രാന്താശുപത്രിയുടെ മതില്‍കെട്ടിനകത്തെക്കുറിച്ച് ബഷീര് പറഞ്ഞത് ഇരുണ്ട ഗുഹ (ആഹമരസ ഒീഹല) എന്നാണ്! ബ്രിട്ടീഷുകാര് മാനസികനില തകരാറായവര്‍ക്കുവേണ്ടി മലബാറില് നിര്‍മിച്ച എത്രയോ പഴക്കംചെന്ന ഒരു സെല്ലിലായിരുന്നു ബഷീറിനെ അഡ്മിറ്റ് ചെയ്തത്. അന്ന് ആശുപത്രി സൂപ്രണ്ടും പ്രധാന മാനസികരോഗ വിദഗ്ധനും ഡോ. ശാന്തകുമാര് ആയിരുന്നു. ബഷീറിനെ കുതിരവട്ടം മാനസികരോഗാശുപത്രിയില് പ്രവേശിപ്പിക്കാന് ആവശ്യപ്പെട്ടവരില് പ്രധാനികള് മാതൃഭൂമി പത്രാധിപന്മാരായിരുന്ന കെ.പി.കേശവമേനോന്, എന്.വി. കൃഷ്ണവാരിയര് എന്നിവരായിരുന്നു. രോഗിയായ ബഷീറിനെ കൊണ്ടുപോയവര് പുതുക്കുടി ബാലകൃഷ്ണന് എന്ന ബാലേട്ടന്, എം.ടി.വാസുദേവന് നായര് എന്നിവര് ആയിരുന്നു. പട്ടത്തുവിള കരുണാകരനും ഞാനുംകൂടി ബഷീറിന്റെ കൈയിലെ കഠാരയുടെ മുനകൊണ്ട് മുറിവേറ്റ ബഷീറിന്റെ ഭാര്യയെയും കൊണ്ട് നേരെ മെഡിക്കല്‍കോളജ് ആശുപത്രിയിലേക്ക് പോയി. അവരെ അവിടെ അഡ്മിറ്റ് ചെയ്യിച്ചിട്ട് കുതിരവട്ടം ഭ്രാന്താശുപത്രിയിലെത്തിയപ്പോള് കണ്ട കാഴ്ച വെള്ളിത്തിരയിലെന്ന കണക്കെ മനസ്സില് മിന്നിമറയുന്നു! കൈയില് കഠാരയുമായിരിക്കുന്ന ബഷീറിന്റെ മുന്നില് ഞാനും ഡോക്ടര് ശാന്തകുമാറും ആശുപത്രി ജീവനക്കാരായ ഏതാനും പേരും മാത്രം! പകല്‍വെളിച്ചമായതിനാല് ബഷീര് അപ്പോഴേക്കും ശാന്തനായിക്കഴിഞ്ഞിരുന്നു! ബഷീറിനെ ഉറക്കാന് ശക്തിയേറിയ ഔഷധം സിറിഞ്ചില് നിറച്ചുവന്ന നഴ്‌സിനെ 'സ്‌റ്റോപ്പ്' എന്ന അട്ടഹാസവുമായി ബഷീര് തടഞ്ഞു. സൗമ്യനായ ഡോക്ടര് ശാന്തകുമാര് തന്ത്രപൂര്‍വം വിറ്റാമിന് ഇഞ്ചക്ഷനാണെന്നുപറഞ്ഞ് കുത്തിവെച്ച സൂചി എടുത്തുകഴിയുംമുമ്പ് ബഷീര് ഉറക്കം തുടങ്ങിക്കഴിഞ്ഞിരുന്നു! നീണ്ട നിദ്ര. ശാന്തമായി ഒരു പകലും രാത്രിയും ഉറങ്ങി! അടുത്ത ദിവസം ഉറക്കമുണര്‍ന്നപ്പോള് പ്രിയപ്പെട്ട കഠാര എനിക്കു തന്നു! തനിക്കിനി ആ മാരകായുധം കാണണ്ടെന്ന ഓര്‍മപ്പെടുത്തലോടെ. കലമാന്‍കൊമ്പില് വെള്ളിയില് കൊത്തുപണികളോടുകൂടിയ മൂര്‍ച്ചയേറിയ ആ കഠാര, ഉടവാള് കിട്ടിയ സന്തോഷത്തോടും സന്താപത്തോടുംകൂടി ഇന്നും എന്റെ പൂര്‍വിക സമ്പാദ്യങ്ങളുടെ കൂട്ടത്തില് സൂക്ഷിക്കുന്നു!\nഅടുത്ത ദിവസം ബഷീര് കണ്ണുതുറന്നുനോക്കിയപ്പോള് കണ്ട കാഴ്ച ഭയാനകവും ദയനീയവുമായിരുന്നു! തന്റെ ചുറ്റുമുള്ള സെല്ലുകളിലെ ഭ്രാന്തന്മാരുടെ അട്ടഹാസം! ദീനരോദനങ്ങള്! മോഹങ്ങള്, മോഹഭംഗങ്ങള്! വൃത്തിഹീനമായ ആ സ്ഥലത്തുനിന്ന് പുറത്തുപോകാന് ഭ്രാന്തമായ മനസ്സ് ബഷീറിനോട് ആവശ്യപ്പെട്ടു. 'എന്നെ ഇവിടെ നിന്ന് രക്ഷിക്കൂ! അല്ലെങ്കില് ഞാന് മതില് ചാടി പുറത്തു പോകും.' ആ ആവശ്യത്തിനു മുന്നില് ഞാന് ഒന്നും ചെയ്യാന് കഴിയാതെ കുഴങ്ങിനിന്നപ്പോഴും ബഷീര് ആവശ്യം ആവര്‍ത്തിച്ചുകൊണ്ടിരുന്നു! ഡോ. ശാന്തകുമാറിന്റെ അടുത്ത് ഈ ആവശ്യവുമായി ചെന്നപ്പോള് അപരിചിതനോടുള്ള ഒരു സംസാരരീതിയാണ് ഡോക്ടര് കൈക്കൊണ്ടത്. അവസാനം കെ.പി. കേശവമേനോന് ഡോക്ടര് ശാന്തകുമാറുമായി സംസാരിച്ച് ബഷീറിനെ അവിടെനിന്ന് മോചിപ്പിച്ചു! ബേപ്പൂരിലെത്തിയ ബഷീര് രായ്ക്കുരാമാനം തന്റെ തുകല്‍സഞ്ചിയും ആവശ്യത്തിനുള്ള ഏതൊക്കെയോ വസ്തുക്കളുമായി വല്ലപ്പുഴയുടെ സാനിറ്റോറിയത്തിലേക്ക് തനിയെ കയറിച്ചെന്നു! ഒരു ഭ്രാന്തന് സ്വയം ഭ്രാന്താശുപത്രിയിലേക്ക് കയറിച്ചെല്ലുക! വെളിച്ചം വിളക്കന്വേഷിക്കുകയായിരുന്നു!\nവല്ലപ്പുഴ മെന്റല് സാനിറ്റോറിയത്തില് എത്തിച്ചേര്‍ന്ന ബഷീര് മാനസിക പിരിമുറുക്കത്തില്‍നിന്നും അയവുനേടാന് തന്റെ പ്രിയങ്കരമായ പൂക്കളെയും ചെടികളെയും വൃക്ഷലതാദികളെയും പരിചരിക്കാന് തുടങ്ങി. പൂക്കളോടും പൂമ്പാറ്റയോടും സംസാരിച്ചുകൊണ്ട് മനസ്സില് സംഗീതവുമായി ജീവിതത്തിലേക്ക് തിരിച്ചുവരുകയായിരുന്നു അദ്ദേഹം. ബഷീറിനെ പരിചയപ്പെട്ട ഒരു ഉഗ്രഭ്രാന്തന് ബഷീറിന്റെ ഉപ്പൂപ്പായുടെ ആനയെ തിന്നണമെന്ന് ആഗ്രഹമുണ്ടായിരുന്നു! ആ ഭ്രാന്തന് ആനയെ കൊടുക്കാമെന്ന് ബഷീര് ഏല്‍ക്കുകയും ചെയ്തു! ജീവിക്കാന് വേണ്ടിയുള്ള ആശ! ജീവിതത്തെക്കുറിച്ചുള്ള ആശയാണല്ലോ നാമോരോരുത്തരെയും ജീവിപ്പിക്കുന്ന സത്യം! ആശ നശിച്ചവന് അഭയം മരണം മാത്രമാണ്! മരണം എന്ന യാഥാര്‍ഥ്യത്തിന്റെ മുന്നില്‍ചെന്ന് മുട്ടുമ്പോള് കേള്‍ക്കുന്ന ഇടിമുഴക്കം! ഒരുപക്ഷേ, ശാന്തമായ മന്ദ്രസംഗീതവുമാകാം! രണ്ടും കേട്ടറിഞ്ഞവര് ആരുംതന്നെ ഈ ഭൂമിയില് ജീവിച്ചിരിപ്പില്ല! അനന്തകോടി വര്‍ഷങ്ങളായി ഇത് സംഭവിച്ചുകൊണ്ടിരിക്കുന്നു! ആര്‍ക്കും ആരോടും പറയാന് കഴിയാതെ, ആ രഹസ്യം അനന്തതയിലവശേഷിക്കുന്നു!\nഅസുലഭമായി കിട്ടുന്ന ജീവിതത്തില് അവിവേകിയായ മനുഷ്യര്, ഞാനും നിങ്ങളും കാട്ടിക്കൂട്ടുന്ന ഭ്രാന്തമായ ചെയ്തികള്! നന്മക്കും തിന്മക്കും വേണ്ടിയുള്ള തെരച്ചിലില് എത്തിച്ചേരുന്ന വഴിത്താരകള് ഇരുളടഞ്ഞവയാണെന്ന് അറിയാതെ ഉഴലുന്ന ആത്മാക്കള്! അധികാരത്തിനും മറ്റുള്ളവരുടെ മേല് ആധിപത്യം ഉറപ്പിക്കാനും തമ്മില് തമ്മില് പോരാടുന്ന മനുഷ്യന് അറിയുന്നില്ല, താനൊന്നും നേടുന്നുമില്ല, ഒന്നും കൊണ്ടുപോകുന്നുമില്ലെന്ന്! മറ്റുള്ളവരുടെ മനസ്സില് ഒരല്പം ഇടം കിട്ടുന്നവരെ മാത്രം നമുക്കുശേഷം ജീവിക്കുന്നവര് സ്മരിക്കാന് ഇടയാകുന്നതല്ലേ മഹാഭാഗ്യം! അവരല്ലേ മഹാഭാഗ്യവാന്മാര്! അക്കൂട്ടത്തില് ബഷീറും ഉള്‍പ്പെടുന്നു! ബഷീര് സ്‌നേഹിച്ചുവളര്‍ത്തിയ ഷാന് എന്ന ശുനകന് രക്ഷിച്ചത് ബഷീറിനെയും കുടുംബത്തെയും! സര്‍വചരാചരങ്ങള്‍ക്കും ഉള്‍ക്കൊള്ളാന് കഴിയുന്നത് ഒന്നുമാത്രം! സ്‌നേഹം!\n(ബഷീര്: ഓര്‍മയ്ക്കപ്പുറം എന്ന പുസ്തകത്തില് നിന്ന്)


ആയിരം ദിവസം മുന്‍പ് ഇങ്ങനെയൊരു കാര്യം സ്വപ്‌നം കാണാന് കഴിയുമായിരുന്നോ?: പിണറായി - Samakalika Malayalam\nആയിരം ദിവസം മുന്‍പ് ഇങ്ങനെയൊരു കാര്യം സ്വപ്‌നം കാണാന് കഴിയുമായിരുന്നോ?: പിണറായി\nBy സമകാലിക മലയാളം ഡെസ്‌ക് | Published: 20th February 2019 07:58 PM |\nLast Updated: 20th February 2019 07:58 PM | A+A A- |\nകോഴിക്കോട്: 'പിണറായി വിജയന് സര്‍ക്കാരിന്റെ ആയിരം നല്ല ദിനങ്ങള്'പരിപാടിക്ക് തുടക്കമായി. കോഴിക്കോട് നടന്ന പരിപാടിയില് ആയിരം ദിനാഘോഷവും സേയ്ഫ് കേരളാ പദ്ധതിയുടെയുടെ സംസ്ഥാനതല ഉദ്ഘാടനവും മുഖ്യമന്ത്രി പിണറായി വിജയന് നിര്‍വഹിച്ചു. നിപാ വൈറസിനോട് പോരാടി ജീവന്‍വെടിഞ്ഞ സിസ്റ്റര് ലിനിയുടെ മക്കളായ ഋതുലും സിദ്ധാര്‍ഥും ചേര്‍ന്നാണ് ഉദ്ഘാടന ദീപം മുഖ്യമന്ത്രിക്ക് കൈമാറിയത്. ആയിരം ദിവസത്തെ പ്രവര്‍ത്തനത്തെക്കുറിച്ച് നാടാണ് വിലയിരുത്തേണ്ടതെന്ന് പരിപാടി ഉദ്ഘാടനം ചെയ്ത് മുഖ്യമന്ത്രി പറഞ്ഞു.\nആയിരം ദിവസംകൊണ്ട് അഴിമതി ഏറ്റവും കുറഞ്ഞ സംസ്ഥാനമായി കേരളത്തെ ഇന്ത്യ രാജ്യം കണക്കാക്കിയിരിക്കുന്നു. ആയിരം ദിവസം മുമ്പ് കേട്ട അഴിമതിക്കഥകള് ഇപ്പോള് സര്‍ക്കാരിനെ എതിര്‍ക്കുന്നവര്‍ക്ക് പോലും പറയാനില്ല. എന്നാല് മാറ്റങ്ങള് ഉണ്ടായെങ്കിലും അഴിമതി പൂര്‍ണമായി ഇല്ലാതായി എന്ന് പറയാനാവില്ല. ജനങ്ങള് നിരന്തരം ഇടപഴകുന്ന ചില മേഖലകളുണ്ട് അവിടങ്ങളില് അവര് തൃപ്തരാവണം. സര്‍ക്കാര് ഉദ്യോഗസ്ഥര് നാടിനോട് പ്രതിബദ്ധതയുള്ളവരാണ്. എന്നാല് ഒരു ചെറിയ വിഭാഗം പണ്ടത്തെ ശീലങ്ങള് ഉപേശിക്കാതെ നില്‍ക്കുന്നുണ്ട്. അത് പൂര്‍ണമായും ഒഴിവാക്കാനാകണം. അഴിമതിയോട് വിട്ടുവീഴച ചെയ്യാത്ത സര്‍ക്കാരാണ് സംസ്ഥാനത്ത് അധികാരത്തിലുള്ളത്. ആ ബോധ്യം എല്ലാവര്‍ക്കുമുണ്ടാകണമെന്നും മുഖ്യമന്ത്രി പറഞ്ഞു.\nആയിരം ദിവസം മുമ്പ് നമ്മുടെ നാട്ടില് പൊതുവായിട്ടുണ്ടായിരുന്ന ബോധം ഇവിടെ ഒന്നും നടക്കില്ല എന്നായിരുന്നു. നിരാശയിലായിരുന്നു ജനങ്ങള്. എന്നാല് ആ നിരാശയുടെ ഘട്ടം കഴിഞ്ഞു. കുറച്ചു ദിവസം കഴിഞ്ഞപ്പോള് ഇവിടെ ചിലതൊക്കെ നടന്നേക്കാം എന്ന പ്രതീക്ഷ വന്നു. ആയിരം ദിവസം കഴിഞ്ഞപ്പോള് നമ്മുടെ നാട്ടില് ചിലതൊക്കെ നടക്കും എന്ന് ഏത് രാഷ്ട്രീയ കാഴ്ചപ്പാടുള്ളവര്‍ക്കം ബോധ്യം വന്നതായും മുഖ്യമന്ത്രി പറഞ്ഞു.\n'പിണറായി വിജയന് സര്‍ക്കാരിന്റെ ആയിരം നല്ല ദിനങ്ങള്' പിണറായി വിജയന് അഴിമതി


കേന്ദ്രസര്‍ക്കാരിന്റെ കര്‍ഷക വിരുദ്ധ നയം; ഈ മാസം 25 ന് ഭാരത്ബന്ദ് - Janayugom Online\nരാജ്യത്ത് ഉള്ളിയും ഉരുളക്ക�...\nHome / News / India / കേന്ദ്രസര്‍ക്കാരിന്റെ കര്‍ഷക വിരുദ്ധ നയം; ഈ മാസം 25 ന് ഭാരത്ബന്ദ്\nPosted on September 18, 2020, 2:23 pm\nകേന്ദ്രസര്‍ക്കാരിന്റെ കര്‍ഷക വിരുദ്ധ നയങ്ങളില് പ്രതിഷേധിച്ച് ഈ മാസം 25 ന് ഭാരതബന്ദിന് ആഹ്വാനം. ഓള് ഇന്ത്യ കിസാന് സംഘര്‍ഷ് കോര്‍ഡിനേഷന് കമ്മിറ്റിയാണ് ബന്ദിന് ആഹ്വാനം നല്‍കിയത്.\nകേന്ദ്രത്തിന്റെ കര്‍ഷകദ്രോഹ നയങ്ങള്‍ക്കെതിരെ 25 ന് ഭാരതബന്ദും, തുടര്‍ന്നും ശക്തമായ പ്രതിഷേധങ്ങളും സംഘടിപ്പിക്കും. ഭഗത് സിങിന്റെ 114 ാം ജന്മവാര്‍ഷിക ദിനമായ സെപ്റ്റംബര് 28 ന് മൂന്ന് കേന്ദ്ര ഓര്‍ഡിനന്‍സുകള്, പുതിയ പവര് ബില് 2020, ഡീസല്, പെട്രോള് വില കുത്തനെ വര്‍ധിപ്പിക്കല് തുടങ്ങിയ കോര്‍പ്പറേറ്റ് അനുകൂല, ജനവിരുദ്ധതയെ തുറന്നുകാട്ടുമെന്നും കമ്മിറ്റി വ്യക്തമാക്കി\nEnglish summary: Bharatbandh on the 25th of this month\n‘നേരിട്ട് ഹാജരാകണം’; ശ്രീറാം വെങ്കിട്ടരാമന് കോടതിയുടെ അന്ത്യശാസനം\nകര്‍ണാടകയ്ക്ക് സ്വന്തം പതാക\nപാകിസ്ഥാൻ പോർ വിമാനം ഇന്ത്യൻ വ്യോമസേന വെടിവെച്ചിട്ടു


അടുത്ത അധ്യയന വര്‍ഷത്തേക്ക് ഇപ്പോള് അപേക്ഷ ക്ഷണിക്കരുതെന്ന് മുഖ്യമന്ത്രി\nHomeകേരളംഅടുത്ത അധ്യയന വര്‍ഷത്തേക്ക് ഇപ്പോള് അപേക്ഷ ക്ഷണിക്കരുതെന്ന് മുഖ്യമന്ത്രി\nതിരുവനന്തപുരം: സ്‌കൂളുകളില് അടുത്ത അധ്യായന വര്‍ഷത്തിലേക്ക് കുട്ടികളെ ചേര്‍ക്കുന്നതിന് ഓണ്‍ലൈനായി ഇപ്പോള് അപേക്ഷകള് ക്ഷണിക്കരുതെന്ന് മുഖ്യമന്ത്രി പിണറായി വിജയന്.[www.malabarflash.com]\nനിലവില് ചില സ്‌കൂളുകള് ഓണ്‍ലൈനായി അപേക്ഷ ക്ഷണിക്കുന്നത് ശ്രദ്ധയില്‍പ്പെട്ടതിനെ തുടര്‍ന്നാണ് തീരുമാനമെന്നും മുഖ്യമന്ത്രി വാര്‍ത്താ സമ്മേളനത്തില് അറിയിച്ചു.\nകുട്ടികള് ഇപ്പോള് വീട്ടിലിരിക്കുന്നത് കാരണം ഓണ്‍ലൈന് കോഴ്‌സുകള്‍ക്ക് പൊതുവെ അംഗീകരം ഉയര്‍ന്ന് വരികയാണ്. ഈ അവസരത്തില് അവര്‍ക്ക് നല്ല രീതിയില് വീടിനുള്ളില് ചെലവഴിക്കാന് കഴിയണം. തങ്ങളുടെതായ കരവിരുതുകള് പ്രദര്‍ശിപ്പിക്കാന് പറ്റിയ സമയമാണിതെന്നും മുഖ്യമന്ത്രി പറഞ്ഞു.\nഅതോടൊപ്പം മുതിര്‍ന്ന കുട്ടികള്‍ക്ക് ഓണ്‍ലൈന് കോഴ്‌സുകള്‍ക്ക് ചേരാം. ലോകത്തിലെ പ്രശസ്തമായ ചില സ്ഥാപനങ്ങള് ഇപ്പോള് ഫ്രീയായി കോഴ്‌സുകള് നടത്തുന്നുണ്ട്. നമ്മുടെ സമൂഹത്തെ വിജ്ഞാനാധിഷ്ഠിത സമൂഹമാക്കി മാറ്റുന്നതിന്റെ ഭാഗമായി മുതിര്‍ന്ന വിദ്യാര്‍ഥികള്‍ക്ക് അത്തരം കോഴ്‌സുകള്‍ക്ക് ചേരാന് ഈ അവസരം വിനിയോഗിക്കാമെന്നും മുഖ്യമന്ത്രി അറിയിച്ചു.\nKerala News pinarai-vijayan School കേരളം


രശ്മികയുടെ ഓഡിഷന് വീഡിയോ പങ്കുവെച്ച് രക്ഷിത് ഷെട്ടി\nനടി രശ്മിക മന്ദാനയ്ക്ക് ജന്മദിനാശംസകള് നേര്‍ന്ന് നടനും സംവിധായകനുമായ രക്ഷിത് ഷെട്ടി. ഇരുവരും ഒന്നിച്ച് അഭിനയിച്ച കിരിക്ക് പാര്‍ട്ടി എന്ന ചിത്രത്തിന്റെ ഓഡിഷന് വീഡിയോ പങ്കുവെച്ചാണ് ആശംസകള് അറിയിച്ചിരിക്കുന്നത്. ഇന്ന് മുതല് നീ ഒരുപാട് യാത്ര ചെയ്തു. സ്വപ്നങ്ങളെ പോരാളിയെപ്പോലെ പിന്തുടരുന്നവള്. നിന്നെക്കുറിച്ച് അഭിമാനം തോന്നുന്നു എന്നാണ് രക്ഷിത് കുറിച്ചത്.\nആശംസകള്‍ക്ക് നന്ദിയുമായി രശ്മികയും രംഗത്തെത്തി. രശ്മികയും രക്ഷിത് ഷെട്ടിയും പ്രണയത്തിലായിരുന്നു. കിരിക് പാര്‍ട്ടി പുറത്തിറങ്ങിയ ശേഷം രശ്മികയുമായി രക്ഷിതിന്റെ വിവാഹനിശ്ചയവും നടന്നിരുന്നു. എന്നാല് ഒരു വര്‍ഷത്തിന് ശേഷം ഇരുവരും വേര്‍പിരിഞ്ഞു. രശ്മികയ്ക്ക് വിജയ് ദേവരകൊണ്ടയുമായുള്ള അടുപ്പത്തെ തുടര്‍ന്നാണ് ഇവര് വേര്‍പിരിഞ്ഞത് എന്ന പ്രചാരണവും നടന്നിരുന്നു.\nഅമിതാഭ് ബച്ചനൊപ്പം ഗുഡ്ബൈ എന്ന സിനിമയുടെ ഷൂട്ടിംഗ് തിരക്കുകളിലാണ് രശ്മിക ഇപ്പോള്. ഗുഡ്ബൈയുടെ സെറ്റില് ആയിരുന്നു താരം തന്റെ 25ാം പിറന്നാള് ആഘോഷിച്ചത്. ആഘോഷത്തിന്റെ ചിത്രങ്ങള് പങ്കുവെച്ച് എത്ര സംതൃപ്തി തന്ന ദിവസം എന്നാണ് ക്യാപ്ഷനായി കുറിച്ചിരിക്കുന്നത്. രശ്മികയുടെ രണ്ടാമത്തെ ബോളിവുഡ് ചിത്രമാണ് ഗുഡ്ബൈ.\nമിഷന് മഞ്ജു ആണ് ബോളിവുഡ് അരങ്ങേറ്റ ചിത്രം. സിനിമ റിലീസിന് ഒരുങ്ങുകയാണ്. കിരിക് പാര്‍ട്ടി ആയിരുന്നു രശ്മികയുടെ ആദ്യ സിനിമ. ഗീതാഗോവിന്ദം, ഡിയര് കോമ്രേഡ് എന്നീ ചിത്രങ്ങളിലാണ് രശ്മിക വിജയ് ദേവരകൊണ്ടയുടെ നായികയായി എത്തിയത്. കാര്‍ത്തി ചിത്രം സുല്‍ത്താന് ആണ് താരത്തിന്റെതായി അടുത്തിടെ റിലീസ് ചെയ്ത ചിത്രം. താരത്തിന്റെ തമിഴ് അരങ്ങേറ്റ ചിത്രം കൂടിയാണ് സുല്‍ത്താന്.


PATTHANAMTHITTA LOKSABHA ELECTION K SUENDRANAnweshanam\nപത്തനംതിട്ടയിൽ സുരേന്ദ്രന് വിജയിക്കാൻ ശബരിമല മാത്രം മതിയോ?...\nപത്തനംതിട്ടയിൽ സുരേന്ദ്രന് വിജയിക്കാൻ ശബരിമല മാത്രം മതിയോ?\nNEWS | Monday, April 15, 2019 1:33 PM IST\nഇത്തവണ ബി ജെ പി വിജയം പ്രതീക്ഷിക്കുന്ന മണ്ഡലമാണ് പത്തനംതിട്ട . ശബരിമല വിഷയവും വിശ്വാസ സംരക്ഷണവും കൂട്ടുപിടിച്ചു കെ സുരേന്ദ്രൻ വിജയം ഉറപ്പിച്ചു വോട്ട് തേടുമ്പോൾ പത്തനംതിട്ടയിലെ ക്രിസ്ത്യന് വോട്ടുകളും പാര്‍ട്ടി വോട്ടുകളും ബി ജെ പിയുടെ പ്രതീക്ഷകൾക്ക് തിരിച്ചടിയായേക്കും.\nലക്ഷക്കണക്കിന് ഭക്തരുടെ വിശ്വാസവും ശബരിമല പോലെയുള്ള മഹത്തായ ക്ഷേത്രത്തിന്റെ ആചാരവും സംരക്ഷിക്കാൻ പൊരുതിയ, ജയിലിൽ വരെ വന്ന മറ്റൊരു മഹാത്മാ ഗാന്ധിയാണ് ബി ജെ ഇയ്ക്കുള്ളിൽ ഇപ്പോൾ കെ സുരേന്ദ്രൻ. ബി ജെ പിയെ സംബന്ധിച്ച് ഇക്കുറി സ്ഥാനാർഥി നിർണ്ണയത്തിൽ ഏറ്റവും കൂടുതൽ പ്രതിസന്ധി നേരിട്ടതും പത്തനംതിട്ടയിൽ ആയിരുന്നു . വിശ്വാസ സംരക്ഷണത്തിൽ വിജയം മോഹിച്ചു എം ടി രമേശും ശ്രീധരൻ പിള്ളയും ഈ മണ്ഡലത്തിൽ കണ്ണ് വച്ചിരുന്നു . എന്നാൽധീര വിപ്ലവകാരിയെന്ന തലക്കെട്ടോടെ കെ സുരേന്ദ്രനെ രംഗത്തിറക്കാൻ നേതൃത്വം തീരുമാനിച്ചു\nകെ സുരേന്ദ്രൻ ആരാണെന്നു മലയാളികൾക്ക് പറഞ്ഞു നൽകേണ്ട ആവശ്യകത ഇല്ല . ശബരിമല വിഷയത്തിൽ വിശ്വാസികളുടെ സഹതാപവും പിന്തുണയും നേടിയെടുത്ത നേതാവാണ് സുരേന്ദ്രൻ . കോഴിക്കോട് സാമൂതിരി കോളേജിലെ എബിവിപി നേതാവായിരുന്നു സുരേന്ദ്രൻ. എബിവിപിയിലും ബി ജെ പിയിലുമായി പല പദവികളും വഹിച്ച സുരേന്ദ്രൻ പിന്നീട് തന്റെ പ്രവർത്തന കേന്ദ്രം കാസർഗോഡ് ആക്കി .\nകെ സുരേന്ദ്രന് ആരാണെന്നോ ആരായിരുന്നുവെന്നോ കേരള സമൂഹത്തിന് പറഞ്ഞ് തരേണ്ടി വരില്ലെന്ന് ഉറപ്പാണ്. കീറിയ ഷര്‍ട്ടും തലയില് ഇരുമുടിക്കെട്ടുമായാണ് നാം സുരേന്ദ്രനെ അവസാനം കണ്ടത്. പിന്നീട് ശബരിമല ആചാര സംരക്ഷണത്തിന്റെ പേരില് ജയിലുകളും കോടതികളും കയറിയിറങ്ങുന്ന സുരേന്ദ്രനെയും നാം കണ്ടതാണ്. സോഷ്യല് മീഡയയില് സജീവമായിരിക്കുമ്പോഴും മാധ്യമങ്ങളോട് നേരിട്ട് പ്രതികരിക്കാന് വിമുഖതയുള്ള നേതാവാണ് സുരേന്ദ്രന്. സാക്ഷാല് മോദിയുടെ ലൈന്. ആകെ മാധ്യമങ്ങള്‍ക്ക് മുന്നില് വരുന്നത് താനെന്തോ ചെയ്തുവെന്ന് തോന്നുമ്പോള് മാത്രം.\nകാസർഗോട്ടെ ജനങ്ങളുടെ ഇടയിലേക്ക് എത്താൻ സുരേന്ദ്രന് തുളു, കന്നഡ ഭാഷകള് പഠിക്കുകയും ചെയ്തു. ഇതിന് ഫലവുമുണ്ടായി. 2009ലെ ലോക്‌സഭ തെരഞ്ഞെടുപ്പില് കാസറഗോഡ് മത്സരിച്ച സുരേന്ദ്രന് 1.25 ലക്ഷം വോട്ടുകള് നേടി കരുത്ത് തെളിയിച്ചു. 2011ലെ അസംബ്ലി തെരഞ്ഞെടുപ്പില് മഞ്ചേശ്വരത്ത് മത്സരിച്ച സുരേന്ദ്രന് രണ്ടാം സ്ഥാനം നേടി . 5,828 വോട്ടുകള് മാത്രമായിരുന്നു വിജയിച്ച മുസ്ലിം ലീഗ് സ്ഥാനാര്‍ത്ഥി പി ബി അബ്ദുള് റസാഖിനെക്കാള് സുരേന്ദ്രന് കുറവ്. സിപിഎം സ്ഥാനാര്‍ത്ഥി സി എച്ച് കുഞ്ഞമ്പുവിനെ പിന്നിലാക്കിയാണ് മഞ്ചേശ്വരത്ത് സുരേന്ദ്രൻ രണ്ടാം സ്ഥാനത്തു എത്തിയത് . 2014ലെ ലോക്‌സഭ തെരഞ്ഞെടുപ്പില് കാസറഗോഡ് തന്നെ മത്സരിച്ച സുരേന്ദ്രന് 1.72 ലക്ഷം വോട്ടുകളാണ് പിടിച്ചത്. ഇതോടെ പാര്‍ട്ടിയില് സുരേന്ദ്രന് പറയുന്നത് ശ്രദ്ധിക്കുന്ന ഒരു വലിയ വിഭാഗം തന്നെ രൂപപ്പെടുകയും ചെയ്തു. സുരേന്ദ്രന് മൂന്നാം സ്ഥാനത്തായിരുന്നെങ്കിലും കേരളത്തിലെ മോദി തരംഗത്തിന്റെ ഏറ്റവും വലിയ ഉദാഹരണമായിരുന്നു അദ്ദേഹത്തിന് കിട്ടിയ വോട്ട് ശതമാനം.\n2016ല് സുരേന്ദ്രന് ബിജെപിയുടെ കേരളത്തിലെ ആറ് ജനറല് സെക്രട്ടറിമാരില് ഒരാളായി ചുമതലയേറ്റു. 2016ലെ ലോക്‌സഭ തെരഞ്ഞെടുപ്പില് തിരുവനന്തപുരത്ത് സുരേന്ദ്രന് മത്സരിക്കുമെന്നാണ് അഭ്യൂഹങ്ങള് പരന്നത്. അതേസമയം മഞ്ചേശ്വരം തന്നെയാണ് അദ്ദേഹം തെരഞ്ഞെടുത്തത്. അബ്ദുള് റസാഖ് ജയിച്ചെങ്കിലും വെറും 89 വോട്ടുകള്‍ക്ക് മാത്രമാണ് സുരേന്ദ്രന് പിന്നിലായത്. തിരിമറികള് ആരോപിച്ച് ഈ ഫലം റദ്ദാക്കണമെന്ന് സുരേന്ദ്രന് കോടതിയില് ആവശ്യപ്പെട്ടെങ്കിലും അബ്ദുള് റസാഖിന്റെ മരണത്തോടെ മഞ്ചേശ്വരം സീറ്റില് ഒഴിവ് വന്നു. ലോക്‌സഭ തെരഞ്ഞെടുപ്പും അടുത്ത് വന്നതോടെ സുരേന്ദ്രന് കേസില് നിന്നും പിന്‍മാറുകയും ചെയ്തു.\nഇക്കുറി വിശ്വാസികളെ കയ്യിലെടുത്തു വിജയം ഉറപ്പിച്ചു സുരേന്ദ്രൻ മുന്നോട്ട് നീങ്ങുമ്പോഴും ക്രിസ്ത്യന് വോട്ടുകളും പാര്‍ട്ടി വോട്ടുകളും ഫലത്തെ മാറ്റി മരിച്ചെന്നു വരാം .\nപത്തനംതിട്ടയില് വീണ ജോര്‍ജ്ജിനും ആന്റോ ആന്റണിക്കും കിട്ടാവുന്ന വോട്ടുകളെക്കുറിച്ച് നിലവിൽ ഒന്നും പറയാനാകില്ല. എന്നാല് ഇവരില് ആരുടെയെങ്കിലും വോട്ട് ബി ജെ പിയ്ക്ക് മറിച്ചാൽ മാത്രമാണ് സുരേന്ദ്രന് എം പി സ്ഥാനം കിട്ടുകയുള്ളു


ആ മുന്തിരിവള്ളികള് തളിര്‍ത്തു, ചിത്രത്തിന് തീയേറ്ററുകളില് വന് സ്വീകരണം - News Of Kerala\nതീയേറ്റര് സമരം അവസാനിച്ചതിനുശേഷം ആദ്യം റിലീസ് ചെയ്ത ചിത്രമാണ് ജോമോന്റെ സുവിശേഷങ്ങൾ. എന്നാൽ, ആദ്യ റെക്കോർഡിട്ടത് മോഹൻലാലിന്റെ മുന്തിരിവള്ളികൾ തളിർക്കുമ്പോൾ. റിലീസ് സെന്ററുകളുടെ എണ്ണത്തില് റെക്കോര്‍ഡുമായാണ് മോഹന്‍ലാല് ചിത്രം മുന്തിരിവള്ളികള് തളിര്‍ക്കുമ്പോള് എത്തിയത്. 337 തിയറ്ററുകളിലാണ് ചിത്രം ഇന്ന് സ്ക്രീനിലെത്തുന്നത്.\nമോഹന്‍ലാലിന്റെ 150 കോടി കളക്ഷന് നേടിയ ചിത്രമായ പുലിമുരുകന് 330 തീയേറ്ററുകളാണ് ഉണ്ടായിരുന്നത്. മുന്തിരിവള്ളികള് തളിര്‍ക്കുമ്പോള് കൂടി വിജയമായാല് മലയാളത്തില് മോഹന്‍ലാലിന് ഹാട്രിക്ക് ഹിറ്റിനുള്ള അവസരമായിരിക്കും. ഈ വർഷം റിലീസ് ചെയ്തത് രണ്ട് ചിത്രങ്ങൾ മാത്രമാണ്. ഇതിൽ സ്ക്രീനുകളുടെ കാര്യത്തിൽ മോഹൻ‌ലാൽ റെക്കോർഡിട്ടു. ഇനി കളക്ഷന്റെ കാര്യത്തിൽ ആരായിരിക്കുമെന്ന് വരും ദിവസങ്ങളിൽ അറിയാം.\nവി ജെ ജെയിംസിന്റെ 'പ്രണയോപനിഷത്ത്' എന്ന ചെറുകഥയെ ആസ്പദമാക്കി ഒരുങ്ങുന്ന ചിത്രത്തിന്റെ തിരക്കഥ എം.സിന്ധുരാജിന്റേതാണ്. ഉലഹന്നാന് എന്ന പഞ്ചായത്ത് സെക്രട്ടറിയായി മോഹന്‍ലാലും ഭാര്യ ആനി എന്ന കഥാപാത്രമായി മീനയും എത്തുന്നു. ദൃശ്യത്തിന് ശേഷം മോഹന്‍ലാലും മീനയും ഒന്നിച്ചെത്തുന്ന ചിത്രവുമാണ് 'മുന്തിരിവള്ളികള് തളിര്‍ക്കുമ്പോള്'. വീക്കെന്‍ഡ് ബ്ലോക്ക്ബസ്റ്റേഴ്‌സിന്റെ ബാനറില് സോഫിയ


മറ്റുള്ളവരുടെ ബുദ്ധിമുട്ടുകളും വികാരങ്ങളും ചിലർക്ക് മനസ്സിലാകില്ല: ദുൽഖർ | Dulquer Salmaan on Minnal Murali church set vandalizing Tovino Thomas rashtreeya bajrang dal arrest\nമിന്നൽ മുരളി എന്ന ചിത്രത്തിനായി ഒരുക്കിയ സെറ്റ് നശിപ്പിച്ചതിൽ പ്രതികരണവുമായി ദുൽഖർ\nമിന്നൽ മുരളി എന്ന ചിത്രത്തിനായി കാലടി മണപ്പുറത്ത് ഒരുക്കിയ പള്ളിയുടെ സെറ്റ് നശിപ്പിച്ചതിൽ പ്രതികരണവുമായി നടൻ ദുൽഖർ സൽമാൻ. മറ്റുള്ളവരുടെ ബുദ്ധിമുട്ടുകളും വികാരങ്ങളും ചിലർക്ക് മനസ്സിലാകില്ലെന്നും ദുൽഖർ കുറിച്ചു.\n'കേട്ടപ്പോൾ ദുഖം തോന്നി ടൊവീ, ചില ആളുകൾക്ക് മറ്റുള്ളവരുടെ ബുദ്ധിമുട്ടുകളും വികാരങ്ങളും ഇതുപോലൊരു കെട്ടിടം ഉണ്ടാക്കാനുള്ള ചെലവിനെക്കുറിച്ചൊന്നും മനസ്സിലാകുകയില്ല. താങ്കൾക്കും സോഫിയാ മാമിനും (നിർമാതാവ് സോഫിയ പോൾ) മറ്റു ടീമംഗങ്ങൾക്കും ഞാൻ പിന്തുണ പ്രഖ്യാപിക്കുന്നു.'- ദുൽഖർ കുറിച്ചു.\nശിവക്ഷേത്രത്തിനു സമീപമായി ക്രിസ്തീയ ദേവാലയത്തിന്റെ മാതൃകയിൽ നിർമിച്ച സെറ്റാണ് അന്താരാഷ്ട്ര ഹിന്ദു പരിഷത്തിന്റെ (എ.എച്ച്.പി.) യുവജന വിഭാഗമായ രാഷ്ട്രീയ ബജ് രംഗ് ദൾ പ്രവർത്തകർ തകർത്തത്. ഈ ദൃശ്യങ്ങൾ സാമൂഹിക മാധ്യമങ്ങളിൽ പ്രചരിച്ചതോടെ സിനിമാമേഖലയിൽ നിന്നും ശക്തമായ പ്രതിഷേധം ഉയർന്നു. നിർമ്മാതാക്കളുടെ അസോസിയേഷനും ഫെഫ്കയും ഇതു സംബന്ധിച്ച പരാതി ആലുവ റൂറൽ എസ് പിയ്ക്ക് കൈമാറി.\nസംഭവത്തിൽ രാഷ്ട്രീയ ബജ്‌റംഗ് ദൾ എറണാകുളം വിഭാഗ് പ്രസിഡന്റ് രതീഷ് മലയാറ്റൂർ,കാലടി സ്വദേശി രാഹുൽ(18)എന്നിവർ അറസ്റ്റിലായി. റൂറൽ എസ്.പി. കെ. കാർത്തികിന്റെ നേതൃത്വത്തിൽ പ്രത്യേക സംഘമാണ് കേസ് അന്വേഷിക്കുന്നത്.\nരതീഷിന്റെ നേതൃത്വത്തിൽ രാഷ്ട്രീയ ബജ്‌റംഗ്‌ദളിന്റെ പ്രവർത്തകർ ഞായറാഴ്ച വൈകീട്ട് മൂന്നുമണിയോടെ ആയുധങ്ങളുമായെത്തി സെറ്റ് പൊളിക്കുകയായിരുന്നു. രതീഷ് കൊലപാതകമുൾപ്പെടെ ഒട്ടേറെ കേസുകളിലെ പ്രതിയാണ്.\nലോക്ഡൗൺ പ്രഖ്യാപിക്കുന്നതിനുമുൻപ് നിർമിച്ചതാണ് സെറ്റ്. ക്ഷേത്രപരിസരം ഉപയോഗിക്കരുതെന്ന നിബന്ധനയോടെയായിരുന്നു അനുമതി. ലോക്ഡൗണായതോടെ ഷൂട്ടിങ് അനിശ്ചിതത്വത്തിലായി.\nചിത്രീകരണത്തിന് അനുമതി തേടി സിനിമാ പ്രവർത്തകർ അപേക്ഷ നൽകിയിരുന്നുവെന്ന് പഞ്ചായത്ത് പ്രസിഡന്റ് കെ. തുളസി പറഞ്ഞു. പഞ്ചായത്ത് കമ്മിറ്റിയാണ് അനുമതി നൽകിയതെന്ന് തുളസി പറഞ്ഞു. സംഭവവുമായി സംഘപരിവാർ സംഘടനകൾക്ക് ബന്ധമില്ലെന്ന് ഹിന്ദു ഐക്യവേദി ജനറൽ സെക്രട്ടറി ആർ.വി. ബാബു പറഞ്ഞു.\nContent Highlights: Dulquer Salmaan on Minnal Murali church set vandalizing Tovino Thomas rashtreeya bajrang dal arrest


പുതിയ ലോകം പുത്തന് പ്രതീക്ഷകള് - Sathyadeepam\n|^| Home -> Pangthi -> മിഴിവട്ടത്തിലെ മൊഴിവെട്ടം -> പുതിയ ലോകം പുത്തന് പ്രതീക്ഷകള്\nപുതിയ ലോകം പുത്തന് പ്രതീക്ഷകള്\nഓര്‍ക്കാനിഷ്ടപ്പെടാത്ത നാളുകളിലൂടെയാണ് നാമിവിടെ എത്തിനില്‍ക്കുന്നത്. ജീവിതത്തിന്റെ വഴികളെല്ലാം അടഞ്ഞ് ഗതിമുട്ടിയ നാളുകള്. കണക്കും കണക്കുകൂട്ടലുകളും തെറ്റിയതു മാത്രല്ല, സ്വാഭാവിക ക്രമങ്ങളെന്നു കരുതിയിരുന്നവയെല്ലാം തകര്‍ക്കപ്പെട്ടു.\nപ്രതീക്ഷകളിലാണ് ഭൗതിക ലോകം ലക്ഷ്യം വയ്ക്കുന്നതെങ്കില് ആത്മീയലോകം പ്രത്യാശയിലാണ് ജീവിക്കുന്നത്.\nവിശ്വാസം പ്രത്യാശയിലേയ്ക്കും പ്രത്യാശ സ്‌നേഹത്തിലേക്കും വളരണം. വിശ്വാസം കാര്യം നടക്കുന്നതില് തളച്ചിടപ്പെട്ടാല് അതിനു വളരാനാകില്ല. അത് ഒരു ചെടിപോലെയാണ്. വളരാനാകില്ലെങ്കില് പിന്നെ അതിന് നിലനില്‍ക്കാനുമാകില്ല. അതു കരിഞ്ഞു പോകും. പ്രതീക്ഷയുടെ സമയപരിധി കഴിയുമ്പോള് പിന്നെ വിശ്വാസത്തിനു മുന്നോട്ടു ചരിക്കാനാകില്ല. പ്രതീക്ഷകള്‍ക്ക് നിശ്ചയിക്കപ്പെട്ട സമയം കഴിയുമ്പോള് അവിടെ വച്ച് നമ്മുടെ വിശ്വാസം ക്ഷയിക്കുകയും നിരാശയിലേക്ക് നാം കൂപ്പുകുത്തുകയും ചെയ്യും.\nനാം കാത്തു താലോലിക്കുന്ന പ്രതീക്ഷകള് ഒരു സമയം കഴിയുമ്പോള് പുറപ്പെടുവിക്കുന്നത് വിപരീത ഫലങ്ങളായിരിക്കും. അതുകൊണ്ട് പ്രതീക്ഷകളെ നാം ഉപേക്ഷിച്ചാലോ? അപ്പോഴും ഭൗതിക ലോകത്ത് നമുക്ക് വഴിയടയും. പ്രതീക്ഷകള് നമ്മുടെ ഭാവനാ ലോകമാണ്. അവയിലൂടെയാണ് ഭാവിലോകത്തിലേക്കു നാം പ്രവേശിക്കുക. അവിടെയാണ് പ്രതീക്ഷകളെ പ്രത്യാശയുമായി കൂട്ടിയിണക്കേണ്ടതിന്റെ പ്രാധാന്യം. പ്രതീക്ഷകള് കേവല പ്രതീക്ഷകളാകാതെ പ്രത്യാശയിലേക്കുള്ള ചവിട്ടുപടിയാകണം. ക്രിസ്തുവിലുള്ള വിശ്വാസം നമ്മെ നമുക്കകത്തും പുറത്തും ജീവിക്കാന് പഠിപ്പിക്കും. നമുക്കകത്ത് വസിക്കുന്ന ക്രിസ്തുവില് മനസ്സുറപ്പിക്കണം. ഒപ്പം നമുക്കു പുറത്ത് അപരനിലും. ദൈവത്തിന്റെ അനന്തകാരുണ്യത്തില് വിശ്വസിച്ച് ശരണപ്പെടലാണ് വ്യക്തിപരതയില്. ഒപ്പം അപരന് നമ്മെത്തന്നെ സമ്മാനിക്കുന്നതിലൂടെ ദൈവകാരുണ്യത്തിന്റെ അനുഭവമാകലാണ് അപരോന്മുഖതയില്. ഇതൊരേസമയം ദൈവാശ്രയവും സ്വയമുപേക്ഷയുമാണ്. അപ്പോള് പ്രതീക്ഷകള് നമ്മുടെ സ്വാര്‍ത്ഥപൂര്‍ത്തിക്കുള്ള തല്ലാതായിത്തീരും. അഥവാ അപരന്റെ പ്രതീക്ഷകളും ദൈവത്തിന്റെ പ്രതീക്ഷകളുമായിരിക്കും നമ്മുടെ ലക്ഷ്യം.\nഒറ്റക്കൊരാള് നേടുന്നതൊക്കെ ചെറുതും അല്പായുസ്സുമാണെങ്കില്.\nഎല്ലാവര്‍ക്കും വേണ്ടിയുള്ള നേട്ടങ്ങള് വലുതും മഹത്തരവും\nനിത്യവുമായിരിക്കും എന്ന പരമാര്‍ത്ഥം തിരിച്ചറിയുക.\nസമയകാലങ്ങളെ അതിജീവിച്ച് നിത്യതയിലാണ് ജീവിതം ലക്ഷ്യം കാണുന്നതെങ്കില് നിശ്ചയമായും താല്ക്കാലികതകളില് ഉടക്കി അതു നിലച്ചു പോകില്ല. വിശ്വാസം ഭൗമികാശ്വാസ മല്ലാതായിത്തീരുന്നതോടെ ജീവിതം അതിന്റെ വളര്‍ച്ചയ്ക്കു തടസ്സമാകുന്ന പ്രതികൂലങ്ങളെയും പ്രലോഭനങ്ങളെയും മറി കടക്കും. ക്രിസ്തുവില് പ്രകടമായി കാണുന്ന രണ്ടു ഭാവങ്ങള് ശ്രദ്ധിക്കൂ. ഒന്ന് പിതാവിലുള്ള ഉറപ്പാണ്. പിതാവ് അകമേയെ ന്നും പിതാവിലാണ് താനെന്നും അവിടുന്ന് ഉറയ്ക്കുന്നു. ഒപ്പം തന്നെ താന് മറ്റുള്ളവര്‍ക്കു വേണ്ടിയെന്നും അവരുടെ വിമോചനമാണ് തന്റെ ലക്ഷ്യമെന്നും വരുന്നു.\nഅതുകൊണ്ട് പരാജയമെന്ന് ലോകത്തിനു തോന്നാവുന്ന ശപിക്കപ്പെട്ട കുരിശില് മൂന്നാണികളില് തൂങ്ങിക്കിടക്കുമ്പോഴും പിതാവിന്റെ കരങ്ങളില് സ്വയമേല്‍പ്പിക്കാനും മനുഷ്യകുലത്തിന്റെ വിമോചനത്തിനായി ക്ഷമ യാചിക്കാനും അവിടുത്തേക്ക് കഴിയുന്നു. അത് മഹത്വത്തിലേക്കുള്ള പ്രവേശനമായി ക്രിസ്തു അനുഭവിക്കുന്നത് അതുകൊണ്ടാണ്. അതുകൊണ്ടു തന്നെയാണ് അവനെ പിഞ്ചെന്നവര്‍ക്കും മഹത്വീകരണാ നുഭവത്തിലേക്ക് പ്രവേശിക്കാന് കഴിഞ്ഞത്.\nഒരുവിധത്തില് പറഞ്ഞതിന്റെ രത്‌നച്ചുരുക്കം ദൈവത്തെ പ്രതീക്ഷാപൂരണത്തിനുള്ള കേവല ഉപാധിയാക്കുന്ന ആനുകാലിക വിശ്വാസപ്പിഴവില് നിന്ന് വിമോചിതരായി പുതിയ ചുവടുകള് വയ്ക്കാന് നമക്കു കഴിയേണ്ടതുണ്ടെന്നാണ്.\nഭാവിപദ്ധതികള് വിഭാവനം ചെയ്തും അവയുടെ ശുഭസാക്ഷാത്കാരം പ്രതീക്ഷിച്ചും മുന്നോട്ടു പോകാനുറയ്ക്കുമ്പോള് വിശ്വാസം അടിസ്ഥാന നിലപാടും സ്‌നേഹം ലക്ഷ്യവുമായി മാറണം. പിന്നിട്ട വഴികളില് വീഴ്ചകളും പതര്‍ച്ചകളും ഉണ്ടായത് തിരിച്ചറിവുകളിലേക്ക് നാം നടക്കാന് വേണ്ടിയാണ്. അവയില് നിന്ന് മുഖം തിരിക്കാതെ, അവയില് വന്ന പിഴവുകളെ വിശകലനം ചെയ്ത് നാം മുന്നോട്ടു നടക്കണം. ഒരു പക്ഷെ, ഭൗമിക പരാജയങ്ങള് ഉന്നതമായ വിജയങ്ങളായിരിക്കാം.\nഒറ്റക്കൊരാള് നേടുന്നതൊക്കെ ചെറുതും അല്പായുസ്സുമാണെങ്കില്. എല്ലാവര്‍ക്കും വേണ്ടിയുള്ള നേട്ടങ്ങള് വലുതും മഹത്തരവും നിത്യവുമായിരിക്കും എന്ന പരമാര്‍ത്ഥം തിരിച്ചറിയുന്നതില് നിന്നു വേണം പുതുവര്‍ഷ പ്രതീക്ഷകളെ മെനഞ്ഞെടുക്കാന്.\nഒരു പുതിയ കാലത്തേക്കും പുതിയ ലോകത്തേക്കും പ്രവേ ശിക്കുകയാണ് നാം. പഴയതിലേക്കുള്ള തിരികെ നടപ്പുകള് പ്രായമായ ഒരാള് കുട്ടിക്കുപ്പായം ധരിക്കുന്നതു പോലെ ഭോഷത്ത മാണ്. പഴയതു പോലെ ഒരു ലോകമോ പഴയതിന്റെ ചര്യാക്രമത്തില് ഒരു കാലമോ ഇനി സാധ്യമല്ല. ലോകം അതിന്റെ അ സ്ഥിരത അനുഭവങ്ങള് കൊണ്ട് ഇതെന്നും വെളിപ്പെടുത്തിയിട്ടുണ്ട്. കാഴ്ചയ്ക്ക് ഗോചരമല്ലാത്ത ഒരു ചെറിയ അണുവിന്റെ കടന്നുപോകലില് വിറച്ചും വിളറിയും നില്ക്കുകയാണ് ലോകം. നിലനില്പ് അവകാശപ്പെടാവുന്നതൊന്നും ലോകത്തില്ലെ ന്ന് ഇത്രത്തോളം മാനവരാശിക്ക് മുന്നില് വെളിപ്പെട്ടൊരു കാലം നമ്മുടെയോ നമ്മുടെ പൂര്‍വ്വീകരുടെയോ ഓര്‍മ്മയില് ഇ ല്ലെന്നു തന്നെ പറയാം. ഈ കെടുതിയില് നിന്ന് വിമോചനത്തി നായുള്ള യാചനാ പ്രാര്‍ത്ഥനകള് ലോകത്താകമാനം ഉയരു ന്നതു നാം കണ്ടതാണ്. അവിടെയൊരിടത്തു പോലും ഇനി ഞങ്ങള് പഴയതു പോലെ സ്വാര്‍ത്ഥരാകില്ല എന്ന പ്രഖ്യാപനം നമ്മള് കേട്ടില്ല. മഹാഭൂരിപക്ഷത്തിന്റെ സുസ്ഥിതിയാണ് തങ്ങളുടെ പ്രതീക്ഷയെന്ന് നാം കേട്ടില്ല. സാഹോദര്യത്തിന്റെ ഇഴയടു പ്പമുള്ള ഒരു ജീവിതത്തിനു വേണ്ടിയുള്ള ചുവടുവയ്പുകള് കണ്ടില്ല. സാമൂഹികവും സാമ്പത്തികവും രാഷ്ട്രീയവുമായ നീ തിക്കുവേണ്ടിയുള്ള പ്രതീക്ഷകളെക്കുറിച്ച് ആരും പാടിയില്ല.\nലോകത്തിന്റെ അസ്ഥിര ഭാവം സമയത്തിന്റെ അനുസ്യൂത ഭാവം ഒക്കെ, അമ്പരപ്പല്ല നമ്മില് ജനിപ്പിക്കേണ്ടത്. അത് ഒരു സ്ഥിരഭാവമാര്‍ന്ന ദൈവരാജ്യത്തെയും സമയത്തില് നിന്നു സ്വതന്ത്രമായ ഒരു നിത്യതയെയും നമ്മുടെ ബോധതലത്തിലേക്ക് കൊണ്ടു വരണം. അവിടെ നാമായി നമുക്കു നിലനില്‍ക്കാനാകില്ല. നാം നില്‍ക്കുന്നത് ഒറ്റയ്ക്കാണെങ്കിലും നിലനില്‍ക്കുന്നത് ദൈവത്വത്തിലും അപരത്വത്തിലുമാണ്.\nപഴയതൊന്നിനെ മാറാപ്പിലാക്കി പുതിയ ഒന്നിലേക്ക് ചുവടുവയ്ക്കലല്ല നാം ലക്ഷ്യം വയ്‌ക്കേണ്ടത്. പഴയ ജീവിതത്തില് നാം നഷ്ടപ്പെടുത്തിയ ആത്മബോധത്തെയും അപരബോധത്തെയും വീണ്ടെടുക്കുകയാണ് വേണ്ടത്. അത് കേവലമായി സാധിക്കാവുന്ന ഒരു കാര്യമല്ല. വിശ്വാസം മുഖേനെ ക്രിസ്തുവിനെ ധരിച്ചു കൊണ്ടല്ലാതെ നമുക്കത് സാധ്യമല്ല. സ്വകാര്യമായ അഭിലാഷങ്ങള് നമ്മുടെ പ്രതീക്ഷകളായി മാറും വിധം മോഹം കൊണ്ട് അന്ധരായിത്തീരരുത് നമ്മള്.\nലോകം നേടാനായി ഓടുമ്പോള് നാം കൊടുക്കാനായി ക്രിസ്തുവില് മനസ്സാകണം. ലോകം എതിര്‍പ്പിന്റെ രീതിശാസ്ത്രം കൊണ്ട് മതിലുകള് പണിയുമ്പോള് നാം സ്‌നേഹത്തിന്റെ പ്രവാഹം കൊണ്ട് അതിനെ മറികടക്കണം.\nകമ്പോളങ്ങള്‍ക്കും ശതകോടീശ്വരന്മാരായ മഹാപ്രതാപികള്‍ക്കും വേണ്ടി ഭരണകൂടം നാടു വാഴുമ്പോള് നിഷ്‌ക്കളങ്കരായ കുഞ്ഞുങ്ങള് ഇനിയും കൊല്ലപ്പെടും. കര്‍ഷകര് നിയമത്തിന്റെ കുരിശുകളില് ഏറ്റപ്പെടും. പിറന്നുവീണ മണ്ണില്‍നിന്നും ശത കോടികള് ആട്ടിയോടിക്കപ്പെടുകയോ തുറങ്കിലടയ്ക്കപ്പെടുകയോ ചെയ്യും. നമ്മുടെ പ്രതീക്ഷകളില് അര്‍ദ്ധനഗ്നരും അരപ്പട്ടി ണിക്കാരുമായ തൊഴിലാളി സമൂഹത്തിന്റെ ഇല്ലായ്മകള്‍ക്കും വല്ലായ്മകള്‍ക്കും അവര് നേരിടുന്ന അനീതികള്‍ക്കുമെതിരായ സ്വപ്നങ്ങള് ഇല്ലെങ്കില് ക്രിസ്തുവില് നിന്ന് ഏറെ അകലെയാണു നാം.\nപ്രത്യാശയായ ക്രിസ്തുവില് പുതിയ ലോകത്തിനും പുതിയ പ്രഭാതത്തിനുമായി നമുക്കു സ്വപ്നം കാണാം. സകല മനുഷ്യര്‍ക്കും വേണ്ടി.\nനേടിയതല്ല, നല്‍കിയതാണു ജീവിതവിജയത്തിന്റെ മാനദണ്ഡം\nനമുക്ക് തര്‍ക്കിക്കാന് പഠിക്കാം


emalayalee.com - കന്മദപ്പൂക്കള് (നോവല്- അധ്യായം -4: കാരൂര് സോമന്)\nകന്മദപ്പൂക്കള് (നോവല്- അധ്യായം -4: കാരൂര് സോമന്)\nഞായറാഴ്ച പള്ളിയില് നിന്ന് വളരെ മനോഹരമായ ഒരു ഗാനം വയല്‍പ്പാടങ്ങളിലൂടെ മുകളിലൂടെ പാടി പറക്കുന്ന വയല്‍ക്കിളികള്‍ക്കൊപ്പം പാടി പറന്നു. സ്തുതിഗീതം പാടുന്ന പെണ്‍കുട്ടിയെ പള്ളിക്കുള്ളിലിരുന്നവര് പ്രത്യേകം ശ്രദ്ധിച്ചു. സ്വന്തം സൗന്ദര്യത്തില്, ആര്‍ഭാടത്തില് ആഭരണത്തില് അഭിമാനം കൊണ്ടുനിന്ന സ്ത്രീകള്‍പോലും അവളുടെ മധുരനാദത്തില് ലയിച്ചിരുന്നു. ആന്‍സിയുടെ വസ്ത്രം മറ്റുള്ളവരെപോലെ മനോഹരമായിരുന്നില്ല. കാതിലും കഴുത്തിലും സ്വര്‍ണ്ണത്തിന്റെ ഒരു തരിപോലുമില്ലായിരുന്നു. എന്നിട്ടും അവളുടെ സൗന്ദര്യത്തില് എല്ലാവരും ആകൃഷ്ടരായിരുന്നു. ആരാധന കഴിഞ്ഞ് അനുജത്തിമാര്‍ക്കൊപ്പം അകലെയുള്ള മലഞ്ചെരുവിലൂടെ അവര് മലവെള്ളച്ചാട്ടം കാണാന് നടന്നു. അകലെയുള്ള മലമടക്കുകളില്‍നിന്നും കാറ്റ് ചീറിപ്പാഞ്ഞു വന്നു. മരക്കൊമ്പുകളില് കാറ്റ് അട്ടഹസിച്ചു. മലമുകളില് നിന്ന് ഒഴുകിയെത്തുന്ന മലവെള്ളം താഴ് വാരങ്ങളില് വീഴുന്ന ശബ്ദവും അത് പാറകള് നിറഞ്ഞ തടാകത്തിലൂടെ ഒഴുകുന്നതും കാണാം. വര്‍ഷകാലമാകുമ്പോള് ആനും അനുജത്തിമാരും അവിടെ പോകുക പതിവാണ്. അത് സാധാരണ സംഭവിക്കുക പള്ളി ആരാധന കഴിഞ്ഞ് മടങ്ങി വരുമ്പോഴാണ്. ആകാശത്ത് മേഘഗര്‍ജ്ജനം ഇടക്ക് കേട്ടു. ഉടനെയൊന്നും മഴ പെയ്യില്ലെന്ന് അവര് വിശ്വസിച്ചു. എങ്ങും സൂര്യപ്രകാശം തിളങ്ങി നിന്നു. അവര് തടാകത്തിലൂടെ ഒഴുകിപ്പോകുന്ന ഒരു മരത്തെ നോക്കി. കരിവണ്ടിന് കൂട്ടങ്ങള് അവര്‍ക്ക് മുന്നിലൂടെ പറന്നു. അല്പസമയത്തിനുള്ളില് ആകാശം ഇരുണ്ടുമൂടുകയും മിന്നല്‍പ്പിണര് മണ്ണില് പതിക്കുകയും ചെയ്തു. അവിടെ ഒറ്റയായും കൂട്ടമായും നിന്നവര് തിരികെ നടന്നു. വെള്ളച്ചാട്ടത്തില് ലയിച്ചു നിന്ന നിമ്മിയുടെ കൈക്ക് പിടിച്ച് ആനും നീനയും വീട്ടിലേക്ക് വേഗത്തില് നടന്നു.\nമഴ വരുമെന്ന് ഉറപ്പായപ്പോള് അവര് വീട്ടിലേക്ക് ഓടി. ആകാശത്ത് ഇടിമുഴക്കമുണ്ടായി. കാറ്റ് എങ്ങും വീശിയടിച്ചു. നെല്‍പ്പാടങ്ങള് ഇരുണ്ടുകിടന്നു. അവര് വീട്ടിലെത്തിയ ഉടനെ മഴ പെയ്തു. അവരുടെ ശ്വാസോച്ഛ്വാസം വര്‍ധിച്ചിരുന്നു. വീട്ടിലെ കാഴ്ചകള് അവരെ ഉത്കണ്ഠാകുലരാക്കി. അപ്പനും കുഞ്ഞമ്മയും പരസ്പരം കുറ്റപ്പെടുത്തി വഴക്കുണ്ടാക്കുന്നു. ഭാര്യയെ ഓര്‍ത്ത് വീര്‍പ്പുമുട്ടുന്ന അപ്പനെ ആന്‍സി ഒരുനിമിഷം ദുഃഖത്തോടെ നോക്കി. അപ്പനെ സ്വാന്ത്വനപ്പെടുത്താന് അവള് ശ്രമിച്ചു. കുഞ്ഞമ്മയുടെ ശബ്ദം ഉയര്‍ന്നു. ""എന്നെ ഇവിടെ കെട്ടിയിടാമെന്ന് അപ്പനും മക്കളും നോക്കേണ്ട.എന്റെ വീട്ടില് എനിക്ക് ഇഷ്ടമുള്ളപ്പോള് ഞാന് പോകും.''\n""അതിവിടെ പറ്റില്ല. കുറേ സഹിച്ചു. ഇനിയും വയ്യ.''\n""വയ്യെങ്കില് നഷ്ടപരിഹാരം തന്ന് എന്റെ എന്റെ വഴിക്ക് വിട്ടേക്ക്. അത് കേട്ട് ഏലിയാസ് ഒന്നമ്പരന്നു. നഷ്ടപരിഹാരം നല്കാനോ? ഞാനതിന് ഇവിടെ വീട്ടില്‍നിന്ന് ഒരു ചില്ലിക്കശ് വാങ്ങിയിട്ടില്ലല്ലോ. ഏലിയാസ് കണ്ണുകള് തറപ്പിച്ച് നോക്കി ചോദിച്ചു.\n""നീ എന്നെ വിരട്ടി കാണിക്കുകയാ. നെനക്ക് നഷ്ടപരിഹാരമല്ല തരേണ്ടത്. നല്ല ചവിട്ടാ മൂതേവി.'' റീന കലിയോടെ നോക്കി.\n""എന്നാല് ഒന്ന് ചവിട്ടി നോക്ക്. എന്നെ പീഡിപ്പിക്കുന്നെന്ന് പോലീസ്സിപ്പോയി ഒരു വാക്ക് പറഞ്ഞാലേ നിങ്ങള് അകത്താ. അത് മറക്കണ്ടാ.''ഏലിയാസ് കലിയടക്കി പറഞ്ഞു.\n""എല്ലാം എന്റെ പിള്ളാരെ ഓര്‍ത്ത് ഞാന് സഹിക്കയാ.''\n""അപ്പനങ്ങ് സഹിക്ക്'' ആന്‍സി അപേക്ഷിച്ചു.\n""ങാ അങ്ങനെ പറഞ്ഞുകൊടുക്ക്, ഇല്ലെങ്കിലേ ജയിലും ശിക്ഷേം മാത്രമല്ല വാങ്ങിയ സ്വര്‍ണ്ണത്തിനും പണത്തിനുംകൂടി സമാധാനം പറയേണ്ടി വരും മനസ്സിലായോ?'' റീന കലിതുള്ളി അകത്തേക്ക് കയറിപ്പോയതും ഏലിയാസ് നടുക്കത്തോടെ നോക്കിയതും ഒപ്പമായിരുന്നു. ഏലിയാസിന്റെ അടുക്കലേക്ക് മക്കളെത്തി അപ്പനെ സ്‌നേഹത്തോടെ നോക്കി. മക്കളുടെ ഭാവിക്ക് വേണ്ടിയാണ് അപ്പന് രണ്ടാമതൊരു വിവാഹം കഴിച്ചത്. അപ്പന്റെ ഹൃദയനൊമ്പരം മനസ്സിലാക്കിയ ആന് പറഞ്ഞു. ""ഇപ്പോള് തോന്നുന്നു ഇതിന്റെ ആവശ്യം ഇല്ലായിരുന്നുവെന്ന് ഇല്ലേ അപ്പാ? കുഞ്ഞമ്മ എന്താ ഇങ്ങനെ?''\n""അതെ മോളെ. ഞാന് ചെയ്ത വലിയൊരു തെറ്റ്. ഇറക്കി വിട്ടാല് അവള് കേസിന് പോകും. പറഞ്ഞത് കേട്ടില്ലേ. ഞാന് സ്ത്രീധനവും സ്വര്‍ണ്ണവുമൊക്കെ വാങ്ങിയെന്ന്. മഹാ കള്ളിയാ.''\n""അതെ കോടതിയെന്നല്ല ആരായാലും കുഞ്ഞമ്മ പറയുന്നതേ വിശ്വസിക്കൂ. അതാ ഞാന് പറേന്നത് അപ്പനങ്ങ് ക്ഷമിക്ക്. അപ്പന് പറയുന്നത് കേള്‍ക്കത്തില്ലേല് ഒന്നും പറയണ്ട.''\nനീറിപ്പുകയുന്ന മനസ്സോടെ മക്കളെ നോക്കി. മകള് പറയുന്നതാണ് ശരി. ഇല്ലെങ്കില് ഭാവിയില് ദുഃഖിക്കേണ്ടി വരും. കുറെ സഹിക്കാനും ക്ഷമിക്കാനും കഴിഞ്ഞാല് എല്ലാറ്റിനും ഒരു പരിഹാരമാകും. മക്കള് അകത്തേക്ക് പോയി. ആന്‍സി ചിന്താകുലയായി. നിലവിലിരിക്കുന്ന നിയമവ്യവസ്ഥ പുരുഷന് അനുകൂലമല്ല. സ്ത്രീകളുടെ വാക്കുകള്‍ക്കാണ് പ്രാധാന്യം. എന്നിട്ടും എന്താണ് ഇന്ത്യയിലെ സ്ത്രീകള് പീഡിപ്പിക്കപ്പെടുന്നത്. അവശതയനുഭവിക്കുന്ന നിയമത്തിന്റെ അവശിഷ്ടങ്ങളല്ലേ ഇവിടുത്തെ സ്ത്രീകള്. ഇവിടുത്തെ സ്ത്രീകള്‍ക്ക് എന്ത് സുരക്ഷിതത്വമാണുള്ളത്. അവശസമുദായങ്ങള്‍പോലെ സ്ത്രീകളും അവശതയനുഭവിക്കുന്നു. പുരുഷന്റേതുപോലെ തുല്യമാന്യത ലഭിക്കാതെ ഒരു സ്ത്രീയും ഇവിടെ സുരക്ഷിതരല്ല. ഇവിടെ കുടുംബജീവിതത്തിന്റെ നിലനില്പിന് വേണ്ടി അപ്പന് പലതും സഹിക്കുന്നു. അപ്പന്റെ നിസ്സഹായവസ്ഥയില് അവള്‍ക്കും ദുഃഖം തോന്നി. അപ്പനാണ് കുടുംബനാഥനെങ്കിലും കുഞ്ഞമ്മയാണ് ആജ്ഞകള് നടപ്പാക്കുന്നത്. വേദനകള് കടിച്ചിറക്കിയാണ് അപ്പന് കഴിയുന്നത്. കുഞ്ഞമ്മ എന്തിനാണ് തങ്ങളെ ഇത്ര വെറുക്കുന്നതെന്ന് എത്ര ആലോചിച്ചിട്ടും മനസ്സിലാകുന്നില്ല. രണ്ടുപേരും സന്തോഷത്തോടെ ജീവിക്കുന്നതുകാണാന് അവളുടെ മനസ്സ് കൊതിച്ചു.\nഓരോ ദിവസം കഴിയുന്തോറും ലണ്ടനില് നിന്ന് വരാനിരിക്കുന്ന കാത്തമ്മേടെ സഹോദരിപുത്രന് പീറ്ററിനെ കാണാന് താല്പര്യമേറി. എന്താണ് ഇദ്ദേഹം പീറ്റര് എന്ന പേര് സ്വീകരിച്ചത്? ചിലപ്പോള് അവിടെ ചെന്ന് മതം മാറിയതായിരിക്കും. എന്തായാലും തനിക്കെന്താണ്. ഏത് മതവിശ്വാസിയാണെങ്കിലും നല്ല മനുഷ്യരായി കണ്ടാല് പോരായോ? കാത്തമ്മ എന്നെ ആശ്വസിപ്പിക്കാന് പറഞ്ഞതാണോ അതോ കാര്യമായിട്ടോ? ലണ്ടനിലേക്ക് പറക്കുക, അവിടെ പഠിക്കുക അതൊക്കെ സമ്പന്നന്മാര്‍ക്കുള്ളതല്ലേ? എന്നെപ്പോലെ ഏതെങ്കിലും പാവങ്ങള്‍ക്ക് വിധിച്ചിട്ടുളളതാണോ? ലണ്ടന്‍നഗരം അവളുടെയുള്ളില് തെളിഞ്ഞുകൊണ്ടേയിരുന്നു. മനസ്സിന്റെ ആഗ്രഹങ്ങള്‍പോലെതന്നെ ആശങ്കകളും ഉള്ളിലുണ്ട്. ആമ്പല്‍പ്പൂവ് സൂര്യനെ പ്രണയിച്ചിട്ട് കാര്യമുണ്ടോ? ആകാശത്ത് ജ്വലിച്ചുകൊണ്ടിരിക്കുന്ന സൂര്യന് പ്രകൃതിയെ മുഴുവന് പ്രണയിക്കുകയല്ലേ? താനും ലണ്ടന് നഗരത്തെ പ്രണയിക്കുന്നതില് എന്താണ് തെറ്റ്? കോളേജില് ഫീസ് കൊടുക്കാന്‍പോലും ഇവിടുന്ന് കിട്ടുന്ന ശമ്പളം തികയുന്നില്ല. ആ അപാകത പരിഹരിക്കുന്നത് മകളെയോ ഭര്‍ത്താവിനെയോ പോലുമറിയിക്കാതെ കാത്തമ്മയാണ്. തന്റെ ജീവിതം നന്നായി കാണണമെന്ന് ആ അമ്മ ആഗ്രഹിക്കുന്നുണ്ട്. സ്വന്തം മകളെപ്പോലെയാണ് സ്‌നേഹിക്കുന്നത്. സ്വന്തം മകള് കോളേജില് കാമുകനുമൊത്ത് അനുരാഗസമുദ്രത്തില് നീന്തിത്തുടിച്ചു നടക്കുന്നതൊന്നും കാത്തമ്മക്കറിയില്ല. മേലിലും അവളുടെ കാര്യത്തില് ഇടപെടരുതെന്ന് അവള് താക്കീത് ചെയ്ത സ്ഥിതിക്ക് ആ കാര്യം കാത്തമ്മയോട് പറയാനും മടിയാണ്. മറ്റുള്ളവരുടെ ലൗകിക സുഖങ്ങളില് എന്തിന് ഇടപെടണം. അവരുടെ പ്രണയലീലകള് സുഖനിദ്രകളായി മാറണമെന്ന ആഗ്രഹമേയുള്ളൂ. അല്ലാതെ അവള് വിചാരിക്കുന്നതുപോലെ അസൂയയൊന്നുമില്ല. ഒരുപെണ്ണിന് മണ്ണില് ഒരു തുണവേണം. ഒരു കൂട്ട് വേണം. ആ കൂട്ടില് കുഞ്ഞ് വേണം. ആകാശത്ത്‌പോയി കൂടുകൂട്ടാനാകില്ലല്ലോ.\nപെട്ടെന്നായിരുന്നു തുണി തേച്ചുകൊണ്ടിരുന്ന ആന്‍സിയുടെ മുഖത്തേക്ക് മിനി ഒരു തുണി വലിച്ചെറിഞ്ഞിട്ട് പറഞ്ഞു""ഇങ്ങനെയാണോടീ തുണി തേക്കുന്നത്? നിനക്ക് ഇവിടുത്തെ പണി മടുത്തെങ്കില് ഞാന് അമ്മയോടു പറയാം.''\n""സോറി മിനി. അമ്മയോടു പറയേണ്ട. ഞാനുടനെ നന്നായി തേച്ചു തരാം.'' ആന്‍സി കുറ്റബോധത്തോടെ പറഞ്ഞു. മിനി വേഗത്തില് മുറി വിട്ടുപോയി. അവളുടെ ക്രൂരമായ നോട്ടവും വാക്കുകളും ഉള്ളില് ദുഃഖമുളവാക്കിയെങ്കിലും അതത്രകാര്യമാക്കിയില്ല. ഒരിക്കല് അനുകമ്പയുമായി ഇടപെട്ടവള് ഇപ്പോള് അന്തകയായിട്ടാണ് മുന്നില് അവതരിക്കുന്നത്. തുണി കഴുകി നന്നായി തേച്ചുകൊടുത്താലും, മുറി നന്നായി തൂത്ത് തുടച്ച് കൊടുത്താലും അവള് എന്തെങ്കിലും കുറ്റം കണ്ടെത്തും. പലപ്പോഴും അവളെ നോക്കാന്‍പോലും ഭയം തോന്നാറുണ്ട്. എത്ര കുറ്റപ്പെടുത്തിയാലും സ്വയം നിയന്ത്രിക്കുകയാണ് പതിവ്. ഒപ്പം പഠിച്ചിരുന്ന കൂട്ടുകാരിയായതുകൊണ്ടല്ല മറിച്ച് അവള് തന്റെ യജമാനത്തി കൂടിയാണ്. ഈ ലോകത്തെ സുഖം മാത്രമേ അവള് കണ്ടിട്ടുള്ളൂ. ഞാനാകട്ടെ ദുഃഖം മാത്രം. ആ ദൃഷ്ടിയില് അവള് പറയുന്നതാണ് ശരി. അവള് തരുന്ന വേദനെക്കപ്പുറം അവളുടെയമ് എനിക്ക് സ്‌നേഹം തരുന്നുണ്ട്. കളങ്കം നിറഞ്ഞ മനസ്സില് നിന്ന് എങ്ങനെയാണ് സ്‌നേഹമുണ്ടാകുക. അല്ലെങ്കില് അറിവുണ്ടാകുക. വളരെ പ്രയാസമാണ്. അനുരാഗം നിറഞ്ഞിരിക്കുന്ന മനസ്സില് അഹങ്കാരവും വളരുന്നു. അല്ലാതെ എന്തു പറയാന്. അവള് തുണികള് തേച്ചുവച്ചതിന് ശേഷം മുറികള് തൂക്കാനായി ചൂലുമായി മുന്നിലേക്ക് ചെന്നു. ഇറയത്ത് ദാമോദരന് മുതലാളി ആരുമായോ ഫോണില് സംസാരിക്കയായിരുന്നു. മുറ്റത്തേക്ക് ഒരാള് മിന്നല്‍വേഗത്തില് ഓടി വരുന്നത് കണ്ട് ആന്‍സി മുറിക്കുള്ളില്‍ത്തന്നെ നിന്നു. എന്തിനാണ് അയാള് ഇത്രവേഗത്തില് ഓടിവരുന്നത്? എന്തെങ്കിലും അത്യാഹിതം സംഭവിച്ചോ? അയാളുടെ നെറ്റിയില്‍നിന്ന് ഇടതടവില്ലാതെ വിയര്‍പ്പ് പൊടിഞ്ഞുകൊണ്ടിരുന്നു. എന്തെന്നില്ലാത്ത ഭയവും പരിഭ്രമവും അയാളെ പിടികൂടിയിരുന്നു. മുതലാളി ഫോണ് പെട്ടെന്ന് നിറുത്തി മുന്നില് കിതച്ചുകൊണ്ട് നില്ക്കുന്നവനെ തുറിച്ചുനോക്കി. അവരുടെ സംഭാഷണങ്ങള് അവള് ശ്രദ്ധിച്ചു. ഓടി വന്നയാള് മുതലാളിയുടെ വക ലോറിഡ്രൈവറാണ്. ആന്ധ്രയില് നിന്ന് കൊണ്ടുവന്ന സ്പിരിറ്റ് ഏതോ ചെക്ക്‌പോസ്റ്റില് പോലീസ് പിടിച്ചു. പോലീസ് ജീപ്പ് വരുന്നത് കണ്ട് ലോറി റോഡരുകില് ബ്രേക്ക് ചെയ്തിട്ട് ക്ലീനര്‍ക്കൊപ്പം ഇറങ്ങി ഓടി. മുതലാളിയുടെ മുഖത്ത് ഒരു മരവിപ്പ് അനുഭവപ്പെട്ടു. നടുങ്ങി നിന്ന ലോറിഡ്രൈവറെ സമാധാനിപ്പിച്ചിട്ട് പറഞ്ഞു ""നീ പേടിക്കാതിരിക്ക്. ഞാന് മന്ത്രിയെ ഒന്ന് വിളിക്കട്ട്. എന്റെ വണ്ടി തടഞ്ഞവനെ ഞാന് വെറുതെ വിടില്ല.'' ദാമോദരന് മുതലാളി മൊബൈലില് മന്ത്രിയുമായി സംസാരിക്കുന്നത്‌കേട്ട് ആന്‍സ് സ്തബ്ധയായി നിമിഷങ്ങള് നിന്നു. ഈ സ്പിരിറ്റെല്ലാം ഈ നാട്ടിലേക്ക് വരുന്നത് ഭരണത്തിലുള്ളവരുടെ ഒത്താശയോടെയാണെന്ന് അവള്‍ക്ക് ഇപ്പോഴാണ് മനസ്സിലായത്. എന്ത് അനീതിക്കും കൂട്ടുനില്ക്കുന്ന ഭരണകൂടമോ? മുതലാളി വളരെ മൂര്‍ച്ചയോടെയാണ് സംസാരിക്കുന്നത്. ലോറി ഡ്രൈവര് കൂര്‍ത്ത കണ്ണുകളുമായി മുതലാളിയെത്തന്നെ നോക്കി നില്ക്കുന്നു. സ്വന്തം സമുദായത്തില് നിന്നുള്ള ആളാണ് എക്‌സൈസ് മന്ത്രി. അതിനാല് ഡ്രൈവര്‍ക്കും സന്തോഷം തോന്നി. തെരഞ്ഞെടുപ്പില് ജയിക്കാന് മുതലാളി ലക്ഷങ്ങള് മുടക്കിയപ്പോള് ആപത്തില് സഹായിക്കാന് മന്ത്രിയും ബാധ്യസ്ഥനാണ്. ഡ്രൈവറുടെ ഭയം മാറി. ഒളിച്ചോടേണ്ട ആവശ്യം ഇല്ലായിരുന്നു. മൊബൈല് വഴി എത്രയോ പ്രാവശ്യം ബന്ധപ്പെടാന് നോക്കിയതാണ്. എപ്പോഴും തിരക്ക് തന്നെ. നേരില് വന്ന് കണ്ടപ്പോഴും മുതലാളി ആരുമായോ സംസാരിക്കുകയായിരുന്നു. ഉന്നതരുടെ സ്‌നേഹവും സഹകരണവും സഹൃദത്വവുമൊക്കെ ആന്‍സി ഓര്‍ത്തു നില്ക്കുമ്പോഴാണ് കാത്തമ്മ അകത്തുനിന്ന് വരുന്നത് കണ്ടത്. പെട്ടെന്നവള് കുനിഞ്ഞ് നിന്ന് മുറി തൂത്തുതുടങ്ങി. മുതലാളിക്കൊപ്പം ഡ്രൈവറും പുറത്തേക്ക് പോകുന്നതും നോക്കി കാത്തമ്മ നിന്നു. വീടിനടുത്തുനിന്ന മരങ്ങളില് കിളികള് കലപില കൂട്ടുന്ന ശബ്ദം ഉയര്‍ന്നു. പടിഞ്ഞാറെ പാടത്ത് വയല് വരമ്പുകളില് തെങ്ങുകള് കാവല്‍ക്കാരെപ്പോലെ നിലകൊണ്ടു. മലനിരകളില് നിന്ന് വരുന്ന കാറ്റ് മരക്കൊമ്പുകളില് ആഹ്‌ളാദമറിയിച്ചുകൊണ്ടിരുന്നു.\nകോളേജ് അവധി പ്രഖ്യാപിച്ചു. വിദ്യാര്‍ത്ഥികള് വിജയപ്രതീക്ഷയുമായി ദിനങ്ങള് കാത്ത് കഴിഞ്ഞു. ആന്‍സി കിടക്കയില് തിരിഞ്ഞും മറിഞ്ഞും കിടന്നു. മനസ് ആശങ്കാകുലമായിരുന്നു. അത് പരീക്ഷയില് ജയിക്കുമോ തോല്ക്കുമോ എന്നതിലല്ലായിരുന്നു. കാത്തമ്മയുടെ വീട്ടില് ഒരതിഥി എത്തുന്നുണ്ട്. ബിസിനസുകാരനായ പീറ്റര്. ധാരാളംപേരെ സഹായിക്കുന്ന ഒരു മഹാത്മാവ് എന്നൊക്കെയാണ് കാത്തമ്മയില്‍നിന്ന് മനസ്സിലാക്കിയത്. ആ സ്വര്‍ഗ്ഗീയ ലോകത്തേക്ക് തന്റെ ആത്മാവ് പറക്കുകയാണ്. നാളെ കാണുമ്പോള് അറിയാന് കഴിയും തനിക്ക് സ്വര്‍ഗ്ഗത്തിലേക്കുള്ള പ്രവേശനമാണോ അതോ നരകത്തിലേക്കുള്ളതെന്ന്. പ്രതീക്ഷകളോടെ അവള് കിടന്നുറങ്ങി.\nപ്രഭാതസൂര്യനെകണ്ട മഞ്ഞിന്‍കണങ്ങള് പിന്‍വാങ്ങിത്തുടങ്ങി. പച്ചിലായാര്‍ന്നു കിടക്കുന്ന നെല്‍പ്പാട വരമ്പിലൂടെ അവള് കാത്തമ്മയുടെ വീട്ടിലേക്ക് വേഗത്തില് നടന്നു. നെല്‍പ്പാടങ്ങളുടെ മുകളിലൂടെ വയല്‍ക്കിളികള് ധാരാളമായി പറക്കുന്നു. കുളിരിളം കുളില് തെന്നലുകള് അനുഭവപ്പെട്ടു. അടുക്കളയില് നല്ലൊരു വിരുന്നാണ് പീറ്ററിന് വേണ്ടി ഒരുക്കുന്നത്. ആന്‍സിയുടെ മനസ്സില് മോഹങ്ങള് തുടിച്ചുനിന്നു. വീട്ടുമുറ്റത്ത് കാര് വന്നുനില്ക്കുന്ന ശബ്ദം കേട്ടു. കാറില് നിന്ന് കറുത്ത കൂളിംഗ് ധരിച്ചുകൊണ്ട് സുമുഖനായ ചെറുപ്പക്കാരന് ചെറിയൊരു പുഞ്ചിരിയുമായി അകത്തേക്ക് വന്ന് കാത്തമ്മയെ കെട്ടിപ്പിടിച്ച് നെറ്റിയില് ചുംബിച്ചു. മുതലാളിയും മിനിയും പീറ്ററെ സ്വീകരിച്ചിരുത്തി. ക്ഷേമാന്വേഷണങ്ങള് പങ്കുവച്ചു. ബ്രീഫ്‌കേസില് നിന്ന് മിനിക്കുള്ള ലണ്ടന് പെര്‍ഫ്യൂം എടുത്തുകൊടുത്തു. അവള് നന്ദി പ്രകാശിപ്പിച്ചു. ആന്‍സി ഇടക്ക് ഒളിഞ്ഞുനോക്കിയെങ്കിലും അവളുടെ ശ്രദ്ധമുഴുവന് അടുപ്പിലിരുന്ന് വേകുന് ഭക്ഷണത്തിലായിരുന്നു.\nചായക്കുള്ള വെള്ളം അവള് അടുപ്പില് വെച്ചു കഴിഞ്ഞു. മിനി ഒരു കൂട്ടുകാരിയെ കാണാനുണ്ടെന്നു പറഞ്ഞ് കാമുകനെ കാണാന് പോയി. മുതലാളി വീട്ടിലേക്ക് വന്ന് ഏതാനും രാഷ്ട്രീയസാമൂഹിക പ്രവര്‍ത്തകര്‍ക്കൊപ്പം കാറില് പുറത്തേക്ക് പോയി. കാത്തയും ആന്‍സിയും പീറ്ററിന് കാപ്പിയും പലഹാരങ്ങളും തീന്‍മേശയില് നിരത്തി വച്ചു. കാത്ത പീറ്ററിനെ അകത്തേക്ക് ക്ഷണിച്ചു. പലഹാരങ്ങള് എടുത്തുവച്ചുകൊണ്ടുനിന്ന് ആന്‍സിയെ പ്രത്യേകം ശ്രദ്ധിച്ചു. അവളുടെ നിറയൗവനം അയാളുടെ മനസ്സിനെ വല്ലാതെ സ്പര്‍ശിച്ചു. നിമിഷങ്ങള് അവളില്‍ത്തന്നെ അയാള് ദൃഷ്ടിയുറപ്പിച്ചു. അമ്മായി നോക്കുമ്പോഴും സംസാരിക്കുമ്പോഴും മാത്രം അയാളുടെ കണ്ണുകള് പിന്‍വാങ്ങഇ. സ്‌നേഹനിര്‍ഭരമായ മിഴികളോടെ നോക്കിയിട്ട് അവള് അടുക്കളയിലേക്ക് പോയി. ജീവിതത്തില് പല പെണ്‍കുട്ടികളെയും കണ്ടിട്ടുണ്ടെങ്കിലും ഇവള് സുന്ദരിമാരില് സുന്ദരി തന്നെയാണ്. നിലാവില് തിളങ്ങുന്ന നക്ഷത്രത്തിളക്കമുള്ള കണ്ണുകള്. ആ മന്ദഹാസത്തിനുപോലും എത്രയോ സൗന്ദര്യം തോന്നുന്നു. അവളെപ്പറ്റി അറിയാന് മനസ്സ് കൊതിച്ചു. അമ്മാവന്റെ വല്ല ബന്ധുവുമായിരിക്കും. പീറ്റര് അമ്മായിയോട് അവളെപ്പറ്റി ചോദിച്ചു. മറുപടി കേട്ടപ്പോള് വിശ്വസിക്കാന് കഴിഞ്ഞില്ല. അവള് പഠിക്കാന് മിടുക്കിയാണെന്നും അവളെ സഹായിക്കാന് നിനക്കാവുമോ എന്നുകൂടി ചോദിച്ചപ്പോള് പീറ്ററിന്റെ കണ്ണുകള് ഒന്നു വികസിച്ചു. പീറ്റര് ഇരുത്തിയൊന്നു മൂളുകയല്ലാതെ പെട്ടെന്നൊരു മറുപടി പറഞ്ഞില്ല.\nഅമ്മായി ആവശ്യപ്പെട്ട ഒരു കാര്യമായതിനാല് തള്ളിക്കളയാനും കഴിയില്ല. അടുക്കളയില് ജോലി ചെയ്യുന്നുണ്ടായിരുന്നെങ്കിലും അവളുടെ മനസു മുഴുവന് തീന്‍മേശയിലെ സംഭാഷണത്തിലായിരുന്നു. അയാള് കാരുണ്യം കാട്ടുമോ? അമ്മായിയുടെ വാക്കുകള് തള്ളിക്കളയുമോ? എല്ലാ വര്‍ഷവും നാട്ടില് വരുമ്പോള് അമ്മായിയെ കാണാതെ മടങ്ങിപ്പോകാറില്ലെന്ന് പറഞ്ഞുകേട്ടു. തിരക്കുള്ള ആളായതിനാല് ബന്ധുവീടുകളിലൊന്നും ഭക്ഷണത്തിന് പോലും നില്ക്കാതെ മടങ്ങുന്ന ആള് അമ്മായിയുടെ കൈകൊണ്ടു വിളമ്പിക്കൊടുക്കുന്നത് കഴിച്ചിട്ടേ മടങ്ങിപ്പോകാറുള്ളൂ. അമ്മായി മൗനം ഭജിച്ചിരുന്ന പീറ്ററിനോട് വീണ്ടും ചോദിച്ചു.\nഞാന് പറഞ്ഞതിന് നീ മറുപടിയൊന്നും പറഞ്ഞില്ലല്ലോ. എല്ലാ വികാരങ്ങളും ഉള്ളിലൊതുക്കി അമ്മായിയെ നോക്കി പീറ്റര് പറഞ്ഞു. അമ്മായി എന്നോട് ഒരു കാര്യം ആവശ്യപ്പെട്ടാല് ഞാന് നിരസ്സിക്കുമോ? എത്രയോ കുട്ടികളെ പഠിക്കാന് ഞാന് സഹായിക്കുന്നു.\nആ കൂട്ടത്തില് ഒരാള്‍ക്കൂടി അല്ലാതെയെന്താണ്? പിന്നെ ലണ്ടനില് തുടര്‍പഠനമെന്നൊക്കെ പറഞ്ഞാല് ചിലവുള്ള കാര്യമാണ്. ആ കുട്ടിയുമായി ഞാനൊന്നു സംസാരിക്കട്ടെ. അവളെ ഇങ്ങോട്ടൊന്നു വിളിക്ക്. കാത്ത തലയുയര്‍ത്തി ആന്‍സിയെ വിളിച്ചു.


veni malayalam musical album - Malayalam Filmibeat\n| Updated: Saturday, June 23, 2018, 19:05 [IST]\nതിരുവനന്തപുരത്തെ ഒരു കൂട്ടം മാധ്യമപ്രവര്‍ത്തകരുടെ കൂട്ടായ്മയിലൊരുങ്ങിയ മ്യൂസിക്കല് ആല്‍ബമാണ് വേണി. അവതരണത്തിലെ പുതുമകൊണ്ടും വേറിട്ട സംഗീത കൊണ്ടുമാണ് ഈ മ്യസിക്കല് ആല്‍ബം സോഷ്യല് മീഡിയയില് ശ്രദ്ധ നേടിയിരിക്കുന്നത്."മദ്യം പോലൊരു പെണ്ണ്,ഞരമ്പിലും തലയിലും അവളുടെ ലഹരി മാത്രം.ഒരു കാഴ്ചയില് തന്നെ മത്ത് കയറി അവളെ സ്വപ്‌നം കണ്ട് നിങ്ങളെ പോലും ഞാനും",യൂടുബില് ശ്രദ്ധിക്കപ്പെട്ട ഈ മ്യൂസിക്കല് ആല്‍ബത്തിന് സംവിധായകന് നല്‍കിയിരിക്കുന്ന നിര്‍വചനമാണിത്.\nറിയാലിറ്റി ഷോകളിലൂടെ ശ്രദ്ധേയയായ അമൃത ജയകുമാറാണ് ആല്‍ബത്തിലെ പാട്ട് പാടിയിരിക്കുന്നത്. മാധ്യമപ്രവര്‍ത്തകന് അക്കി വിനായകിന്റെ സംവിധാനത്തിലാണ് വേണി ഒരുങ്ങിയിരിക്കുന്നത്. ഡബ്‌സ്മാഷുകളിലൂടെ ശ്രദ്ധേയനായ ശ്യാമും ഡയാനയുമാണ് ആല്‍ബത്തില് അഭിനയിച്ചിരിക്കുന്നത്. മികച്ച ഫ്രെയിമുകളാണ് ആല്‍ബത്തിനു വേണ്ടി ചായാഗ്രാഹകനായ ശ്രീകുമാര് എടുത്തിരിക്കുന്നത്. ക്രിയേറ്റീവ് കൊളാഷിന്റെ ബാനറില് അരുണ് ദാസ് ആല്‍ബം നിര്‍മ്മിച്ചിരിക്കുന്നു.\nജിബിന് ടിഎസാണ് സംവിധായകന്റെ തന്നെ വരികള്‍ക്ക് ആല്‍ബത്തിന് സംഗീതം നല്‍കിയിരിക്കുന്നത്. സംവിധായകന് ജിത്തു ജോസഫ്, ആന്റണി വര്‍ഗീസ്,ലിച്ചി തുടങ്ങിയവര് സോഷ്യല് മീഡിയയില് വേണി ഷെയര് ചെയ്തിരുന്നു. മനോഹരമായ ദ്യശ്യങ്ങള്‍ക്കൊപ്പം മികച്ചൊരു പാട്ടും കൂടി ചേര്‍ന്നപ്പോഴാണ് വേണി ശ്രദ്ധേയമായിരിക്കുന്നത്\nRead more about: album malayalam മലയാളം ആല്‍ബം\nveni malayalam musical album


ക്യാപ്റ്റന്‍സി രോഹിത് ശര്‍മയ്ക്ക് നല്‍കൂ, നിര്‍ദേശവുമായി മോണ്ടി പനേസര് – News18 Malayalam\nക്യാപ്റ്റന്‍സി രോഹിത് ശര്‍മയ്ക്ക് നല്‍കൂ, നിര്‍ദേശവുമായി മോണ്ടി പനേസര്\nകിട്ടിയ അവസരങ്ങളെല്ലാം നന്നായി വിനിയോഗിച്ച താരമാണ് രോഹിത് ശര്‍മ്മ. കോഹ്ലിയുടെ അഭാവത്തില് ഏഷ്യ കപ്പും നിദാഹസ് ട്രോഫിയും രോഹിത് ശര്‍മ്മയുടെ നേതൃത്വത്തില് ഇന്ത്യ വിജയിച്ചിരുന്നു.\nLast Updated : June 26, 2021, 09:39 IST\nആരാധകര് ആവേശത്തോടെ കാത്തിരുന്ന ലോക ടെസ്റ്റ് ചാമ്പ്യന്‍ഷിപ്പിന്റെ ഫൈനലിലും തോല്‍വി നേരിട്ടതോടെ ഇന്ത്യന് നായകന് വിരാട് കോഹ്ലിക്കെതിരെ വിമര്‍ശനങ്ങള് ശക്തിപ്പെടുകയാണ്. ഇന്ത്യന് ടീമിലും സ്പ്ലിറ്റ് ക്യാപ്റ്റന്‍സി കൊണ്ട് വരണമെന്നാണ് ബഹുഭൂരിഭാഗം ആളുകളുടെയും ആവശ്യം. കാലങ്ങളായുള്ള ഇന്ത്യയുടെ കിരീട വരള്‍ച്ച തന്നെയാണ് ഇതിന് പ്രധാന കാരണം. ഇന്ത്യയിലും വിദേശത്തുമായി തുടര്‍ച്ചയായി പരമ്പര വിജയങ്ങള് സ്വന്തമാക്കുമ്പോഴും ഐ സി സിയുടെ ഒരു പ്രധാന ട്രോഫി നീണ്ട എട്ട് വര്‍ഷക്കാലമായി കിട്ടാക്കനിയായി നില്‍ക്കുകയാണ്. 2013ലെ ഐ സി സിയുടെ ചാമ്പ്യന്‍സ് ട്രോഫിയാണ് ഇന്ത്യ അവസാനമായി നേടിയത്.\nഎം എസ് ധോണിയുടെ വിരമിക്കലിന് ശേഷം ടീമിന്റെ നായക സ്ഥാനം വിരാട് കോഹ്ലി ഏറ്റെടുത്ത് നല്ല രീതിയില് കൈകാര്യം ചെയ്യുന്നുണ്ടെങ്കിലും പ്രധാന ടൂര്‍ണമെന്റുകളില് അവസാന നിമിഷങ്ങളില് കോഹ്ലിക്ക് പിഴക്കുകയാണ്. ഇത്തവണത്തെ ബോര്‍ഡര്- ഗവാസ്‌കര് ട്രോഫിയില് സീനിയര് താരങ്ങളുടെ അഭാവത്തിലും അജിന്‍ക്യ രഹാനെയുടെ നേതൃത്വത്തിലുള്ള ഇന്ത്യന് ടീം ഓസ്‌ട്രേലിയയുടെ കോട്ടയായ ഗാബ്ബയില് വച്ച് അവരെ തകര്‍ത്ത് കപ്പ് സ്വന്തമാക്കിയിരുന്നു. ഇതെല്ലാം കോഹ്ലിയുടെ ക്യാപ്റ്റന്‍സിക്കെതിരെയുള്ള വിമര്‍ശനങ്ങള്‍ക്ക് മൂര്‍ച്ച കൂട്ടുകയാണ്.\nഇപ്പോഴിതാ വരാനിരിക്കുന്ന ലോകകപ്പിന് മുന്നോടിയായി ഇന്ത്യയുടെ ടി20 ടീമിന്റെ നായക സ്ഥാനം രോഹിത് ശര്‍മയ്ക്ക് നല്‍കണമെന്ന് നിര്‍ദേശിച്ചിരിക്കുകയാണ് മുന് ഇംഗ്ലണ്ട് സ്പിന്നര് മോണ്ടി പനേസര്. 'ടി20 ക്യാപ്റ്റന്‍സി ഒരു പക്ഷേ രോഹിത് ശര്‍മ്മക്ക് നല്‍കേണ്ടതാണ് എന്ന് ഞാന് കരുതുന്നു. മുംബൈ ഇന്ത്യന്‍സിനു വേണ്ടി അദ്ദേഹം നന്നായി കാര്യങ്ങള് ചെയ്തിരുന്നു. ഇംഗ്ലണ്ടിനെതിരെയുള്ള അഞ്ചു മത്സരങ്ങളടങ്ങിയ പരമ്പര തോല്‍ക്കുകയും, അതിനുശേഷം നടക്കുന്ന ലോകകപ്പ് ജയിക്കുകയും ചെയ്താല് പിന്നെ എന്താണ് സംഭവിക്കുക എന്ന് എല്ലാവര്‍ക്കും അറിയാം'- പനേസര് പറഞ്ഞു.\nവരാനിരിക്കുന്ന ഇന്ത്യ- ഇംഗ്ലണ്ട് ടെസ്റ്റ് പര്യടനത്തെക്കുറിച്ചും അദ്ദേഹം വാചാലനായി. 'ജാമിസണിനെപ്പോലെ ഒരാള് ഇംഗ്ലണ്ടില് ഇല്ലാത്തതിനാല് അധികം പേടിക്കണ്ട ആവശ്യമില്ല. അതു മാത്രമല്ല ഇംഗ്ലണ്ട് ടോപ് ഓര്‍ഡര് ബാറ്റിങ്ങും അത്ര ശക്തമല്ല. അതിനാല് ഇന്ത്യന് ടീം എപ്പോഴും മത്സരത്തില് മുന്‍പന്തിയില് ഉണ്ടാകും'- പനേസര് കൂട്ടിച്ചേര്‍ത്തു.\nഅന്താരാഷ്ട്ര ക്രിക്കറ്റില് സ്പ്ലിറ്റ് ക്യാപ്റ്റന്‍സി ആശയത്തിന് വളരെ പ്രാധാന്യമാണ് വിവിധ രാജ്യാന്തര ടീമുകള് നല്‍കുന്നത്. വെസ്റ്റ് ഇന്‍ഡീസ്, ഇംഗ്ലണ്ട്, സൗത്ത് ആഫ്രിക്ക, ഓസ്‌ട്രേലിയ എന്നീ മുന്‍നിര ടീമുകളിലെല്ലാം തന്നെ സ്പ്ലിറ്റ് ക്യാപ്റ്റന്‍സി കാണാന് കഴിയും. ഐ പി എല്ലില് റോയല് ചലഞ്ചേഴ്‌സ് ബാംഗ്ലൂരിന്റെ ക്യാപ്റ്റനായ കോഹ്ലിക്ക് ഇതുവരെ അവിടെയും കിരീടം നേടാനായിട്ടില്ല. നേരത്തെ, 2019 ഏകദിന ലോകകപ്പില് ഇന്ത്യന് ടീം സെമി ഫൈനലില് പുറത്തായിരുന്നു. ഇതെല്ലാം കോഹ്ലിക്കെതിരെ സ്പ്ലിറ്റ് ക്യാപ്റ്റന്‍സി വാദക്കാര് താരത്തെ വിമര്‍ശിക്കാന് പ്രയോഗിക്കുകയാണ്.\nഎന്നാല് ഇതാദ്യമായല്ല രോഹിത് ശര്‍മ്മക്ക് ക്യാപ്റ്റന്‍സി നല്‍കണം എന്ന് ക്രിക്കറ്റ് പ്രമുഖന്മാര് പറയുന്നത്. വരുന്ന ടി20 ലോകകപ്പ് മുന്നില് കണ്ട് കോഹ്ലിയുടെ ഭാരം കുറയ്ക്കാം എന്നാണ് എല്ലാവരും കരുതന്നത്. കിട്ടിയ അവസരങ്ങളെല്ലാം നന്നായി വിനിയോഗിച്ച താരമാണ് രോഹിത് ശര്‍മ്മ. കോഹ്ലിയുടെ അഭാവത്തില് ഏഷ്യ കപ്പും നിദാഹസ് ട്രോഫിയും രോഹിത് ശര്‍മ്മയുടെ നേതൃത്വത്തില് ഇന്ത്യ വിജയിച്ചിരുന്നു.\nFirst published: June 26, 2021, 09:39 IST\nIndia captain Virat KohliMonty Panesarrohit sharmavirat kohli


ഹയാത് പ്ലാസ മാളിലെ ഈദ് ആഘോഷങ്ങളില് ആയിരങ്ങള് പങ്കെടുത്തു - Middle East Chandrika Qatar\nഹയാത് പ്ലാസ മാളിലെ ഈദ് ആഘോഷങ്ങളില് ആയിരങ്ങള് പങ്കെടുത്തു\nby Web Desk August 19, 2019, 12:16 pm0Votes\nഹയാത് പ്ലാസ മാളിലെ ഈദ് ആഘോഷപരിപാടികളില് നിന്നുള്ള ദൃശ്യങ്ങള്\nദോഹ: ഖത്തര് ദേശീയ ടൂറിസം കൗണ്‍സിലുമായി സഹകരിച്ച് ഹയാത് പ്ലാസ മാളില് സംഘടിപ്പിച്ച ഈദുല് അദ്ഹ ആഘോഷങ്ങളില് ആയിരങ്ങള് പങ്കാളികളായി. സമ്മര് ഇന് ഖത്തറിന്റെ ഭാഗമായിക്കൂടി വ്യത്യസ്തവും വൈവിധ്യവുമാര്‍ന്ന പരിപാടികളാണ് ഇവിടെ ഒരുക്കിയിരിക്കുന്നത്.\nഎല്ലാ പ്രായത്തിലുമുള്ളവര്‍ക്കും ആസ്വദിക്കാനാകുന്ന പരിപാടികളായിരുന്നു പ്രധാന സവിശേഷത. സ്റ്റേജ് ഷോകള്, റോമിങ് ഷോകള് എന്നിവയെല്ലാം നടന്നു. ഈദിന്റെ അഞ്ചു ദിവസങ്ങളിലും പരിപാടികള് കാണാനും പങ്കാളികളാകാനും ആയിരങ്ങളാണ് എത്തിയത്. ഈദ് സ്റ്റേജ് ഷോ എ സിന്‍ഡ്രല്ല സ്‌റ്റോറിയായിരുന്നു മുഖ്യ ആകര്‍ഷണം.\nഅറബിക്, ഇംഗ്ലീഷ് ഭാഷകളില് ഷോ നടന്നു. കുട്ടികളെയും കുടുംബങ്ങളെയും വലിയതോതില് ഈ ഷോ ആകര്‍ഷിച്ചു. ഈദിന്റെ ഓരോ ദിനങ്ങളിലും ഏകദേശം 10,000ത്തോളം പേരാണ് ഷോ ആസ്വദിച്ചതെന്ന് ഹയാത് പ്ലാസ മാള് അധികൃതര് പ്രസ്താവനയില് വ്യക്തമാക്കി.\nഈദിന്റെ ഒന്നു മുതല് അഞ്ചുവരെ ദിനങ്ങളില് വൈകുന്നേരം അഞ്ചു മുതല് രാത്രി പതിനൊന്നുവരെയാണ സിന്‍ഡ്രല്ല സ്റ്റോറി അരങ്ങേറിയത്.\nഗെയിമുകള്, മീറ്റ് ആന്റ് ഗ്രീറ്റ് സെഷനുകള് എന്നിവയും നടന്നു. അറബ് അഭിനേതാക്കള് അവതരിപ്പിച്ച ഷോയും ആകര്‍ഷകമായി.ഇവക്കുപുറമെ എല്ലാ ദിവസവും അവഞ്ചേഴ്‌സ് ഉള്‍പ്പടെ രാജ്യാന്തര റോമിങ് ഷോകളും ഹയാത് പ്ലാസ മാള് സംഘടിപ്പിച്ചിരുന്നു.\nPrevious article ഈദ് അവധി ദിനങ്ങളില് ഖത്തര് ദേശീയ മ്യൂസിയത്തില് തിരക്ക് വര്‍ധിച്ചു\nNext article മ്യാന്‍മറില് വെള്ളപ്പൊക്ക ദുരിതബാധിതര്‍ക്ക് ഊരിദൂവിന്റെ സഹായം\nഈദ് അവധി ദിനങ്ങളില് ഖത്തര് ദേശീയ മ്യൂസിയത്തില് തിരക്ക് വര്‍ധിച്ചു\nമ്യാന്‍മറില് വെള്ളപ്പൊക്ക ദുരിതബാധിതര്‍ക്ക് ഊരിദൂവിന്റെ സഹായം


ഫിറോസ് കുന്നംപറമ്പിലിനെതിരെ പോലീസ് അന്വേഷണം തുടങ്ങി; ചോദ്യം ചെയ്യാന് വിളിപ്പിക്കും | Alathur Police registered case against Firoz Kunnamparambil - Malayalam Oneindia\nഫിറോസ് കുന്നംപറമ്പിലിനെതിരെ പോലീസ് അന്വേഷണം തുടങ്ങി; ചോദ്യം ചെയ്യാന് വിളിപ്പിക്കും\nPublished: November22019, 15:49 [IST]\nപാലക്കാട്: ജീവകാരുണ്യ പ്രവര്‍ത്തകന് ഫിറോസ് കുന്നംപറമ്പിലിനെതിരെ പോലീസ് അന്വേഷണം ആരംഭിച്ചു. സോഷ്യല് മീഡിയ വഴി സ്ത്രീത്വത്തെ അപമാനിച്ചുവെന്ന പരാതിയിലാണ് അന്വേഷണം. തിരുവനന്തപുരം മണക്കാട് സ്വദേശി ആഷിഷ് സംസ്ഥാന പോലീസ് മേധാവിക്ക് നല്‍കിയ പരാതി പ്രകാരം ആലത്തൂര് പോലീസാണ് കേസെടുത്തത്.\nഫിറോസ് കുന്നംപറമ്പിലിന്റെ വിലാസം ആലത്തൂര് പോലീസ് സ്‌റ്റേഷന് കീഴിലായതിനാലാണ് പരാതി ഇവിടെക്ക് കൈമാറിയത്. സോഷ്യല് മീഡിയ വഴി ഫിറോസ് നടത്തിയ വേശ്യ പരാമര്‍ശമാണ് കേസിന് കാരണം. മഞ്ചേശ്വരം മണ്ഡലത്തിലെ മുസ്ലിം ലീഗ് സ്ഥാനാര്‍ഥി എംസി ഖമറുദ്ദീന്റെ പ്രചാരണ യോഗത്തില് ഫിറോസ് പങ്കെടുത്തതിനെ വിമര്‍ശിച്ച് കെഎസ്‌യു മലപ്പുറം മുന് ജില്ലാ നേതാവ് ജസ്ല മാടശേരി രംഗത്തുവന്നിരുന്നു. തൊട്ടുപിന്നാലെയാണ് പേര് പരാമര്‍ശിക്കാതെ ഫിറോസ് മോശം പരാമര്‍ശം ഫേസ്ബുക്ക് ലൈവിലൂടെ നടത്തിയത്. ഇതിനെതിരെ കടുത്ത പ്രതിഷേധമാണ് ഉയര്‍ന്നത്.\nഫിറോസിന്റെ ജീവകാരുണ്യ പ്രവര്‍ത്തനങ്ങളില് സംശയം പ്രകടിപ്പിച്ച് ജസ്ല രംഗത്തുവന്നിരുന്നു. ഫിറോസിനെതിരെ നിയമനടപടി സ്വീകരിക്കുമെന്നും ജസ്ല പറഞ്ഞിരുന്നു. തുടര്‍ന്നാണ് പൊതുപ്രവര്‍ത്തകന് ആഷിഷ് സംസ്ഥാന പോലീസ് മേധാവിക്ക് വിഷയത്തില് പരാതി നല്‍കിയത്. പോലീസ് അന്വേഷണം ആരംഭിച്ചു. ഫിറോസിനെ ചോദ്യം ചെയ്യാന് വിളിപ്പിക്കും.\nFiros Kunnamparambil Issue Related To Jasla Madassery | Oneindia Malayalam\nസംഭവം വിവാദമായതോടെ പിന്നീട് ഫിറോസ് മാപ്പ് പറഞ്ഞിരുന്നു. വേശ്യാ പരാമര്‍ശം പ്രത്യേക മാനസികാവസ്ഥയില് വന്നുപോയതാണെന്നും അത്തരം വാക്ക് ഉപയോഗിക്കാന് പാടില്ലായിരുന്നുവെന്നും ഫിറോസ് പറഞ്ഞിരുന്നു.\nകൂടുതൽ alathur വാർത്തകൾ\nരമ്യ ഹരിദാസിനെ കുറിച്ച് ചോദ്യം.. മാധ്യമങ്ങളോട് കലിച്ച് വനിതാ കമ്മീഷൻ അധ്യക്ഷ എംസി ജോസഫൈൻ!\nആലത്തൂരുകാർ എനിക്ക് തന്നത് 65 ജോഡി വസ്ത്രം; എല്ലാവരുടെയും പെങ്ങളൂട്ടി, മനസ് തുറന്ന് രമ്യാ ഹരിദാസ്\nAlathur Police registered case against Firoz Kunnamparambil\nStory first published: Saturday, November 2, 2019, 15:49 [IST]


പ്ലാസ്റ്റിക് ഷോപ്പിങ് ബാഗുകൾ: ഒരു നാൾവഴി – LUCA\nപ്ലാസ്റ്റിക് ഷോപ്പിങ് ബാഗുകൾ: ഒരു നാൾവഴി\nJanuary 20, 2020 November 28, 2020 1 min read\nപ്ലാസ്റ്റിക് ഷോപ്പിംഗ് ബാഗുകളുടെ ചരിത്രം വായിക്കാം..\nപ്ലാസ്റ്റിക് ഷോപ്പിങ് ബാഗുകൾ: സൂപ്പർ മാർക്കറ്റുകൾ അതിനെ സ്‌നേഹിക്കുന്നു; പരിസ്ഥിതി വിദഗ്ധരും പ്രവർത്തകരും അതിനെ വെറുക്കുന്നു; ഏതാണ്ടെല്ലാ ആളുകളും അത് ഉപയോഗിക്കുകയും ചെയ്യുന്നു. 1960-70കളിൽ അത് കൗതുകം ജനിപ്പിക്കുന്ന ഒരു പുതുമയായിരുന്നു. ഇന്നാകട്ടെ ഒരു വർഷം ഒരു ലക്ഷം കോടി എന്ന കണക്കിൽ നിർമിക്കപ്പെട്ടുകൊണ്ടിരിക്കുന്ന, എങ്ങും എവിടെയും സാന്നിധ്യമുള്ള, ഒരു തികഞ്ഞ ആഗോള ഉല്പന്നം. ആഴക്കടലുകളുടെ ഇരുണ്ട അഗാധതകൾ മുതൽ എവറസ്റ്റ് കൊടുമുടിയുടെ ഉച്ചകോടിയിലും ധൃവപ്രദേശങ്ങളിലെ ഹിമമുടികളിലും വരെ അവ ഇന്ന് വിരാജിക്കുന്നുണ്ട്-ചില ഗുരുതരമായ പാരിസ്ഥിതിക വെല്ലുവിളികൾ ഉയർത്തിക്കൊണ്ട്.\nഎന്താണതിന്റെ നാൾവഴികൾ? പോളിഎത്‌ലീൻ ആണ് പ്ലാസ്റ്റിക് ഷോപ്പിങ് ബാഗുകൾ നിർമിക്കാൻ ഉപയോഗിക്കുന്ന പ്ലാസ്റ്റിക്. പ്ലാസ്റ്റിക്കുകളിൽ ഏറ്റവും ജനസുപരിചിതം. അതിന്റെ കണ്ടുപിടുത്തമാണ് പ്ലാസ്റ്റിക് ഷോപ്പിങ് ബാഗുകളുടെ ഉൽപാദനത്തിലേക്ക് നയിച്ചത്.\nഇംഗ്ലണ്ടിലെ നോർത്‌വിച്ചിലുള്ള ഇമ്പീരിയൽ കെമിക്കൽ ഇൻഡസ്ട്രീസ് എന്ന രാസ വ്യവസായശാലയിൽ 1933-ലാണ് പോളിഎത്‌ലീൻ കണ്ടുപിടിക്കപ്പെടുന്നത് അഥവാ സൃഷ്ടിക്കപ്പെടുന്നത്. അതും തികച്ചും ആകസ്മികമായി. പ്രസ്തുത വ്യവസായശാലയിലെ രണ്ട് ശാസ്ത്രജ്ഞർ -എറിക് ഫോസെറ്റ്, റെജിനാൾഡ് ഗിബ്‌സൻ- ചില പോളിമർ പരീക്ഷണങ്ങൾ നടത്തുകയായിരുന്നു. എന്നാൽ എവിടെയോ എന്തോ പിഴച്ചു. ഉദ്ദേശിച്ച വസ്തുവിന് പകരം വെളുത്ത, മെഴുകിന് സമാനമായ, ഒരു അവക്ഷിപ്തമാണ് ഉരുത്തിരിഞ്ഞത്. പോളിത്തീൻ എന്ന് ഇന്ന് പ്രസിദ്ധമായ പോളിഎത്‌ലീൻ ആയിരുന്നു, ആ വസ്തു. ഗുണത്തിനായാലും ദോഷത്തിനായാലും ആ വസ്തു ലോകത്തിൽ ഉളവാക്കാൻ പോകുന്ന പ്രഭാവം അന്ന് ആരുടെയും സങ്കൽപ്പങ്ങളിലുണ്ടായിരുന്നി ല്ല. ഈ പദാർഥം അഭംഗുരം ഉല്പാദിപ്പിക്കാൻ കമ്പനി5വർഷമെടുത്തു. പോളിത്തീൻ ഉപയോഗിച്ച് ആദ്യമുണ്ടാക്കിയ ഉല്പന്നം ഒരു ഊന്നുവടിയായിരുന്നു, ക്രീം നിറമുള്ള ഒരു ഊന്നുവടി.\nഇതിന്റെ വിപുലമായ ആദ്യകാല ഉപയോഗപ്പെടുത്തലുകളിലൊന്ന്, രണ്ടാം ലോകമഹായുദ്ധ കാലത്ത് ബ്രിട്ടന്റെ സൈനികാവശ്യങ്ങൾക്ക് വേണ്ടിയായിരുന്നു. റഡാർ കേബിളുകൾക്ക് ആവര ണം നൽകുകയായിരുന്നു ഉദ്ദേശ്യം.. അതീവ ഭദ്രമായി സൂക്ഷിക്കപ്പെട്ട ഒരു സൈനികരഹസ്യ മായിരുന്നു അത്. പോളിഎത്‌ലീന്റെ ഈ ഉപയോഗസാധ്യതയുടെ കണ്ടെത്തൽ യുദ്ധത്തിൽ ബ്രിട്ടന് വലിയ മേൽക്കൈ നൽകിയെന്നാണ് ചരിത്രം. യുദ്ധാനന്തരകാലം പോളിഎത്‌ലീന്റെ വാണിജ്യാടിസ്ഥാനത്തിലുള്ള ഉല്പാദന വേലിയേറ്റത്തിന്റേതായിരുന്നു. 1950 ആകുമ്പോഴേക്ക് എ ല്ലാവരും അതിന്റെ പുറകേയായി.\nപോളിഎത്‌ലീൻ ഷോപ്പിങ് ബാഗിന്റെ പാറ്റെന്റ് സ്വീഡനിലെ സെല്ലോപ്ലാസ്റ്റ് കമ്പനി തങ്ങളുടെ പേരിൽ രജിസ്റ്റർ ചെയ്യുന്നു. സ്റ്റെൻ ഗുസ്താഫ് തുലിൻ (Sten Gustaf Thulin) ആണ് അതിന്റെ രൂപകല്പന നടത്തിയത്. ബാഗ് യൂറോപ്പിൽ അതിവേഗം പ്രചാരമാർജിക്കുകയും തുണി, പ്ലാസ്റ്റിക് എന്നിവ കൊണ്ടുള്ള സമാന ഉല്പന്നങ്ങളെ നിഷ്‌കാസനം ചെയ്യാൻ തുടങ്ങുകയും ചെയ്തു.\nസ്റ്റെൻ ഗുസ്താഫ് തുലിൻ\nയൂറോപ്പിലെ ഷോപ്പിങ് സഞ്ചി വിപണിയുടെ 80 ശതമാനത്തിലേറെ കൈപ്പിടിയിലാക്കിയ ശേഷം പോളിത്തീൻ സഞ്ചി വിദേശങ്ങളിലേക്ക് കടക്കുന്നു, അമേരിക്കയിൽ വ്യാപകമായി അവതരിപ്പിക്കപ്പെടുന്നു. തങ്ങളുടെ ഉല്പന്നം തങ്ങളുടെ കടലാസിനെക്കാളും പുനരുപയോഗിക്കാവുന്ന സഞ്ചികളെക്കാളും മേന്മയാർന്നതാണെന്ന പ്രചണ്ഡമായ പ്രചരണത്തോടെ പ്ലാസ്റ്റിക് കമ്പനികൾ ആരംഭിക്കുന്നു.\nഅമേരിക്കയിലെ രണ്ട് വൻ സൂപ്പർ മാർക്കറ്റ് ശൃംഖലകളായ സേഫ്‌വേ(Safeway), ക്രോഗർ (Kroger) എന്നിവ പ്ലാസ്റ്റിക് ബാഗുകളിലേക്ക് കളം മാറ്റുന്നു. ഈ പാത കൂടുതൽ സ്റ്റോറുകളും പിന്തുടരുന്നു. ദശകാവസാനത്തോടെ ലോകമെങ്ങുമുള്ള സ്റ്റോറുകളിൽ കടലാസിന്റെ സ്ഥാനത്ത് പ്ലാസ്റ്റിക് ബാഗുകൾ നിലയുറപ്പിക്കുന്നു.\nനാവികനും ഗവേഷകനുമായ ചാൾസ് മൂർ ഉത്തര പസിഫിക് സമുദ്രത്തിൽ പ്ലാസ്റ്റിക് മാലിന്യങ്ങളുടെ അതിഭീമമായ ശേഖരം, സമുദ്രജീവികളുടെ നിലനില്പിനെ അപായമുനമ്പിലാക്കിക്കൊണ്ട് അടിഞ്ഞുകൂടിക്കിടക്കുന്നതും ചുറ്റിത്തിരിയുന്നതും കണ്ടെത്തി. ഗ്രേറ്റ് പസിഫിക് ഗാർബേജ് പാച്ച് എന്നറിയപ്പെടുന്ന ഇത് ലോക മഹാസമുദ്രങ്ങളിലെ ഇത്തരത്തിലുള്ള ഏറ്റവും വലിയ പ്ലാസ്റ്റിക് മാലിന്യ കുപ്പത്തൊട്ടിയാണ്.\nജെല്ലി മത്സ്യങ്ങളെന്ന് തെറ്റിദ്ധരിച്ച് കടലാമകൾ പ്ലാസ്റ്റിക് ബാഗവശിഷ്ടങ്ങൾ ഭക്ഷിക്കുന്നതും തദ്ഫലമായി ചത്തൊടുങ്ങുന്നതും സമുദ്രത്തിൽ പതിവാണ്. അതിനാൽ പ്ലാസ്റ്റിക് ബാഗുകൾക്ക് കടലാമഘാതകരെന്ന കുപ്രസിദ്ധിയും പതിച്ചുകിട്ടി.\nകനം കുറഞ്ഞ പ്ലാസ്റ്റിക് ബാഗുകൾക്ക് നിരോധനം ഏർപ്പെടുത്തുന്ന ലോകത്തിലെ ആദ്യത്തെ രാജ്യമായി ബംഗ്ലാദേശ്. ബംഗ്ലാദേശിനെ അടിക്കടി ബാധിക്കുന്ന വെള്ളപ്പൊക്കങ്ങളെ, ജലനിർഗമ സംവിധാനങ്ങളിൽ അടിഞ്ഞുകൂടി തടസ്സം സൃഷ്ടിച്ച് അവ കൂടുതൽ വിനാശകരമാക്കുന്നതായി കണ്ടെത്തിയതാണത്രേ നിരോധനത്തിലേക്ക് നയിച്ചത്. മറ്റ് രാജ്യങ്ങളും നിരോധനത്തിന്റെ പാതയിലേക്ക്..\nലോകത്തിന്റെ പ്ലാസ്റ്റിക് ബാഗ് ഉപഭോഗം ഓരോ മിനുട്ടിലും ഒരു ദശലക്ഷം എന്ന തോതിലേക്ക്\nകെനിയ പ്ലാസ്റ്റിക് ബാഗുകൾ നിരോധിക്കുന്നു. ഉയർന്ന ഫീസ് ചുമത്തിയോ പാടേ നിരോധി ച്ചോ പ്ലാസ്റ്റിക് സഞ്ചികളുടെ ഉപഭോഗം കുറയ്ക്കാൻ നടപടി കൈക്കൊണ്ട രണ്ട് ഡസൻ രാജ്യങ്ങളുടെ ശ്രേണിയിലേക്ക് കെനിയയും.\nപ്ലാസ്റ്റിക് മലിനീകരണത്തിന് കടിഞ്ഞാണിടാനുള്ള പദ്ധതികളും പരിപാടികളും കൈക്കൊള്ളേണ്ടതിന്റെ ആവശ്യകത ലോകത്തെ വിവിധ ഭരണകൂടങ്ങളും കമ്പനികളും തിരിച്ചറിഞ്ഞിരിക്കുന്നു.\nഭൗമദിനം, ലോക പരിസരദിനം എന്നിവയുടെ കേന്ദ്രവിഷയമായി പ്ലാസ്റ്റിക് മലിനീകരണം തെരഞ്ഞെടുക്കപ്പെടുന്നു.\n(http://worldenvironmentday.global/, http://news.bbc.co.uk എന്നിവയെ ആസ്പദമാക്കി\ntimeline of plastic bags\nപുതിയ കേരളം: അതിജീവനം, വികസനം – സംവാദശാല രജിസ്‌ട്രേഷൻ ആരംഭിച്ചു


തിരുവനന്തപുരം ക്രോണിക്കിള്: ചായക്കടയിലെ സാമ്പത്തിക മാന്ദ്യം\nചായക്കടയിലെ സാമ്പത്തിക മാന്ദ്യം\nവിശ്വച്ചില്ലെങ്കിലും! ഈ പറയുന്ന സംഭവം കഴിഞ്ഞ ദിവസം നടന്നതും ഞാന് നേരിട്ട് സാക്ഷി ആയതും ആണ്.\nപതിവായി ഞാന് ചായ കുടിക്കാറുള്ള, ഓഫീസിനു തൊട്ടടുത്ത ചായക്കടയില് പോകാതെ വേറെ ഒരു കടയില് പോയി. അവിടെ, എന്റെ പതിവു കടയിലെ ചായച്ചേട്ടനും, പുതിയ കടയിലെ ചായച്ചേട്ടനും തമ്മില് സംസാരം ഇങ്ങനെ പോകുന്നു.\nപുതിയ ചേട്ടന്: എന്തു പറ്റി? ഇപ്പോ ആ കടയില് കാണാറേ ഇല്ലല്ലൊ\nപഴയ ചേട്ടന്: അമേരിക്കയില് ഷെയറുകളുടെ വിലയ്ക്ക് എന്തോ പറ്റിയല്ലൊ. അതു കൊണ്ട് കടയുടെ അടുത്തുള്ള കമ്പനിക്കാരൊന്നും പഴയപോലെ ചായകുടിക്കാന് വരുന്നില്ല. ബിസിനസ്സൊക്കെ കുറഞ്ഞതു കാരണം എന്നെ പിരിച്ചുവിട്ടു. ഇനി അമേരിക്കയിലെ പ്രശ്നങ്ങളൊക്കെ തീര്‍ന്നാലെ എനിക്കു രക്ഷയുള്ളൂ എന്നു തോന്നുന്നു.....\nഞാന് ഒന്നു ഞെട്ടാതിരുന്നില്ല... സാമ്പത്തിക മാന്ദ്യം ആരെയൊക്കെയാണ് ബാധിക്കാത്തത്?!!\nPosted by Santhosh Janardhanan at 8:43 AM\nശരിയാണ്. എല്ലാ വിഭാഗക്കാരെയും മാന്ദ്യം ബാധിച്ചിരിയ്ക്കുന്നു\nഇതൊരു ഒഴിയാ ബാധയാണല്ലൊ.\nശ്രീ, അരീക്കോടനാശാന്, സുല് അണ്ണന്, കുമാരേട്ടന്... ഇതു വരെ വന്നു വായിച്ചതിനു നന്ദി...\nപിന്നെ കുമാരേട്ടാ... ഇതു ചിരിച്ചു തള്ളാനും മാത്രം ചെറിയ കാര്യമായിട്ടെനിക്കു തോന്നുന്നില്ല കേട്ടോ :)\nവളരെ സത്യായിട്ടുള്ള കാര്യാണ്. കേരളത്തിനേക്കാള് അത് ഒരുപക്ഷെ കൂടുതല് ബാധിച്ചിരിക്കുന്നത് മറ്റൊരു കൊച്ചു കേരളമായ ഗള്ഫിനെ ആണോ എന്ന് ചോദിച്ചാല് ചില കാര്യങ്ങള് നോക്കുമ്പോള് ന്യായമായും സംശയിക്കേണ്ടിയിരിക്കുന്ന അവസ്ഥയാണ്. പിരിച്ചുവിടലുകളും ഒവര്‍ടൈം കുറക്കലുകളും ഇന്നിവിടെ ഒരു വാര്ത്തയേ അല്ലാതായി കഴിഞ്ഞിരിക്കുവാണ്. കൂടുതലും നിര്മ്മാണ ജോലികളിലിരിക്കുന്നവര്‍ക്കാണ് ഇപ്പോള് ഇത് ബാധിച്ചിരിക്കുന്നത് എന്നും വേണമെങ്കില് പറയാം.\nമാന്ദ്യം കാരണം പണിപോയാല് വല്ല ചായക്കടയോ മറ്റോ നടത്തി ജീവിക്കാമെന്നാണ് കരുതിയിരുന്നത്. അതും നടക്കില്ലേ എന്റെ ആറ്റുകാലമ്മച്ചീ... :)


എച്ച്എൽഎല്ലിൻ്റെ കൊവിഡ് ദ്രുതപരിശോധന കിറ്റുകൾ ഗുണനിലവാര പരിശോധനയിൽ പരാജയപ്പെട്ടു\nSun Jun 13 2021 04:16:43 GMT+0530 (India Standard Time)\nകിറ്റ് ഒന്നിന് 336 രൂപ നിരക്കിൽ ഒരു ലക്ഷം കിറ്റുകളാണ് വാങ്ങാൻ ടെണ്ടർ നൽകിയത് . ഹിന്ദുസ്ഥാൻ ലാറ്റക്‌സ് പരാജയപ്പെട്ടാൽ ടെണ്ടറിൽ രണ്ടാമതെത്തിയ കൊറിയ ആസ്ഥാനമായ എസ്ഡി ബയോ സയൻസിൽ നിന്ന് കിറ്റുകളെത്തിക്കാനാണ് ശ്രമം.\nതിരുവനന്തപുരം: ഹിന്ദുസ്ഥാൻ ലാറ്റക്‌സ് നിർമിച്ച കൊവിഡ് ദ്രുത പരിശോധന കിറ്റുകൾ ഗുണനിലവാര പരിശോധനയിൽ പരാജയപ്പെട്ടു. പബ്ലിക് ഹെൽത്ത് ലാബിൽ നടത്തിയ പരിശോധനയിലാണ് കിറ്റുകൾക്ക് മതിയായ ഗുണനിലവാരം ഇല്ലെന്ന് കണ്ടെത്തിയത് . കിറ്റുകൾ ആലപ്പുഴ വൈറോളജി ഇൻസ്റ്റിറ്റ്യൂട്ടിൽ പരിശോധിക്കണമെന്നാവശ്യപ്പെട്ട് എച്ച്എൽഎൽ ആരോഗ്യസെക്രട്ടറിക്കും മെഡിക്കൽ സർവീസസ് കോർപറേഷനും കത്ത് നൽകി.\nമെഡിക്കൽ സർവീസസ് കോർപറേഷനുമായി കരാറിൽ വന്ന ശേഷമാണ് ഹിന്ദുസ്ഥാൻ ലാറ്റക്‌സിന്റെ കിറ്റുകൾ ക്ഷമത പരിശോധനക്ക് നൽകിയത് പബ്ലിക് ഹെൽത്ത് ലാബിലെ ആദ്യ പരിശോധനയിൽ ഗുണനിലവാരം ഉറപ്പിക്കാനായില്ല. പുനൈ വൈറോളജി ഇൻസ്റ്റിറ്റ്യൂട്ടിന്റെ സർട്ടിഫിക്കറ്റ് ഉള്ള കിറ്റുകളിൽ ചില ബാച്ചുകൾക്ക് ആണോ പ്രശ്‌നമെന്ന് കണ്ടെത്തേണ്ടതുണ്ട് . അതുകൊണ്ട് മറ്റ് ബാച്ചുകൾ കൂടി പബ്ലിക് ഹെൽത്ത് ലാബിൽ പരിശോധിക്കും. ഇതിനൊപ്പം ആലപ്പുഴയിലെ വൈറോളജി ലാബിലും പരിശോധന നടത്തും.\nകിറ്റ് ഒന്നിന് 336 രൂപ നിരക്കിൽ ഒരു ലക്ഷം കിറ്റുകളാണ് വാങ്ങാൻ ടെണ്ടർ നൽകിയത് . ഹിന്ദുസ്ഥാൻ ലാറ്റക്‌സ് പരാജയപ്പെട്ടാൽ ടെണ്ടറിൽ രണ്ടാമതെത്തിയ കൊറിയ ആസ്ഥാനമായ എസ്ഡി ബയോ സയൻസിൽ നിന്ന് കിറ്റുകളെത്തിക്കാനാണ് ശ്രമം. 30 കമ്പനികൾ പങ്കെടുത്ത ടെണ്ടറിൽ 11 കമ്പനികളുടെ ഒരു പട്ടിക തയാറാക്കിയിട്ടുണ്ട് . അതേസമയം അമേരിക്ക ആസ്ഥാനമായ കമ്പനിയിൽ നിന്ന് വാങ്ങാനിരുന്ന2ലക്ഷം കിറ്റുകൾ പറഞ്ഞ സമയത്തിനുള്ളിൽ എത്തിക്കാത്തതിനാൽ ആ ഓർഡർ റദ്ദാക്കാൻ നീക്കമുണ്ട്.\nHindustan Latex's covid test kits are failed quality checking


സമത്വ മുന്നേറ്റ യാത്രയ്ക്ക് കണ്ണൂരില് ആവേശോജ്വല സ്വീകരണം :: Janmabhumi Daily\nTuesday 24 November 2015 10:26 pm IST\nഗണേഷ് മോഹന് കണ്ണൂര്/തളിപ്പറമ്പ്: സേവ് കേരള ബില്‍ഡ് കേരള എന്ന മുദ്രാവാക്യമുയര്‍ത്തി എസ്.എന്.ഡി.പി. ജനറല് സെക്രട്ടറി വെള്ളാപ്പള്ളി നടേശന് നയിക്കുന്ന സമത്വമുന്നേറ്റ യാത്രക്ക് കണ്ണൂരില് പ്രൗഢോജ്വല സ്വീകരണം. ഇന്നലെ രാവിലെ 10.30 ന് ജില്ലാ അതിര്‍ത്തിയായ കാലിക്കടവില് വെച്ച് നിരവധി വാഹനങ്ങളുടെ അകമ്പടിയോടെ യാത്രയെ ജില്ലയിലേക്കാനയിച്ചു. ആദ്യ സ്വീകരണ സ്ഥലമായ തളിപ്പറമ്പില് വന് ജനാവലിയാണ് യാത്രയെ സ്വീകരിക്കാന് എത്തിച്ചേര്‍ന്നത്. തൃക്കരിപ്പൂര്, തളിപ്പറമ്പ് യൂനിയനുകളില് നിന്നുളള എസ്എന്‍ഡിപി പ്രവര്‍ത്തകരും നേതാക്കളും ജാഥയുമായി സഹകരിക്കുന്ന യോഗക്ഷേമ സഭയുള്‍പ്പെടെയുളള വിവിധ ഹൈന്ദവ സംഘടനകളുടെ നേതാക്കളും പ്രവര്‍ത്തകരും സ്വീകരണത്തിലും പൊതു പരിപാടിയിലും സംബന്ധിച്ചു. ജാഥയുമായി ഒരു വിധത്തിലും പാര്‍ട്ടിപ്രവര്‍ത്തകരും മെമ്പര്‍മാരും സഹകരിക്കാന് പാടില്ലെന്ന സിപിഎം നേതൃത്വത്തിന്റെ അപ്രഖ്യാപിത വിലക്കുകള് ഉണ്ടായിരുന്നിട്ടും പാര്‍ട്ടിശക്തി കേന്ദ്രങ്ങളില് നിന്നുള്‍പ്പെടെ നിരവധി പ്രവര്‍ത്തകരാണ് രണ്ടിടങ്ങളിലും പരിപാടികളില് സംബന്ധിച്ചത്. പരിപാടിയിലെ ജനപങ്കാളിത്തം പാര്‍ട്ടി നേതൃത്വത്തെത്തന്നെ ഞെട്ടിക്കുന്നതായി. തളിപ്പറമ്പ്, കണ്ണൂര് നഗര വീഥികള് എസ്എന്‍ഡിപി പതാകകളാല് പീതവര്‍ണാങ്കിതമായി. ആയിരങ്ങള് യാത്രയെ വീക്ഷിക്കാനും വെള്ളാപ്പള്ളിയെ കാണാനുമായി പാതയോരങ്ങളില് തിങ്ങിക്കൂടിയിരുന്നു. വൈകുന്നേരം 3മണിക്ക് കണ്ണൂര് നഗരത്തിലെ ടൗണ് സ്‌ക്വയറില് നല്‍കിയ സ്വീകരണത്തിനും വന് ജനാവലി സാക്ഷിയായി. കാള്‍ടെക്‌സ് ജംഗ്ഷനില് നിന്നും വാദ്യമേളങ്ങളുടെ അകമ്പടിയോടെ വെള്ളാപ്പള്ളിയെ സ്വീകരണവേദിയിലേക്കാനയിച്ചു. തലശേരി, പാനൂര്, ഇരിട്ടി, മാനന്തവാടി, പുല്‍പ്പളളി എന്നിവിടങ്ങളില് നിന്നുള്ള യോഗം പ്രവര്‍ത്തകരും നേതാക്കളും വിവിധ സാമുദായിക സംഘടനാ നേതാക്കളും പ്രവര്‍ത്തകരും കണ്ണൂരില് നല്‍കിയ സ്വീകരണത്തിലും പങ്കെടുത്തു. തളിപ്പറമ്പില് നടന്ന സ്വീകരണ പരിപാടിയില് എസ്എന്‍ഡിപി ദേവസ്വം സെക്രട്ടറി അരയാക്കണ്ടി സന്തോഷ് അധ്യക്ഷത വഹിച്ചു. എസ്എന്‍ഡിപി സംസ്ഥാന പ്രസിഡണ്ട് ഡോ. എം.എന്.സോമന്, വൈസ് പ്രസിഡണ്ട് തുഷാര് വെള്ളാപ്പള്ളി, ദേവസ്വം സെക്രട്ടറി അരയാക്കണ്ടി സന്തോഷ്, കെ.പി.എംഎസ് സംസ്ഥാന ജനറല് സെക്രട്ടറി ടി.വി.ബാബു, യോഗ ക്ഷേമസഭ സംസ്ഥാന പ്രസിഡണ്ട് അക്കീരമണ് കാളിദാസ ഭട്ടതിരിപ്പാട്, കെപിഎംഎസ് സംസ്ഥാന ട്രഷറര് തുറവൂര് സുരേഷ്, കേരള സാംബവ സൊസൈറ്റി പ്രസിഡണ്ട് കെ.വി.ബാബു, ധീവരസഭ സംസ്ഥാന അധ്യക്ഷന് അഡ്വ.സുനില് സ്വാമി, പട്ടികജാതി ഏകോപന സമിതി ചെയര്‍മാന് ശശികുമാര്, സമത്വ മുന്നേറ്റ യാത്ര സംഘാടക സമിതി കണ്‍വീനര് എ.ജി.തങ്കപ്പന്, പി.കുഞ്ഞിരാമന് മാസ്റ്റര് തുടങ്ങിയവര് സംബന്ധിച്ചു. പയ്യന്നൂര് ശ്രീലക്ഷ്മി ജ്വല്ലറി ഉടമ ബാലകൃഷ്ണന് ചടങ്ങില് വെച്ച് വെളളാപ്പളളിക്ക് പയ്യന്നൂര് പവിത്ര മോതിരം സമ്മാനിച്ചു. വി.പി.ദാസന് സ്വാഗതം പറഞ്ഞു. കണ്ണൂരില് നടന്ന സ്വീകരണ പരിപാടിയില് എസ്എന്‍ഡിപി യോഗം കൗണ്‍സിലര് കെ.കെ.ധനേന്ദ്രന് അധ്യക്ഷത വഹിച്ചു. എസ്എന്‍ഡിപി സംസ്ഥാന പ്രസിഡണ്ട് എം.എന്.സോമന്, വൈസ് പ്രസിഡണ്ട് തുഷാര് വെള്ളാപ്പള്ളി, സ്വാഗതസംഘം കണ്‍വീനര് കെ.ജി.തങ്കപ്പന്, നീലകണ്ഠന് മാസ്റ്റര്, തുറവൂര് സുരേഷ്, സ്വാമി ഗ്വാരക് നാഥ്, താമരക്കുളം വാസുദേവന് നമ്പൂതിരി, സുനില് സി.കുട്ടപ്പന്, ഐ.ബാബു കുനത്തൂര്, എം.വി.ജയപ്രകാശ്, സി.എസ്.നായര്, ടി.വി.ബാബു, ടി.പി.മന്മഥന്, പി.പി.ജയകുമാര്, കെ.സത്യന്, എം.കെ.വിനോദ്, ശ്രീധരന് കാരാട്ട്, സി.പി.മനോജ്, കെ.സജിത്ത് കുമാര്, എം.സദാനന്ദന്, ടി.വി.രഞ്ജന്, അനില് കുമാര് എന്നിവര് സംബന്ധിച്ചു. എസ്എന്‍ഡിപി യോഗം സെക്രട്ടറി അരയാക്കണ്ടി സന്തോഷ് സ്വാഗതവും പി.സി.രഘുറാം നന്ദിയും പറഞ്ഞു. തിങ്കളാഴ്ച കാസര്‍ഗോഡ് നിന്നാണ് സമത്വമുന്നേറ്റ യാത്ര ആരംഭിച്ചത്. ഭൂമി, വീട്, കുടിവെള്ളം, വൈദ്യുതി എന്നിവ ഇല്ലാത്തവരില് നിന്ന് ജാഥാ ക്യാപ്റ്റന് വെളളാപ്പളളി യാത്രയിലുടനീളം അപേക്ഷകള് സ്വീകരിക്കുന്നുണ്ട്. ഡിസംബര് 5ന് ശംഖുമുത്ത് യാത്ര സമാപിക്കും. യാത്ര ഇന്ന് കോഴിക്കോട് ജില്ലയില് പര്യടനം ആരംഭിക്കും.\nബസവ സന്ദേശ നവോത്ഥാന യാത്രയ്ക്ക് കണ്ണൂരില് സ്വീകരണം നല്‍കി


സ്വപ്നങ്ങളുടെ താക്കോൽ - Womens Day 2018 Press for Progress Overcoming Gender Barriers Revathy Madathil\nWomens Day 2018 Press For Progress Overcoming Gender Barriers Revathy Madathil\nMarch 07, 2018 05:42:24 pm\nപെൺകുട്ടികൾ അനുഭവിക്കുന്ന പ്രശ്നങ്ങൾ നിസ്സാരമായി തള്ളുന്നവർ ഒരു ദിവസമെങ്കിലും പെണ്ണായി ജനിക്കട്ടെ എന്ന് ആഗ്രഹിച്ചുപോകും അവരുടെ ന്യായ വാദങ്ങൾ കേൾക്കുമ്പോഴും കാണുമ്പോഴും… പെണ്മയുടെ ഉളളിലേയ്ക്കുളള യാത്രകളെന്താണ് എന്നറിയാതെയുളള ആരവങ്ങളാണ് ആ വർത്തമാനങ്ങളെന്ന് അല്ലാതെ അവരെങ്ങനെ തിരിച്ചറിയാൻ?\nപെണ്ണായിപ്പോയതിൽ അമർഷവും സങ്കടവും തോന്നിയിട്ടുള്ളത് ആദ്യകാലങ്ങളിലെല്ലാം വീട്ടിൽ നിന്നുതന്നെയാണ്. മുതിർന്നവരുടെ ‘നീ പെണ്ണാണ്’ എന്നുള്ള വാക്കുകൾ, നമ്മൾ പോലുമറിയാതെ നമ്മളിൽ പറഞ്ഞുറപ്പിച്ച കാര്യങ്ങള്. പിന്നങ്ങോട്ട് ഓരോന്നിലും വിവേചനങ്ങൾ നാമ്പിടാൻ തുടങ്ങി. കളിപ്പാട്ടങ്ങളുടെ കാര്യത്തിൽ, കളികളിൽ, പെരുമാറ്റങ്ങളിൽ അങ്ങനെ പെണ്‍കുട്ടിയായത് കൊണ്ട് മാത്രം നേരിട്ട വിലക്കുകളുടെ നീണ്ട നിര. ഓടാനും ചാടാനും നൃത്തം ചെയ്യാനും ഒരുപാട് കൊതിച്ചെന്നല്ലാതെ ഫലമുണ്ടായില്ല. അടക്കവും ഒതുക്കവും കൊണ്ട് ആളുകളെ കൊണ്ട് പറയിപ്പിക്കാതെ നാളെ മറ്റൊരുവീട്ടിൽ ശീലാവതിയായി, സീതയായി, ഇനിയെന്തെങ്കിലും ഉണ്ടേൽ അതുമായി ചെല്ലണമത്രേ. നാട്ടുകാരുടെ പിഴയ്ക്കുന്ന നാവുകളെ ഭയക്കണമത്രേ… കാരണം ‘നീ ഒരു പെൺകുട്ടിയാണ്.’\nനമ്മളുടെ ഇഷ്ടങ്ങളും ആഗ്രഹങ്ങളും മറ്റാർക്കൊക്കെയോ വേണ്ടി ബലികഴിക്കേണ്ടിവരുന്നു. ‘നല്ലകുട്ടി’പട്ടം തന്ന് നമ്മളെ സന്തോഷിപ്പിക്കുന്നു… വിലക്കുകൾ മറികടക്കാതിരിക്കാൻ.\nആർത്തവത്തെക്കുറിച്ചു നമ്മൾ ചർച്ചചെയ്യാൻ തുടങ്ങിയത് സമീപകാലത്താണ്. ആർത്തവദിനങ്ങളിൽ അസ്ഥികൾ വലിഞ്ഞുമുറുകുമ്പോൾ, പ്രക്ഷുബ്ധമായൊരു കടൽ അടിവയറിൽ മറിഞ്ഞിളകുമ്പോൾ, സർവ്വ ക്ഷമയും നശിച്ചു കരയുമ്പോൾ അമ്മ ഓടിവന്നു മുറിയുടെ വാതിൽ പുറത്തുനിന്നും അടച്ചു.” ഇതൊന്നും ആരേം കേൾപ്പിക്കാൻ പാടില്ലത്രെ”. അതുകൊണ്ടാകും ഇതേകാരണം കൊണ്ട് അമ്പലത്തിൽ പോകാൻ പറ്റാതാകുമ്പോൾ, യാത്ര ചെയ്യാൻ കഴിയാതെയാകുമ്പോൾ “തലവേദന ” എന്നു പറയാൻ പഠിപ്പിച്ചത്.\nആർത്തവദിനങ്ങളടുത്താൽ വലിയ ഭയപ്പാടായിരുന്നു. ചുരിദാറിനു പിറകിൽ ചുകന്ന പൂക്കൾ വിരിഞ്ഞുവോ എന്ന ഭയം കൊണ്ട് മൂന്നു മണിക്കൂർ ഇരുന്നു എഴുതിത്തീർത്ത പരീക്ഷകളുണ്ട്. സംശയവും പേറി ബസ്സിൽപോലും അമർന്നിരിക്കാൻ ഭയന്ന യാത്രകളുണ്ട്. ആ യാത്രകളിൽ പോലും ചില ഞരമ്പു രോഗികളുടെ നോട്ടങ്ങളെ ദഹിപ്പിക്കേണ്ടിയും വന്നിട്ടുണ്ട്.\nവായിക്കാം: ലോക വനിതാ ദിനം 2018, #PressForProgress\nബസ്സിലെ പിൻസീറ്റുകൾ ഹോട്ട് സീറ്റുകളാണ്. ഒന്നിരിക്കണമെങ്കിൽ തന്നെ കണ്ടക്ടർ എന്ന ഭീകര ജീവിയെ ഭയക്കണം. ഇരുന്നാൽ തന്നെ അയാൾ കൃത്യമായി പാഞ്ഞെത്തും. പിന്നെ സകലരുടെയും മുന്നിൽ വച്ചു അങ്ങേരുടെ അധികാര ഗർവ്വ് അണപൊട്ടിയൊഴുകും. അത്യാവശ്യം രണ്ടങ്ങോട്ടു പറഞ്ഞു പിടിച്ചു നിന്നാൽ ഒക്കെ സീൻ ആകും. അല്ലെങ്കിൽ ആ ജാള്യതയും പേറി ആ ദിനം തള്ളിനീക്കും.\nക്യാമ്പസുകളിൽ തന്നെ വലിയ അസ്വാതന്ത്ര്യം അനുഭവപ്പെടാറുണ്ട്. അവിടെയും പല വിലക്കുകളാണ് ഉള്ളത്. തിരക്കുകളും ക്ലാസ്സുകളും കഴിഞ്ഞു വൈകുന്നേരങ്ങളിലാണ് ഒന്ന് സ്വസ്ഥമായി ലൈബ്രറികൾ ഉപയോഗപ്പെടുത്താൻ സമയം കിട്ടുകയും അനുവദിക്കുകയും ചെയ്യുക. എന്നാൽ അതിനു പറ്റാറുമില്ല. സെമിനാറുകൾ ഉണ്ടായാൽ അതും മനസ്സറിഞ്ഞ് ഇരുന്നാസ്വദിക്കാൻ കഴിയാറില്ല. കാരണം നേരത്തെ പറഞ്ഞ ബസ്സിൽ വലിഞ്ഞുകേറി സംഭവബഹുലമായ സന്ദർഭങ്ങളെല്ലാം കടന്നുവേണം ഇരുട്ടും മുൻപ് ഒന്ന് വീട് പിടിക്കാൻ. വീട്ടിലേയ്ക്ക് നടക്കാൻ പത്ത് മിനിറ്റ്കുടെ കൂടെ ഉണ്ടെങ്കിൽ പിന്നെ പറയുകയേ വേണ്ട. ഇരുട്ടായാൽ നമ്മളെക്കാൾ ആധി നമുക്ക് ചുറ്റിലുമുള്ളവർക്കാണ്. കാരണം ‘നീ ഒരു പെണ്ണാണ്.’\nനമ്മുടെ ക്യാമ്പസുകളിൽ പെൺകുട്ടികൾ തിരഞ്ഞെടുപ്പിൽ മത്സരിക്കുന്നു. ജയിക്കുന്നു. ഭരണസാരഥികളായി നിലകൊള്ളുന്നു. എന്നാൽ ഭരണകാര്യങ്ങളിൽ അവസാനവാക്കാകുവാൻ അവർക്കു സാധിക്കുന്നുണ്ടോ? അവരുടെ കടിഞ്ഞാൺ ഇപ്പോഴും പിറകിലിരിക്കുന്നവരുടെ കരങ്ങളിൽ തന്നെയല്ലേ എന്ന് തോന്നാറുണ്ട്. പ്രത്യക്ഷത്തിൽ ലിംഗസമത്വവും നീതിയും ഉണ്ടെന്ന് നമ്മളെ ആരൊക്കെയോ ചേർന്ന് ധരിപ്പിക്കുകയാണ് ചെയ്യുന്നത്.\nക്യാമ്പസ്സിൽ പോകും മുൻപ് വീട്ടിൽ നിന്നു കിട്ടുന്ന വലിയ ലക്ച്ചറുണ്ട്. രാഷ്ട്രീയത്തിൽ ഇറങ്ങാൻ പാടില്ല, ആണ്‍കുട്ടികളോട് അധികം ഇടപെഴകാൻ പാടില്ല, പ്രണയം പാടില്ല. ക്ലാസ് കട്ട് ചെയ്യാൻ പാടില്ല. ക്യാമ്പസ്സിലൊന്നും അലഞ്ഞുതിരിഞ്ഞു നടക്കാൻ പാടില്ല… ഇങ്ങനെ നീളും പാടില്ലായ്മയുടെ പട്ടിക.\nകാലാനുസൃതമായ മാറ്റങ്ങൾ വന്നിട്ടില്ലെങ്കിലും പണ്ടത്തെ ചിന്താഗതികളിലൊക്കെ ചില ചലനങ്ങൾ ഇന്ന് കാണുന്നുണ്ട്. വസ്ത്രധാരണത്തിലും സമീപനങ്ങളിലും പെൺകുട്ടിയുടെ ലേബലുകൾ അഴിച്ചുമാറ്റാൻ ശ്രമിക്കുന്നു എന്നത് സ്വാഗതാർഹമാണ്. പെണ്ണാണ് എന്നു പറഞ്ഞു അടിച്ചമർത്തേണ്ട കാലം കടന്നുപോയി. പെണ്ണാണ് പറഞ്ഞാൽ അതെ പെണ്ണുതന്നെ ‘യാണ്’ എന്നു പറയുന്നിടത്തല്ലേ നമ്മൾ മാറി ചിന്തിക്കുന്നത്. പക്ഷേ അപ്പോഴും അധികാരം പല രൂപകങ്ങളിലൂടെ പെൺ എന്നതിനെ വരിഞ്ഞു മുറുക്കുന്നുണ്ട്. അത് കക്ഷി രാഷ്ട്രീയങ്ങളുടെ വേർതിരിവുകൾക്കപ്പുറം ആണധികാരത്തിന്‍റെ നിലനിൽപ്പിനായുളള തന്ത്രങ്ങളാണ്. അതിനോട് വിയോജിച്ചു കൊണ്ട് ഉയരുന്ന ചില ശബ്ദങ്ങളുണ്ട്. അവയെ നിശബ്ദമാക്കാൻ ആ അധികാരകേന്ദ്രങ്ങൾ ഒളിഞ്ഞും തെളിഞ്ഞും പല വേഷങ്ങളിൽ, നിറങ്ങളിൽ പടരുന്നുണ്ട്.\nനിശ്ശബ്ദരാകാതെ, പ്രതികരണങ്ങളും പ്രതിഷേധങ്ങളും പുറത്തേക്ക് വരട്ടെ. സ്വന്തം സ്വപ്നങ്ങളുടെ, ലക്ഷ്യങ്ങളുടെ, വഴികളിലേക്കുള്ള താക്കോലുകൾ മറ്റുളളവരുടെ കൈകളിലാകുന്ന അവസ്ഥയിൽ നിന്നും നമ്മുടെ കൈകളിലേയ്ക്ക് തന്നെ വരട്ടെ.\nകണ്ണൂർ സർവ്വകലാശാലയിൽ ബി എഡ് വിദ്യാർത്ഥിനിയാണ് ലേഖിക


സുഭാഷിതപരിചയം – Sanathana School\n28th May – 2020 , 10:30 AM മുതൽ 11:00 AM വരെ ,\nവിഷയം :സുഭാഷിതപരിചയം ,\nനയിക്കുന്നത് : പൈതൃക രത്നം ഡോ. കെ ഉണ്ണിക്കൃഷ്ണൻ നമ്പൂതിരി .\nപയ്യന്നൂർ കൈതപ്രം കണ്ണാടി ഇല്ലത്ത് 1967 – ൽ ജനിച്ചു. സംസ്കൃതവിദ്യാഭ്യാസം കാഞ്ചി കാമകോടി പീഠത്തിലും , ഗുരുവായൂർ സംസ്കൃതവിദ്യാപീഠത്തിലും. തുടർന്ന് കാലടി സംസ്കൃതസർവ്വകലാശാലയിൽ നിന്നും Ph.D നേടി. പത്ത് വർഷത്തിലധികം കേന്ദ്രീയ വിദ്യാലയത്തിൽ സംസ്കൃതാധ്യാപകനായിരുന്നു. പിന്നീട് ഒരു വര്ഷം ഹയർ സെക്കണ്ടറിയിലും. 2006 മുതൽ തിരുവനന്തപുരം ഗവ. സംസ്‌കൃത കോളേജിൽ സാഹിത്യ വിഭാഗത്തിൽ അധ്യാപകനായി. തുടർന്ന് സാഹിത്യ വിഭാഗം അധ്യക്ഷനായി. കഴിഞ്ഞ നാല് വർഷമായി തിരുവനന്തപുരം ഗവ. സംസ്‌കൃത കോളേജിന്റെ പ്രിൻസിപ്പാൾ i/c ആണ്.\nമൂന്നുകുട്ടികൾ – നിവേദിത(BAMS വിദ്യാർത്ഥി), സമന്വിത (എട്ടാം ക്ലാസ് വിദ്യാർത്ഥി ), ദീക്ഷിത് (മൂന്നര വയസ്സ്). ദീക്ഷിത് മുതൽ മുത്തശ്ശി വരെയുള്ള എല്ലാവരും പരസ്പരം സംസ്കൃതത്തിലാണ് സംസാരിക്കുന്നത്. മാതൃഭാഷ സംസ്‌കൃതം. സംസ്‌കൃതം സരളമാണെന്നും എല്ലാവര്ക്കും സംസാരിക്കുവാൻ സാധിക്കുമെന്നും ലോകത്തോട് പറയാനാണ് ഈ കുടുംബം ഇങ്ങനെയൊരു സങ്കല്പമെടുത്തതും യാഥാർഥ്യമാക്കിയതും.\nA Right Choice For an Exciting


നവാസ് ഷെരീഫിന് വൃക്ക രോഗം - themediasyndicate\nഇസ്ലാമാബാദ്: പാക്കിസ്ഥാന് മുന് പ്രധാനമന്ത്രി നവാസ് ഷെരീഫിന് വൃക്ക രോഗം. ഷെരീഫിന്റെ വൃക്കകള് മാറ്റിവയ്‌ക്കേണ്ട സാഹചര്യമാണെന്നും അദ്ദേഹത്തെ ഉടന് ആഡിയാല ജയിലില് നിന്നും ആശുപത്രിയിലേക്ക് മാറ്റണമെന്നും മെഡിക്കല് ബോര്‍ഡ് ആവശ്യപ്പെട്ടാതായാണ് വിവരം.\nഷെരീഫിന്റെ രക്തത്തില് യൂറിയ നൈട്രജന്റെ അളവ് കൂടുതലാണെന്നും നിര്‍ജ്ജലീകരണമുണ്ടെന്നും ഹൃദയമിടിപ്പ് വര്‍ധിച്ചുവെന്നുമാണ് മെഡിക്കല് റിപ്പോര്‍ട്ട്. ഞായറാഴ്ചയാണ് വിദഗ്ധ സംഘം ജയിലിലെത്തി ഷെരീഫിനെ പരിശോധിച്ചത്. അതേസമയം പതിവ് പരിശോധനകളുടെ ഭാഗമായാണ് ഡോക്ടമാര് ഷെരീഫിനെ നോക്കിയതെന്നും പരിശോധന ഫലങ്ങളില് അസാധാരണമായി ഒന്നുമില്ലെന്നും സര്‍ക്കാര് വൃത്തങ്ങള് അറിയിച്ചു.\nലണ്ടനിലായിരുന്ന ഷെരീഫിനെയും മകളെയും ജൂലൈ 13നാണ് അറസ്റ്റു ചെയ്തത്. പ്രധാനമന്ത്രിയായിരുന്ന 1990 കളില് അഴിമതിപ്പണമുപയോഗിച്ചു ലണ്ടനിലെ അവന്‍ഫീല്‍ഡ് ഹൗസില് നാലു ഫ്‌ളാറ്റുകള് സ്വന്തമാക്കിയെന്ന കേസിലാണ് എന്‍എബി കോടതി ഷെരീഫിനു പത്തു വര്‍ഷം തടവു ശിക്ഷ വിധിച്ചത്. മറിയത്തിന് ഏഴു വര്‍ഷം തടവാണു ലഭിച്ചത്.\nTags: നവാസ് ഷെരീഫിന് വൃക്ക രോഗം\nവിദ്യാര്‍ഥിനി തൂങ്ങിമരിച്ചു; രണ്ട് അധ്യാപകര്‍ക്കെതിരെ കേസ്


തമിഴ് നാടിന്റെ സ്വന്തം 'പപ്പായ കൊണ്ടുള്ള പൊരിച്ചു കറി' - IBC Live\nതിങ്കളും ചൊവ്വായും സംസ്ഥാനത്തെ വിദ്യാഭ്യാസ സ്ഥാപനങ്ങള്‍ക്ക് അവധി7hours ago\nPosted By: News Deskon: January 22, 2019 In: FOODNo Comments\nപപ്പായ കൊണ്ട് തോരനുണ്ടാക്കാൻ എല്ലാവർക്കും അറിയാമായിരിക്കും, എന്നാൽ പപ്പായ കൊണ്ട് മറ്റെന്തൊക്കെ വിഭവങ്ങൾ നിങ്ങൾക്ക് ഉണ്ടാക്കാനറിയാം. നമ്മൾ കണ്ടിട്ടും കേട്ടിട്ടുംപോലുമില്ലാത്ത നിരവധി വിഭവങ്ങൾ പപ്പായ കൊണ്ട് ഉണ്ടാക്കാൻ കഴിയും. തമിഴ്നാട്ടിൽ പ്രചാരത്തിലുള്ള പപ്പായ കൊണ്ടുള്ള കറിയാണ് പപ്പായ പൊരിച്ചുകറി.\nപപ്പായ (നേരിയ ചുവപ്പ് നിറം വന്നു തുടങ്ങിയത്) – ഒരെണ്ണം\nതേങ്ങ ചിരകിയത് -രണ്ടെണ്ണം\nജീരകം -കാൽ സ്പൂൺ\nഅരി -ഒരു പിടി\nആദ്യം തന്നെ പപ്പായ തൊലി കളഞ്ഞ് ചെറിയ ചതുര കഷണങ്ങൾ ആക്കി നുറുക്കിയെടുക്കുക. നുറുക്കിയെടുത്ത പപ്പായ കഷണങ്ങൾ ഒരു പാത്രത്തിലാക്കി ആവശ്യത്തിന് ഉപ്പും മഞ്ഞൾപൊടിയും വെള്ളവും ചേർത്ത് വേവിക്കുക.\nപപ്പായ വേവാൻ മാത്രം ആവശ്യമുള്ള വെള്ളം ചേർത്താൽ മതിയാകും; പപ്പായ കഷണങ്ങൾ വെന്തു കഴിയുമ്പോൾ കറിയിൽ അധികം വെള്ളം ഉണ്ടാകാൻ പാടില്ല, അതാണ് പരുവം.\nപപ്പായ കഷണങ്ങൾ വെന്തു കഴിഞ്ഞാൽ ഒരു തവി ഉപയോഗിച്ച് കഷണങ്ങളെല്ലാം ഉടച്ചു യോജിപ്പിക്കുക. ശേഷം തേങ്ങയും ജീരകവും വറ്റൽമുളകും തീരെ തരിയില്ലാതെ അരച്ചതു കൂടി ഇതിലേക്ക് ചേർത്തിളക്കുക. ഇനി കറി നന്നായി തിളപ്പിക്കുക.\nകറി നന്നായി തിളച്ചു കഴിഞ്ഞാൽ പാത്രം അടുപ്പിൽ നിന്ന് വാങ്ങിവയ്ക്കുക. ശേഷം ഒരു ചീനച്ചട്ടിയിൽ അൽപം വെളിച്ചെണ്ണ ഒഴിച്ച് ചൂടാകുമ്പോൾ അതിലേക്കു കടുകിട്ട് പൊട്ടിച്ച് അരിയും വറ്റൽമുളകും കൂടിയിട്ടു മൂപ്പിക്കുക.\nഅരിയും മുളകും മൂത്തു കഴിഞ്ഞാൽ കറിവേപ്പിലയും കൂടിയിട്ട് കോരി കറിയിൽ ചേർക്കുക. ഒരു പിടി അരി എങ്കിലും കടുകിനൊപ്പം വറുത്തിടണം. എന്നാലേ രുചി കൂടുകയുള്ളൂ. രുചികരമായ പപ്പായ പൊരിച്ചുകറി തയ്യാർ.\nContent Highlights: Pappaya recipe, pappaya variety recipe,easy cooking, easy kitchen recipes\n2025 ല് ചന്ദ്രനില് ഖനനം നടത്താനൊരുങ്ങി യൂറോപ്പ്; ബഹിരാകാശത്ത് പുതിയ പോരാട്ടം തുടങ്ങുന്നു\n25 ശസ്ത്രക്രിയകള് നടത്തിയിട്ടും ബജന്ദറിന്റെ കൈകാലുകള് മരംപോലെ വളരുന്നു


Kozhikode: 152 persons tested covid positive in kozhikode today | കോഴിക്കോട് ഇന്ന് 152 പേര്‍ക്ക് കോവിഡ്, 131 പേര്‍ക്ക് രോഗമുക്തി, സമ്പര്‍ക്കം വഴി 136 കേസുകള്!! - Malayalam Oneindia\nകോഴിക്കോട് ഇന്ന് 152 പേര്‍ക്ക് കോവിഡ്, 131 പേര്‍ക്ക് രോഗമുക്തി, സമ്പര്‍ക്കം വഴി 136 കേസുകള്!!\nPublished: August 29 2020, 18:48 [IST]\nകോഴിക്കോട്: ജില്ലയില് ഇന്ന് 152 പോസിറ്റീവ് കേസുകള് കൂടി റിപ്പോര്‍ട്ട് ചെയ്തതായി ജില്ലാ മെഡിക്കല് ഓഫീസര് അറിയിച്ചു. വിദേശത്ത് നിന്ന് എത്തിയ 8 പേര്‍ക്കും ഇതരസംസ്ഥാനങ്ങളില്‍നിന്ന് എത്തിയവരില്5പേര്‍ക്കുമാണ് രോഗം സ്ഥിരീകരിച്ചത്. സമ്പര്‍ക്കം വഴി 136 പേര്‍ക്ക് രോഗം ബാധിച്ചു. കോഴിക്കോട് കോര്‍പ്പറേഷന് പരിധിയില് സമ്പര്‍ക്കം മുഖേന 66 പേര്‍ക്കും പെരുമണ്ണയില് 14 പേര്‍ക്കും രോഗം ബാധിച്ചു. മൂന്ന് ആരോഗ്യ പ്രവര്‍ത്തകര്‍ക്കും രോഗം സ്ഥിരീകരിച്ചിട്ടുണ്ട്. ഇതോടെ ചികിത്സയിലുളള രോഗികളുടെ എണ്ണം 1843 ആയി. 131 പേര് രോഗമുക്തി നേടി.\nപുതുതായി വന്ന 623 പേര് ഉള്‍പ്പെടെ ജില്ലയില് 15151 പേര് നിരീക്ഷണത്തില്. ഇതുവരെ 90209 പേര് നിരീക്ഷണം പൂര്‍ത്തിയാക്കി. പുതുതായി വന്ന 277 പേര് ഉള്‍പ്പെടെ 1828 പേരാണ് ആശുപത്രികളില് നിരീക്ഷണത്തിലുള്ളത്. 223 പേര് ഡിസ്ചാര്‍ജ്ജ് ആയി. 4701 സ്രവ സാംപിള് പരിശോധനയ്ക്ക് എടുത്ത് അയച്ചു. ആകെ 1,81,078 സ്രവ സാംപിളുകള് പരിശോധനയ്ക്ക് അയച്ചതില് 1,78,617 എണ്ണത്തിന്റെ പരിശോധനാ ഫലം ലഭിച്ചു. ഇതില് 1,73,615 എണ്ണം നെഗറ്റീവ് ആണ്. പരിശോധനയ്ക്കയച്ച സാമ്പിളുകളില് 2461 പേരുടെ പരിശോധനാ ഫലം കൂടി ലഭിക്കാനുണ്ട്.\nപുതുതായി വന്ന 365 പേര് ഉള്‍പ്പെടെ ആകെ 3067 പ്രവാസികളാണ് നിരീക്ഷണത്തിലുള്ളത്. ഇതില് 575 പേര് ജില്ലാ ഭരണകൂടം സജ്ജമാക്കിയ കോവിഡ് കെയര് സെന്ററുകളിലും, 2452 പേര് വീടുകളിലും, 40 പേര് ആശുപത്രിയിലും നിരീക്ഷണത്തിലാണ്. വീടുകളില് നിരീക്ഷണത്തിലുള്ളവരില് 11 പേര് ഗര്‍ഭിണികളാണ്. ഇതുവരെ 32,343 പ്രവാസികള് നിരീക്ഷണം പൂര്‍ത്തിയാക്കി.\nവിദേശത്ത് നിന്ന് എത്തിയവര് - 8\nഇതരസംസ്ഥാനങ്ങളില്‍നിന്ന് എത്തിയവരില് പോസിറ്റീവ് ആയവര്- 5\nഉറവിടം വ്യക്തമല്ലാത്ത പോസിറ്റീവ് കേസുകള് - 3\nസമ്പര്‍ക്കം വഴി പോസിറ്റീവ് ആയവര് - 136\nകിഴക്കോത്ത് - 2\nഇതര സംസ്ഥാനങ്ങളില് നിന്ന് എത്തിയവര് - 5\nകോഴിക്കോട് കോര്‍പ്പറേഷന് - 1 ( മലാപ്പറമ്പ്)\nസമ്പര്‍ക്കം വഴി - 136\nകോഴിക്കോട് കോര്‍പ്പറേഷന് - 66\n(ബേപ്പൂര്, പണിക്കര് റോഡ്, പുതിയകടവ്, കുററിയില്‍ത്താഴം, കിണാശ്ശേരി, പട്ടയില്‍ത്താഴം. കൊമ്മേരി ,മുഖദാര്, നൈനാംവളപ്പ്, കല്ലായി, പളളിക്കണ്ടി, വേങ്ങേരി, അരക്കിണര്, പുതിയങ്ങാടി)\nപെരുമണ്ണ - 14\nഉണ്ണികുളം - 8\nകക്കോടി - 4\nമുക്കം -4(ആരോഗ്യപ്രവര്‍ത്തക - 1)\nതാമരശ്ശേരി - 4\nഒളവണ്ണ -4(ആരോഗ്യപ്രവര്‍ത്തക - 1)\nചോറോട് - 3\nപയ്യോളി - 2\nതലക്കുളത്തൂര് - 2\nതിക്കോടി - 3\nതിരുവളളൂര് - 2\nകുരുവട്ടുര് - 1\nഒഞ്ചിയം - 1 ആരോഗ്യപ്രവര്‍ത്തക)\nരോഗം സ്ഥിരീകരിച്ച് ചികിത്സയിലുളള കോഴിക്കോട് സ്വദേശികള് - 1843\nകോഴിക്കോട് മെഡിക്കല് കോളേജ് - 167\nഗവ. ജനറല് ആശുപത്രി - 190\nലക്ഷദ്വീപ് ഗസ്റ്റ് ഹൗസ് എഫ്.എല്.ടി. സി - 163\nകോഴിക്കോട് എന്.ഐ.ടി എഫ്.എല്.ടി. സി - 231\nഫറോക്ക് എഫ്.എല്.ടി. സി - 116\nഎന്.ഐ.ടി മെഗാ എഫ്.എല്.ടി. സി - 205\nഎ.ഡബ്ലിയു.എച്ച് എഫ്.എല്.ടി. സി - 156\nമണിയൂര് നവോദയ എഫ്.എല്.ടി. സി - 190\nഎന്.ഐ.ടി - നൈലിററ് എഫ്.എല്.ടി. സി - 24\nമിംസ് എഫ്.എല്.ടി.സി കള് - 53\nമററു സ്വകാര്യ ആശുപത്രികള് - 327\nമററു ജില്ലകളില് ചികിത്സയിലുളള കോഴിക്കോട് സ്വദേശികള് - 21\n(മലപ്പുറം - 8 , കണ്ണൂര് -4, പാലക്കാട് - 1 , ആലപ്പുഴ -2, തൃശൂര് -4,\nകോഴിക്കോട് ജില്ലയില് ചികിത്സയിലുളള മറ്റു ജില്ലക്കാര് - 116\nകോഴിക്കോട്; കോവിഡ് കാലത്ത് മുട്ടയുൽപാദനത്തിൽ വൻ വർദ്ധനവ്\nകോഴിക്കോട്: വാഴയൂരിൽ ഇകെ നായനാർ സാംസ്കാരിക നിലയം നാടിന് സമർപ്പിച്ചു\nkozhikode: 152 persons tested covid positive in kozhikode today\nStory first published: Saturday, August 29, 2020, 18:48 [IST]


Markandey Katju tweet Archives - BIGNEWSLIVE | Latest Malayalam News\nHome Tag Markandey Katju tweet\nTag: Markandey Katju tweet\nആ യാത്ര എനിക്കൊപ്പമായിരുന്നുവെങ്കില് ഇതിലും രൂക്ഷമായ ചോദ്യങ്ങള് ചോദിച്ചേനെ; മാധ്യമപ്രവര്‍ത്തനത്തിന് തന്നെ കളങ്കം; അര്‍ണബിനെതിരെ കട്ജു, പിന്തുണ കുനാലിന്\nന്യൂഡല്‍ഹി: റിപ്പബ്ലിക് ടിവി മേധാവി അര്‍ണാബ് ഗോസാമിക്കെതിരെ രൂക്ഷ വിമര്‍ശനവുമായി മുന് സുപ്രീംകോടതി ജഡ്ജി മാര്‍ക്കണ്ഡേയ കട്ജു. വിമാനയാത്രയ്ക്കിടെ അര്‍ണബിനെ ചോദ്യം ചെയ്തതിനെ തുടര്‍ന്ന് യാത്രാ വിലക്ക് ...\n‘കാത്തിരുന്ന വിപ്ലവം വരുന്നുവെന്ന് ഞാന് ഇപ്പോള് ഉറപ്പുനല്‍കുന്നു’; പോലീസിന്റെ കിരാത നടപടിയില് ജാമിയ വിദ്യാര്‍ത്ഥികള്‍ക്ക് ഐക്യദാര്‍ഢ്യവുമായി കട്ജു\nന്യൂഡല്‍ഹി: ദേശീയ പൗരത്വ ഭേദഗതി നിയമത്തില് കത്തിയെരിഞ്ഞ് രാജ്യം. നാലുപാടു നിന്നുമാണ് പ്രതിഷേധങ്ങള് അലയടിക്കുന്നത്. സമരങ്ങളുടെയും പ്രതിഷേധങ്ങളുടെയും മുന്‍നിരയില് നില്‍ക്കുന്നത് യുവജനതയാണ്. എന്നാല് അവരെ അടിച്ചമര്‍ത്തുന്ന കാഴ്ചയാണ് ...


എ.ഐ.എ.ഡി.എം.കെ.യും ദിനകരന്റെ പാർട്ടിയും ലയനനീക്കത്തിൽ | AIADMK and AMMK to merge\nഎ.ഐ.എ.ഡി.എം.കെ. പിളർന്നതിന് ശേഷം പളനിസ്വാമി പക്ഷത്തെയും പനീർസെൽവം പക്ഷത്തെയും ഒന്നിപ്പിച്ചത് ബി.ജെ.പി. കേന്ദ്ര നേതൃത്വമാണെന്ന് എ.ഐ.എ.ഡി.എം.കെ. നേതാക്കൾ പോലും സമ്മതിച്ചിട്ടുണ്ട്.\nചെന്നൈ: അമ്മ മക്കൾ മുന്നേറ്റ കഴകവും (എ.എം.എം.കെ.) എ.ഐ.എ.ഡി.എം.കെയും ലയനത്തിന് നീക്കമാരംഭിച്ചുവെന്ന് ടി.ടി.വി. ദിനകരൻ പക്ഷ നേതാവ് തങ്കത്തമിഴ് സെൽവൻ പറഞ്ഞു. എ.ഐ.എ.ഡി.എം.കെയിൽ നിന്ന് പുറത്താക്കപ്പെട്ടതിനെ തുടർന്ന് ദിനകരൻ ആരംഭിച്ച പാർട്ടിയാണ് എ.എം.എം.കെ. ഒന്നിച്ചില്ലെങ്കിൽ തിരഞ്ഞെടുപ്പ് വിജയം സാധ്യമല്ലെന്ന് മനസ്സിലാക്കിയതിനാൽ ലയനത്തിനുള്ള നീക്കങ്ങൾ ആരംഭിച്ചിട്ടുണ്ടെന്നാണ് വെളിപ്പെടുത്തൽ. തിരുനൽവേലിയിൽ മാധ്യമ പ്രവർത്തകരോട് പ്രതികരിക്കുകയായിരുന്നു തങ്കത്തമിഴ് സെൽവൻ.\nഎ.എം.എം.കെ. ശക്തിയാർജിച്ച് വരികയാണ്. ഉപതിരഞ്ഞെടുപ്പിൽ മികച്ച പ്രകടനം നടത്താൻ പാർട്ടിക്ക് കഴിയും. അങ്ങനെ സംഭവിച്ചാൽ തങ്ങളുമായി ഒന്നിക്കാൻ എ.ഐ.എ.ഡി.എം.കെ. തയ്യാറാകേണ്ടി വരും. അതിന് സാധിച്ചില്ലെങ്കിൽ പിന്നീടുള്ള തിരഞ്ഞെടുപ്പുകളിൽ വിജയിക്കാൻ സാധിക്കില്ല. വോട്ട് ഭിന്നിക്കുന്നത് ഒഴിവാക്കുന്നതിന് ഒന്നിക്കണം. ഇത് മനസ്സിലാക്കി ചില നീക്കങ്ങൾ ആരംഭിച്ചിട്ടുണ്ട്. ഇരുപാർട്ടികളെയും ഒന്നിപ്പിക്കാൻ ബി.ജെ.പിയാണ് ഇടനില വഹിക്കുന്നതെന്നും തങ്കത്തമിഴ് സെൽവൻ പറഞ്ഞു.\nമുഖ്യമന്ത്രി എടപ്പാടി പളനിസ്വാമിക്കുള്ള പിന്തുണ പിൻവലിച്ചതിനെ തുടർന്ന് അയോഗ്യരാക്കപ്പെട്ട 18 എം.എൽ.എമാരിൽ ഒരാളാണ് തങ്കത്തമിഴ് സെൽവൻ. എ.ഐ.എ.ഡി.എം.കെ. പിളർന്നതിന് ശേഷം പളനിസ്വാമി പക്ഷത്തെയും പനീർസെൽവം പക്ഷത്തെയും ഒന്നിപ്പിച്ചത് ബി.ജെ.പി. കേന്ദ്ര നേതൃത്വമാണെന്ന് എ.ഐ.എ.ഡി.എം.കെ. നേതാക്കൾ പോലും സമ്മതിച്ചിട്ടുണ്ട്. പ്രധാനമന്ത്രി നരേന്ദ്ര മോദിയുടെ നിർദേശ പ്രകാരമാണ് താൻ ഉപമുഖ്യമന്ത്രി സ്ഥാനം ഏറ്റെടുത്തതെന്ന് പനീർസെൽവം ഒരു പൊതുയോഗത്തിൽ പ്രസംഗിക്കുമ്പോൾ വെളിപ്പെടുത്തിയിരുന്നു. ഇപ്പോൾ എ.ഐ.എ.ഡി.എം.കെയെയും ദിനകരൻ പക്ഷത്തെയും ഒന്നിപ്പിക്കാനും ബി.ജെ.പി. രംഗത്തിറങ്ങിയെന്നാണ് തങ്കത്തമിഴ് സെൽവൻ സൂചിപ്പിച്ചത്.\nഅയോഗ്യരാക്കപ്പെട്ട 18 എം.എൽ.എ.മാരുടെ മണ്ഡലങ്ങൾ അടക്കം 20 മണ്ഡലങ്ങളിൽ നടക്കുന്ന ഉപതിരഞ്ഞെടുപ്പിൽ എട്ട് സീറ്റുകളിലെങ്കിലും വിജയിക്കാൻ സാധിക്കാതെ വന്നാൽ എ.ഐ.എ.ഡി.എം.കെ. സർക്കാരിന് ഭൂരിപക്ഷം നഷ്ടമാകും. ഇൗ സ്ഥിതിയിൽ അവർ ലയനത്തിന് തയ്യാറാകുമെന്നാണ് ദിനകരൻ പക്ഷത്തിന്റെ കണക്കുകൂട്ടൽ. എന്നാൽ ശശികല കുടുംബവുമായി ഒരിക്കലും കൂടില്ലെന്നാണ് എ.ഐ.എ.ഡി.എം.കെ. നേതൃത്വം വ്യക്തമാക്കിയിരിക്കുന്നത്.